ישיבת מליאה, כנסת 25, פרוטוקול מספר 136, 2024-01-15 00:00

אמיר אוחנה: חברות וחברי הכנסת, אני פותח את ישיבת הכנסת

אמיר אוחנה:  היום יום שני, ה' בשבט התשפ"ד, 15 בינואר 2024

אמיר אוחנה:  101 ימים לחטיפה של כל הפנים היפות שנמצאות פה מעלינו, ומביטות עלינו

אמיר אוחנה:  אנו כולנו מתפללים ומייחלים לשובם במהרה הביתה

אמיר אוחנה:  הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק שמספרה פ/4183/25 וכלה בהצעת חוק שמספרה פ/4206/25: הצעת חוק הביטוח הלאומי (תיקון – החשבת תקופת מילואים לעניין עבודה מועדפת), התשפ"ד–2024, מאת חברי הכנסת שלי טל מירון ודוד ביטן; הצעת חוק המפלגות (תיקון – חובת הקמת גוף פנימי בוחר), התשפ"ד–2024, מאת חבר הכנסת אושר שקלים; הצעת חוק ההתגוננות האזרחית (תיקון – מנגנון נעילת דלת מרחב מוגן דירתי), התשפ"ד–2024, מאת חברי הכנסת לימור סון הר מלך, מיכל מרים וולדיגר, אוהד טל, יוסף טייב, יונתן מישרקי, מיכאל מרדכי ביטון, יצחק קרויזר, אברהם בצלאל, משה סולומון, חנוך דב מלביצקי, טלי גוטליב, חוה אתי עטייה, קטי קטרין שטרית, צגה מלקו, ניסים ואטורי ואושר שקלים; הצעת חוק לתיקון פקודת מס הכנסה (העברת מידע לבקשת הנישום), התשפ"ד–2024, מאת חבר הכנסת צבי ידידיה סוכות; הצעת חוק מס ערך מוסף (תיקון – מס בשיעור אפס על דירה ראשונה ללוחם משוחרר), התשפ"ד–2024, מאת חבר הכנסת משה פסל; הצעת חוק שמאי ביטוח, התשפ"ד–2024, מאת חברת הכנסת מרב מיכאלי; הצעת חוק זכויות הסטודנט (תיקון – העדפה מתקנת ללוחמים), התשפ"ד–2024, מאת חבר הכנסת מאיר כהן; הצעת חוק התקשורת (בזק ושידורים) (תיקון – שיחה למוקדי חירום), התשפ"ד–2024, מאת חברות הכנסת נעמה לזימי, קטי קטרין שטרית וטטיאנה מזרסקי; הצעת חוק עובדים זרים (תיקון – הפחתת אגרה לעובדים בענף המלונאות), התשפ"ד–2024, מאת חבר הכנסת ולדימיר בליאק; הצעת חוק התכנון והבנייה (תיקון – הכללת בתים מאזנים בהיתר מגורים לחוסים), התשפ"ד–2024, מאת חברי הכנסת מיכל מרים וולדיגר, משה סולומון, אוהד טל, טטיאנה מזרסקי, אחמד טיבי, ניסים ואטורי, לימור סון הר מלך, יונתן מישרקי, ששון ששי גואטה, יצחק קרויזר, אלון שוסטר, אפרת רייטן מרום, קארין אלהרר, מירב בן ארי, מטי צרפתי הרכבי, נעמה לזימי וצבי ידידיה סוכות; הצעת חוק ביטוח בריאות ממלכתי (תיקון – מתן מענה מנומק על ידי קופת החולים), התשפ"ד–2024, מאת חבר הכנסת יונתן מישרקי; הצעת חוק זכויות הסטודנט (תיקון – הוראת שעה – חרבות ברזל) (מימון שכר לימוד למשרתי מילואים), התשפ״ד–2024, מאת חברי הכנסת משה טור פז, אפרת רייטן מרום, סימון דוידסון, צגה מלקו, יסמין פרידמן, מיכל שיר סגמן, שלי טל מירון, מתן כהנא, יואב סגלוביץ', נעמה לזימי, אוהד טל ואלי דלל; הצעת חוק התכנון והבנייה (תיקון – היטלי השבחה במיתקני אגירת אנרגיה), התשפ"ד–2024, מאת חברי הכנסת יעקב אשר ואליהו ברוכי; הצעת חוק לתיקון פקודת מס הכנסה (דחיית מימוש נקודות זיכוי לחייל משוחרר עצמאי), התשפ"ד–2024, מאת חברת הכנסת לימור סון הר מלך; הצעת חוק הממשלה (תיקון – ביצוע בדיקת פוליגרף לחברי ועדת השרים לענייני ביטחון לאומי), התשפ"ד–2024, מאת חברי הכנסת רון כץ, מאיר כהן, דבי ביטון, יוראי להב הרצנו, סימון דוידסון, מטי צרפתי הרכבי, מיקי לוי, יאיר לפיד, דוד ביטן, מיכאל מרדכי ביטון, דן אילוז ובועז ביסמוט; הצעת חוק הרשות הארצית לכבאות והצלה (תיקון – תגמולים לכבאים ועובדים), התשפ"ד–2024, מאת חברי הכנסת פנינה תמנו, דוד ביטן, מיכל מרים וולדיגר, קטי קטרין שטרית, יונתן מישרקי, מיכאל מרדכי ביטון, שרן מרים השכל, לימור סון הר מלך, יצחק קרויזר, משה סעדה, ינון אזולאי, יאסר חוג'יראת, שלי טל מירון, דבי ביטון, עידן רול, נאור שירי, בועז טופורובסקי, שמחה רוטמן, יסמין פרידמן, ירון לוי, רון כץ, ניסים ואטורי, צגה מלקו, דן אילוז, טלי גוטליב, אושר שקלים ואברהם בצלאל; הצעת חוק הרשות הארצית לכבאות והצלה (נכים ונספים), התשפ"ד–2024, מאת חברת הכנסת אפרת רייטן מרום; הצעת חוק הרשות הארצית לכבאות והצלה (נספים), התשפ"ד–2024, מאת חבר הכנסת אופיר כץ; הצעת חוק הנכים (תגמולים ושיקום) (תיקון – סיוע לבן משפחה של נכה עם הפרעה בתר-חבלתית), התשפ"ד–2024, מאת חבר הכנסת מאיר כהן; הצעת חוק המאבק בטרור (תיקון – סנקציות על מוסדות פיננסיים), התשפ"ד–2024, מאת חבר הכנסת דן אילוז; הצעת חוק טוס כחול לבן, התשפ"ד–2024, מאת חבר הכנסת ששון ששי גואטה; הצעת חוק מס רכוש וקרן פיצויים (תיקון – הוראת שעה – חרבות ברזל), התשפ"ד–2024, מאת חברי הכנסת משה גפני, אופיר כץ, ינון אזולאי, ולדימיר בליאק, אורית פרקש הכהן, חנוך דב מלביצקי, אליהו רביבו, חוה אתי עטייה, יצחק קרויזר, נאור שירי, אלי דלל, נעמה לזימי, אברהם בצלאל, יצחק פינדרוס, רון כץ, מיכל שיר סגמן וסימון דוידסון; הצעת חוק מימון הוצאות למשפחות שבויים, חטופים ונעדרים (תיקון – זכאות למענק לאחים ולילדים מעל גיל 21), התשפ"ד–2024, מאת חברי הכנסת ינון אזולאי, ישראל אייכלר, אופיר כץ, משה גפני, ולדימיר בליאק, אברהם בצלאל, דן אילוז, חמד עמאר, סימון דוידסון, יבגני סובה, נאור שירי, אחמד טיבי, רון כץ, יסמין פרידמן, סימון מושיאשוילי, דוד ביטן, ניסים ואטורי, עודד פורר, מירב בן ארי, אושר שקלים, חוה אתי עטייה, משה רוט, יצחק פינדרוס, יעקב אשר, מירב כהן, מיקי לוי, משה טור פז, פנינה תמנו, ארז מלול, נעמה לזימי, יונתן מישרקי, אלון שוסטר וצגה מלקו; הצעת חוק לדחיית הבחירות הכלליות לרשויות המקומיות (תיקון – מועד הבחירות), התשפ"ד–2024, מאת חברי הכנסת ווליד טאהא, מנסור עבאס, ואליד אלהואשלה, אימאן ח'טיב יאסין ויאסר חוג'יראת

דן מרזוק:      לקריאה ראשונה, מטעם הממשלה: הצעת חוק לתיקון פקודת הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024

דן מרזוק:      לקריאה שנייה ולקריאה שלישית: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024, שהחזירה ועדת החוקה, חוק ומשפט

דן מרזוק:      תשובת שר הרווחה והביטחון החברתי על מסקנות ועדת הבריאות בעקבות דיון מהיר בהצעתן של חברות הכנסת קארין אלהרר, קטי קטרין שטרית, פנינה תמנו, יוליה מלינובסקי, נעמה לזימי, מיכל מרים וולדיגר ולימור סון הר מלך בנושא: מענה טיפולי לנפגעות ונפגעי תקיפה מינית באירועי 7 באוקטובר

דן מרזוק:      תשובת שר הבריאות על מסקנות ועדת הבריאות בעקבות דיון מהיר בהצעתם של חברי הכנסת יצחק קרויזר, דבי ביטון, יצחק פינדרוס, גלעד קריב וצגה מלקו בנושא: סגירת מרכז חוסן בגולן

דן מרזוק:      דוח שנתי של מבקר המדינה בתחומי הכלכלה והתשתיות הלאומיות

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום – נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד כעת

אמיר אוחנה:  עד שאקבל לידיי את הרשימה, ראשון הדוברים, חבר הכנסת משה סולומון, בבקשה

משה סולומון: אדוני היושב-ראש, בכל שבוע אני משתדל להזכיר כאן במליאה את אחד הנופלים בקרבות, מבני הקהילה האתיופית, שמקריבים במלחמה הזו פי-שניים מחלקם היחסי באוכלוסייה

משה סולומון:  לצערי, בכל שבוע, עם העלייה במספר הנופלים, אנו מתבשרים על עלייה במקביל גם במספר הנופלים מהקהילה האתיופית – מה שמעיד על מעורבותם, השתלבותם והשירות המשמעותי שאותו הם עושים

משה סולומון:       השבוע התבשרנו על עוד נופל בן הקהילה, שמספרם עומד כעת על 22 נופלים

משה סולומון:  היום אני רוצה להזכיר את סמל ראשון יהונתן יצחק סמו השם ייקום דמו, שנפצע בקרב ברצועת עזה ב-8 בנובמבר, ונפטר יומיים לאחר מכן

משה סולומון:  יהונתן הוא בנם של חבריי היקרים משה ואיילת סמו, מכרמי צור

משה סולומון:  בחייו, הסתער ראשון בהיתקלות עם מחבלים בקרב בכדי להציל את חבריו, וכך גם במותו: יהונתן חתם על כרטיס אדי מיוזמתו

משה סולומון:  זה היה יהונתן

משה סולומון:  כל דבר עשה בחיוך מתוך הבנה, מחויבות ורצון לעזור

משה סולומון:  לאחר שחתם על כרטיס אדי לתרומת איברים החליטה משפחתו לתרום את איבריו, ובכך להציל את חייהם של שישה אנשים נוספים, מתינוקת בת שמונה חודשים ועד המבוגר שבהם, בן 51

משה סולומון:  רוחו ודרכו המיוחדת יישארו עמנו, ואף חלק פיזי ממנו ימשיך לחיות ולעזור לאחרים, כמו שעשה בחייו

משה סולומון:  כל המציל נפש אחת מישראל, כאילו קיים עולם מלא

משה סולומון:  יהונתן זכה לקיים עולמות רבים

משה סולומון:       אתמול ציינו 100 ימים למלחמה ולחטופים הנמצאים בשבי

משה סולומון:  היום אני מציין אני מציין 100 ימי מילואים של יועצי הפרלמנטרי, שיצא למילואים ב-2 באוקטובר, וממשיך במילואים גם בימים אלה

משה סולומון:  זו ההזדמנות להכיר תודה לאלה שעדיין נלחמים, ולהודות למשפחותיהם על העוצמה והגיבוי

משה סולומון:  תודה רבה

אמיר אוחנה: תודה רבה

אמיר אוחנה:  חבר הכנסת סימון דוידסון

אמיר אוחנה:  אחריו – חבר הכנסת בועז טופורובסקי

סימון דוידסון: תודה רבה, אדוני היושב-ראש

סימון דוידסון:  היום הלך לעולמו אחד המאמנים הגדולים ביותר בכדורגל הישראלי, דרור קשטן

סימון דוידסון:  דרור קשטן המאמן האגדי, שזכה בשש אליפויות, שישה גביעים ושלל תארים נוספים, היה מאמן המעוטר ביותר בהיסטוריה של מדינת ישראל בכדורגל

סימון דוידסון:      דרור התחיל את דרכו בכדורגל, כקשר בהפועל כפר סבא, שגם איתה זכה בתואר, והרשימה של התארים שלו היא גדולה ביותר: עם הפועל כפר סבא אליפות ואלוף האלופים; עם הפועל לוד גביע המדינה ואלוף האלופים; בית"ר ירושלים, שלוש אליפויות, שני גביעי מדינה, גביע הטוטו ואלוף האלופים; עם מכבי תל אביב אליפות וגביע; הפועל תל אביב, אליפות, שני גביעים וזכייה בגביע הטוטו; עם הפועל פתח תקווה גביע הטוטו

סימון דוידסון:       קשטן גם היה המאמן הלאומי של נבחרת ישראל, ואת תעודת ההוקרה האחרונה בחייו הוא קיבל פה, בכנסת, לפני כמה חודשים, בשדולה שעשיתי למען מאמני הספורט במדינת ישראל

סימון דוידסון:  יהי זכרו ברוך

סימון דוידסון:  יש הרבה מה ללמוד מהקריירה של דרור קשטן

סימון דוידסון:  תודה

אמיר אוחנה: אמן

אמיר אוחנה:  תודה

אמיר אוחנה:  חבר הכנסת בועז טופורובסקי

אמיר אוחנה:  אחריו – חבר הכנסת אבי מעוז

בועז טופורובסקי: תודה רבה, אדוני היושב-ראש, חבריי וחברות הכנסת, חברי הכנסת, שבועיים חלפו מתחילת השנה, והקטל בדרכים לא מפסיק

בועז טופורובסקי:  אני יודע שכולנו במלחמה, וליבנו עם החיילים, וכמובן עם החטופים

בועז טופורובסקי:  אנחנו דורשים להביא אותם כמה שיותר מהר ולחסל את החמאס, אבל בכבישים אנשים מתחילים – ממשיכים – למות סתם

בועז טופורובסקי:  אתמול נהרג צעיר בן 22 ועוד צעיר בן 18 נפצע בתאונה קשה סמוך למעבר ארז

בועז טופורובסקי:  הלילה מתו אנשים בכבישים – וזה לא מפסיק

בועז טופורובסקי:       אנחנו, בוועדת המשנה לבטיחות בדרכים קיימנו כמה ישיבות ב-2023

בועז טופורובסקי:  כל גורמי המקצוע התריעו שזו הולכת להיות השנה הקשה ביותר, ועדיין לא נעשה מספיק

בועז טופורובסקי:  היום, כאשר אין יו"ר לרלב"ד – עדיין לא מונה – ואין מנכ"ל לרלב"ד, אחרי ששניהם התפטרו, כבר התחלנו את הימים הראשונים של שנת 2024 עם 12 בני אדם הרוגים

בועז טופורובסקי:  שבעה הרוגים רק בשבוע החולף

בועז טופורובסקי:  אני לא מקריא את השמות בגלל המלחמה ובגלל שיש לנו מספיק שמות של הרוגים; אבל הקטל בכבישים לא נפסק

בועז טופורובסקי:       מחר אנחנו מכנסים שוב פעם את ועדת המשנה לבטיחות בדרכים, בפעם הראשונה מאז המלחמה, כדי לראות מה המדינה עושה, כדי שהשנה הזאת תהיה שונה מהשנה הקודמת בדרכים

בועז טופורובסקי:  אני מקווה מאוד שאוכל לבוא ולספר לכם – לספק לכם כאן תשובות, ולא רק לבוא בטענות

בועז טופורובסקי:  תודה רבה

אמיר אוחנה: תודה רבה

אמיר אוחנה:  חבר הכנסת אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש, נאום הנדסת תודעה מס' 102, והפעם על רבנים

אבי מעוז:      על פי החוק, בגוף הבוחר את הרבנים הראשיים לישראל יש 80 רבנים, שמתוכם הרבנים הראשיים בוחרים עשרה

אבי מעוז:  מה זה רבנים? הרבנים הראשיים שבוחרים אותם אמורים לקבוע

אבי מעוז:  אבל מי שמפרשים כרצונם כל חוק, רגיל או יסוד, וגם פוסלים אותו אם בא להם, החליטו בהנדסת תודעה, שהם יקבעו שהמושג רבנים כולל גם נשים

אבי מעוז:  רק שופט אחד, השופט מינץ, אמר בדעת מיעוט, שלשון החוק ברורה מאוד

אבי מעוז:  איך אמר הגשש החיוור? אנחנו רוצים לקבוע מי יהיה השופטים, מי יהיה המאמנים, מי יהיה השחקנים, מי יהיה התוצאה ומי יהיה מזג אוויר

אבי מעוז:  אם לא, נשרוף את המועדון

אבי מעוז:       בדיוק כמו בדיון שהיה במחוזי בשבוע שעבר, כאשר השופטת שלחה את נציגי אגודת ישראל לגבש עמדה באשר לשילוב נשים במפלגה שלהם

אבי מעוז:  נכון שדעת מועצת גדולי התורה היא אחרת, אבל מה פתאום שהם יחליטו מי מתמודד אצלם במפלגה? בשביל זה יש שופטים

אבי מעוז:      אני ממליץ לשופטי העליון להסיר ידם מהרבנות הראשית ולחזור למה שהם אמורים לעסוק בו, כלומר, משפט על פי לשון החוק, ותו לא

אבי מעוז:  תודה

אמיר אוחנה: תודה רבה

אמיר אוחנה:  חבר הכנסת יוסף עטאונה, ואחריו – חבר הכנסת אריאל קלנר

יוסף עטאונה: כבוד היושב-ראש, אני רוצה לדבר על מצוקת החקלאים הערבים בכלל, והבדואים בנגב בפרט

יוסף עטאונה:  אני תוהה האם אנחנו אותם אזרחים גם בעת מלחמה? כולם זוכים לאותו יחס? ראינו איך המדינה מתייחסת לחקלאים בעוטף, וגם מסביב לעוטף, ואיך נותנים להם את העזרה והתמיכה ואפילו שטחים חלופיים, כדי לפתח חקלאות, עד שהמצב יירגע

יוסף עטאונה:  במקביל יש בחברה הערבית הבדואית בנגב חקלאים שעוסקים בחקלאות, ובעיקר כאלה שמגדלים עדרי צאן וגמלים

יוסף עטאונה:  במקום שהמדינה תבוא לקראתם דווקא בעת חירום ולהגיש להם עזרה ותמיכה וגם לתת להם שטחי מרעה חלופיים במקום המקומות שאסור לצאת אליהם בגלל המלחמה – בעיקר בנגב המערבי

יוסף עטאונה:       לכן, אני קורא לכך שהחקלאים הערבים בכלל, והבדואים מגדלי הצאן בפרט, יקבלו תמיכה, עזרה ושטחי מרעה, כשאר החקלאים בארץ

יוסף עטאונה:  ראינו בכמה ועדות בכנסת איך מתגייסים כדי לעזור לחקלאים

יוסף עטאונה:  הגיע הזמן לעזור גם לחקלאי הערבי הבדואי בנגב

יוסף עטאונה:  במקום את התמיכה והעזרה הסיירת הירוקה ומשרד החקלאות מגבירים את יחידת הביצוע, ומחלקים קנסות במאות אלפי שקלים לחקלאים בנגב

יוסף עטאונה:  מדיניות זו צריכה להיפסק ומייד

אמיר אוחנה: תודה, חבר הכנסת אריאל קלנר

אמיר אוחנה:  אחריו – חברת הכנסת מיכל וולדיגר

אמיר אוחנה:  בבקשה

טלי גוטליב: - - - לתת שטחים חלופיים למרעה? אבל לא - - - שטחים חלופיים למרעה, לפי מה - - - רק - - -      

יוסף עטאונה: - - - בטוח - - - לתת שטחים - - -     

טלי גוטליב: - - - רבע הגמר של המשחק

טלי גוטליב:  לא יודעת

אמיר אוחנה: גברתי ורבותיי, רשות הדיבור לחבר הכנסת אריאל קלנר, ולו בלבד

אמיר אוחנה:  אחריו – חברת הכנסת מיכל וולדיגר

אריאל קלנר: תודה, אדוני היושב-ראש, אתמול ביקרתי ביישוב גרנות הגליל בצפון; יישוב שגם הייתה לי זכות לסייע להרחבה א' ולהרחבה ב' שלו

אריאל קלנר:  היישוב – רפאים; מרוקן לגמרי

אריאל קלנר:  כל התושבים עזבו; הוא מאוים על ידי השטן של חיזבאללה, שמאיים על היישוב ואתמול גם גבה מאיתנו מחירים

אריאל קלנר:  זאת מציאות בלתי נסבלת

אריאל קלנר:       אני התחייבתי לתושבים – ופגשתי שם גם את החיילים הגיבורים שלנו והתחייבתי – כי זאת מחויבות שלנו כמדינה, זה א"ב של מדינה – לבוא ולתת את הביטחון ולהחזיר את הביטחון לתושבים שם, למגר ולהעיף את הסכנה; להסיר את הסכנה הזאת מתושבי הצפון

אריאל קלנר:  תודה

אמיר אוחנה: תודה רבה

אמיר אוחנה:  חברת הכנסת מיכל וולדיגר, ואחריה – חבר הכנסת יצחק קרויזר

מיכל מרים וולדיגר: כבוד היושב-ראש, כבוד השר, חברים נכבדים, יש ארגון שנקרא "אמונתך" – ארגון משפחות נפגעי תחלואה כפולה: סמים ובריאות הנפש

מיכל מרים וולדיגר:  בשנים האחרונות חמישה ילדים סיימו את חייהם באובדנות, עוד ארבעה נהרגו מכדורי כוחות הביטחון, בעת שהיו במשבר אקוטי, ורבים מהם נעצרו ונכנסו לכלא רק בגלל שהם חולים

מיכל מרים וולדיגר:  הכול היה יכול להיות אחרת – והוא יהיה, כשיקום מוקד נפשי ארצי וצוותי משבר

מיכל מרים וולדיגר:       אחד מאלה שמתו מאובדנות הוא יובל

מיכל מרים וולדיגר:  הלכתי לנחם את הוריו במוצאי שבת

מיכל מרים וולדיגר:  אביו ספד לו על קברו באלו המילים: יובל, גיבור שלנו, פגשתי אותך שלשום בבוקר, עלה קטן שלי, נע ונד לאיטו ברוח הבוקר, אך לא מלבלב עוד; כמו מחכה לנשור מעץ החיים – הוא היה תלוי – אני שואל: למה? או בעצם אינני שואל למה

מיכל מרים וולדיגר:  אני מבין ולא כועס, רק עצוב מאוד

מיכל מרים וולדיגר:  כמה נלחמת על חייך, על שפיותך, על מקומך בחברה

מיכל מרים וולדיגר:  אבל המחלה הארורה ניצחה אותנו

מיכל מרים וולדיגר:  סליחה שלא הבנתי את נשמתך המעונה ולא עניתי לאף שאלה שלך

מיכל מרים וולדיגר:  סליחה, יובליק, פשוט לא הצלחתי להבין

מיכל מרים וולדיגר:  היית חכם ומורכב מדי

מיכל מרים וולדיגר:  תנוח בשלום, ילד יקר, עכשיו אתה רגוע, עכשיו אתה בבית ליד המשפחה שתבין אותך טוב מאיתנו

מיכל מרים וולדיגר:  עכשיו אתה מלאך בין מלאכים

מיכל מרים וולדיגר:  נזכור את רגעיך היפים והכואבים ואת החיוך התמים והנבון שלך ברגעי השפיות

מיכל מרים וולדיגר:  היה שלום, בן אהוב ומקסים שכמוך, ונוח בשלום על משכבך

מיכל מרים וולדיגר:  קח איתך על הדרך את ברכתי

מיכל מרים וולדיגר:  עוד ניפגש

מיכל מרים וולדיגר:       אני רוצה להגיד בהזדמנות לאביו אברי ולאימו: אנחנו עוד נקים את המוקד הזה, אפילו עוד בשנה הקרובה

מיכל מרים וולדיגר:  תודה

אמיר אוחנה: תודה רבה

אמיר אוחנה:  חבר הכנסת יצחק קרויזר

אמיר אוחנה:  אחריו – חבר הכנסת ואליד אלהאושלה

יצחק קרויזר: תודה רבה, אדוני היושב-ראש, רס"ר במילואים רועי אברהם מימון הי"ד בן 24 מעפולה, פרמדיק לוחם ביחידת יהלום, נפל בקרבות ברצועת עזה בקרב גיבורים בכ"ז בטבת

יצחק קרויזר:  ביום חמישי האחרון הגעתי לנחם את משפחתו

יצחק קרויזר:  אביו של רועי הקריא לי את ההספד שנשא בהלווייתו, וביקש ממני להקריא מעל בימת הכנסת את ההספד, כדי להנחיל את צוואתו של רועי, ואני מרגיש זכות וחובה למלא את בקשתו:      לרועי אברהם הבן היקר שלנו, בין הדברים החזקים ביותר שאנחנו זוכרים ממך הוא המוסר הגבוה וכוח הרצון החזק שלך

יצחק קרויזר:  הם אלה שעזרו לך לזהות מהם הדברים החשובים ביותר בחיים שלך וליישם אותם עם כוח רצון חזק

יצחק קרויזר:  היה לך חשוב לא לפגוע באף אחד, אפילו לא בחיות, ולכן הפכת לטבעוני

יצחק קרויזר:  האמת, השלום, האהבה והאכפתיות היו חשובים לך, ולכן פעלת הרבה כדי להפיץ אותך סביבך

יצחק קרויזר:  נפגשתי שלשום עם המוות שלך

יצחק קרויזר:  הפגישה הייתה לי מאוד מאוד עוצמתית – כל כך עוצמתית שאפילו קשה לי להבין אותה

יצחק קרויזר:       בזמן המוות הקליפות נעלמות, הגוף הולך ואז מופיע האור החזק שנמצא מאחורי הקליפות

יצחק קרויזר:  זה מאוד עוצמתי

יצחק קרויזר:  מצד אחד אני פוגש את העוצמה הזאת, ומצד שני יש לי געגועים מאוד עוצמתיים

יצחק קרויזר:  לא רצית לפגוע באף אחד, אבל היה לך כל כך חשוב להגן על המולדת שלנו

יצחק קרויזר:  הכאב חזק מאוד

יצחק קרויזר:  הדבר העיקרי שמנחם אותי זה להתחבר לאור האלוקי

יצחק קרויזר:  באור הזה יש אמת, שלום ואהבה מאוד גדולים

יצחק קרויזר:  באור הזה אני מוצא נחמה

יצחק קרויזר:  עכשיו אני מבין היטב את הביטוי: "מן השמיים תנוחמו" – היות שרק משם מגיעה הנחמה

יצחק קרויזר:  לכן החלטתי לא לצעוד בדרך של השכול, של הדרמות והכאב, אלא להתחבר לאור האלוקי, שהוא כל כך מרפא

יצחק קרויזר:       מהמקום הזה אני עדיין מצליח להתחבר אליך, רועי

יצחק קרויזר:  אני מרגיש אותך היטב ויודע שטוב לך

יצחק קרויזר:  ברור לי שהמלחמה שלנו עם האויבים מבחוץ, היא לא רק עם הערבים, אלא היא השתקפות של המלחמה שמתחוללת בתוכנו

יצחק קרויזר:  יש לזכור שהמלחמה מבחוץ נפתחה עלינו לאחר מלחמה מבפנים – מלחמת קיום קשה בין ימין ושמאל, בין דתיים לחילונים, בין דעות מסוימות או נגד

יצחק קרויזר:       בעיקר אני זוכר את המלחמה המבישה ביום הכיפורים האחרון

יצחק קרויזר:  בכיתי כל הלילה, ולא מצאתי מנוחה

יצחק קרויזר:  איך אנחנו נלחמים אחד בשני? המלחמה בתוכנו היא זאת שהביאה עלינו את המלחמה מבחוץ

יצחק קרויזר:  לכן איבדנו את רועי אברהם, בני בכורי אשר אהבתי

יצחק קרויזר:  בתקווה שבקרוב יגיעו הימים שבהם ישכנו שלום, אהבה וכבוד בינינו

יצחק קרויזר:  זה מה שאני רוצה להנחיל כצוואתו של רועי

יצחק קרויזר:       את המסר הזה אני מעביר לכם בשמו של אביו של רועי הי"ד ובתקווה ובתפילה שהשלום, האהבה והכבוד ישררו בינינו

יצחק קרויזר:  יהי זכרו ברוך

אמיר אוחנה: תודה רבה

אמיר אוחנה:  חבר הכנסת ואליד אלהואשלה יהיה אחרון הדוברים בשלב זה

אמיר אוחנה:  לאחר מכן נעבור להצעת החוק

וליד אל-הואשלה: מכובדי היושב-ראש, חבריי חברי הכנסת

וליד אל-הואשלה:  בימים האחרונים אנחנו רואים שיש קיצוצים במשרדי הממשלה בדבר תוכנית 550 – שקשורה לחברה הערבית ובאה כדי לסייע לאזרחים הערבים במדינה – למרות שיש דוחות וגם חוות דעת של בנק ישראל, על מנת להביא לתנופה בכלכלה של המדינה

וליד אל-הואשלה:  זה מסתמך גם על כך שאנחנו נשקיע בחברה הערבית

וליד אל-הואשלה:       מכאן אני פונה לממשלה וגם לכבוד היושב-ראש להתערב בנושא הזה, ולשקול שוב את כל הנושא הזה

וליד אל-הואשלה:  גם מתחילת השנה יש תוכניות הקשורות לפשיעה ולאלימות בחברה הערבית, ורוצים שכל מה שקשור לתוכניות האלה יימשך, כדי שנביא להפחתה במספר הנרצחים בחברה הערבית – וגם בהעצמה וגם בהשקעה בכל בתי הספר בחברה הערבית

וליד אל-הואשלה:       אנחנו מדברים על עשרות בתי ספר בחברה הבדואית, שבהם מספר התלמידים הוא מעל 1,000

וליד אל-הואשלה:  לכן אנחנו צריכים את הכספים שם, ולא לצמצם אותם על ידי הממשלה

וליד אל-הואשלה:  תודה

אמיר אוחנה: תודה רבה לאדוני

אמיר אוחנה: [רשומות (הצעות חוק, חוב' מ/1699)

אמיר אוחנה: ]   

אמיר אוחנה: כעת, חברי הכנסת, נעבור לנושא הבא על סדר-היום: הצעת חוק יום האחדות, התשפ"ד–2024 בקריאה הראשונה

אמיר אוחנה:  את ההצעה יציג שר החינוך יואב קיש, ואני מזמין אותו אל הדוכן להציג את הצעת החוק

אמיר אוחנה:  עד עשר דקות לרשותו של אדוני, בבקשה

החינוך יואב קיש: קריאה ראשונה – עשר דקות?     

אמיר אוחנה: כן, זה התקנון

אמיר אוחנה:  אבל אם תצטרך יותר - - -      

החינוך יואב קיש: זה מה שקורה כשלא נמצאים פה

החינוך יואב קיש:  לא, לא צריך יותר

החינוך יואב קיש:       כנסת נכבדה, אני לא יכול שלא להתחיל גם – כשאנחנו רואים לנגד עינינו את תמונותיהם של 136 החטופים והחטופות שעדיין מוחזקים בידי מחבלי חמאס – כולנו תפילה לחזרתם בריאים ושלמים מהר ככל שניתן, וגם להצטרף לתקווה להחלמת הפצועים מהפיגוע ברעננה

החינוך יואב קיש:      חוק האחדות

החינוך יואב קיש:  החוק הזה נולד בעקבות יום האחדות שהתחיל בעקבות חטיפתם של שלושת הנערים ורציחתם, ובחירה מודעת של המשפחות להסתכל איך מזה צומחים ואיך מזה בונים משהו שיחזק אותנו פה כעם במדינת ישראל

החינוך יואב קיש:  התחיל אירוע שנקרא יום האחדות, שהובל על ידי עיריית ירושלים – וזה המקום גם להודות לראש העיר לשעבר ניר ברקת, שהתחיל את האירוע החשוב הזה שציין את האחדות והעניק את פרס האחדות – ולאחר מכן הגיע גם לבית הזה, כששני חברי כנסת אז, היום השר חילי טרופר וחבר הכנסת אברהם בצלאל, הגישו הצעת חוק פרטית שעברה – ובעצם פה מדובר בהצעת חוק ממשלתית שאותה הצעת חוק פרטית תמוזג אליה ותקודם לסיום החקיקה

החינוך יואב קיש:      מה בעצם החוק בא לומר? החוק בא לומר משהו מאוד פשוט

החינוך יואב קיש:  יש יום אחד בשנה שבו אנחנו חושבים על האחדות בינינו

החינוך יואב קיש:  ואנחנו יודעים כמה מחירים שילם עם ישראל כשהיינו לא מאוחדים, כשהיינו לא מאוחדים בעבר, כשהבאנו חורבן בית והתפזרנו לגולה ולמשבר הארוך, שחזר כשהקמנו את הבית שלנו בחזרה

החינוך יואב קיש:  ואני גם לא מפסיק לחשוב על אותו 6 באוקטובר, כמה הפער והשנאה שהייתה בעם ישראל, מה היא עשתה לנו ואיך היא – ואני לא בא לחלק פה ציונים לאף אחד ואני לא שופט אף אחד, אבל איך היא כגורם שהפריד בין העם וייצר אולי תקוות שווא לאויבינו, אולי חשיבה שיש פה איזו חולשה

החינוך יואב קיש:      אני יודע לומר שכשאנחנו מאוחדים שום דבר לא עומד בפנינו

החינוך יואב קיש:  והאחריות הזו היא אחריות על כולנו

החינוך יואב קיש:  יום האחדות בא בדיוק לומר את הדבר הזה, להזכיר לנו כמה חשוב להיות ביחד, כמה חשוב שלא נשכח שיש לנו לצערנו גם שונאים, והשונאים שלנו זה לא מתוכנו, השונאים שלנו נמצאים מעבר לגדרות המדינה, השונאים האלה לא מעניין אותם - - -     

אמיר אוחנה: חברי הכנסת, קצת יותר שקט במליאה

החינוך יואב קיש: השונאים האלה לא מעניין אותם אם אתה ימני או שמאלני, אם אתה חילוני, חרדי, אם אתה גיי, אם אתה סטרייט

החינוך יואב קיש:  לא מעניין אותם אם אתה אשכנזי, אם אתה מרוקאי

החינוך יואב קיש:  הם מסתכלים עלינו כמקשה אחת, כעם אחד מאוחד, וגם אנחנו בתוכנו חייבים לראות את המאחד כחלק שמחזק אותנו ומוביל אותנו לעמוד באתגרים שלפנינו

החינוך יואב קיש:       אז, כבוד היושב-ראש, נכנס השר חילי טרופר – הזכרתי אותך ואת חבר הכנסת אברהם בצלאל, שניכם כיוזמי החוק שכבר עבר קריאה טרומית

החינוך יואב קיש:  אני חושב, השר חילי, שאתה כבר לא על החוק, מרגע שנהיית שר איבדת את הזכות

החינוך יואב קיש:  אז זה ימשיך

החינוך יואב קיש:  אני לא יודע אם יש עוד חותמים בבית הזה בחקיקה מעבר לשניכם, אבל אני חושב שזו בשורה חשובה דווקא בימים אלה, שנמשיך לזכור כמה חשוב היחד הזה

החינוך יואב קיש:  "ביחד ננצח" זו לא סיסמה, זו המציאות וזו אמת לאמיתה

החינוך יואב קיש:  והקולות ששומעים לפעמים שמנסים להשכיח את זה מאיתנו לא באים לעזור לאף אחד, הם רק עושים נזק

החינוך יואב קיש:      אנחנו צריכים להיות ביחד

החינוך יואב קיש:  יש לנו אתגרים, אנחנו חייבים להיות מאוחדים, אנחנו לא סיימנו את המלחמה

החינוך יואב קיש:  אנחנו לא יכולים לעסוק בשנאת חינם, שהייתה פה קשה מאוד לפני 7 באוקטובר, ואנחנו חייבים להיות ממוקדים בניצחון, ביחד ובאחדות

החינוך יואב קיש:  תודה רבה

אמיר אוחנה: תודה רבה לשר קיש

אמיר אוחנה:  ואנחנו נתחיל כעת בדיון האישי

אמיר אוחנה:  אני מזמין את חברת הכנסת טלי גוטליב, ראשונת הדוברות

אמיר אוחנה:  עד שלוש דקות לרשותה של גברתי

טלי גוטליב: עם ישראל הנכבד, כנראה ממשלת ישראל לא למדה כלום

טלי גוטליב:  כי ממשלת ישראל שכחה שבתופת 7 באוקטובר היו בישראל עשרות אלפים של עובדים פלסטינים מיהודה ושומרון ומעזה גם יחד, ושירות הביטחון הכללי, הלוא הוא השב"כ, אמר להם שחמאס מורתע בעזה ולא כדאי לו לתקוף בגלל הכסף שהוא מקבל ממדינת ישראל

טלי גוטליב:       ב-3 באוקטובר, אני רק אזכיר כאן לעם ישראל, אני קיבלתי מקור שיש התקפות, אימונים ארטילריים בעזה, על ידי חמאס וג'יהאד אסלאמי פלסטיני, שהמטרה של האימון הארטילרי זה לפגוע במעוזים צבאיים

טלי גוטליב:  מה עשה השב"כ ומה עשתה צמרת צה"ל? המליצו לממשלה להמשיך להעביר כספים לעזה

טלי גוטליב:  לא יאמן

טלי גוטליב:      הממשלה יכולה להגיד לנו: תראו, אנחנו קיבלנו את מה שהשב"כ אומר ואת מה שצמרת צה"ל אומרת, שחמאס מורתע ולא כדאי לו לתקוף, והוא לא יכבוש את מדינת ישראל וגם לא ייכנס אליה, וכל שאר התהיות על מה ידע שב"כ ומה ידעה צמרת צה"ל – זה בוועדת חקירה ממלכתית

טלי גוטליב:  אבל היום אנחנו לא ב-6 באוקטובר וגם לא ב-7 באוקטובר

טלי גוטליב:  מה זה לאשר 90,000 עובדים פלסטינים מיהודה ושומרון לתוך מדינת ישראל? היום אושר פיילוט

טלי גוטליב:  ואז יש לנו פיגוע ברעננה

טלי גוטליב:  יהיו לנו גם פיגועים בכפר סבא, יהיה לנו פיגועים בכל הארץ

טלי גוטליב:  אבל מה אומר השב"כ?     

אברהם בצלאל: חס ושלום, חס ושלום

טלי גוטליב: מה אומר השב"כ? אתה יודע מה אומר אלוקים? ונשמרתם לנפשותיכם מאוד

טלי גוטליב:  נכון, אדון בצלאל? אז בוא תגלה לי איך הממשלה הזו מאשרת ל-90,000 פלסטינים מיהודה ושומרון להיכנס לישראל בזמן לחימה, בזמן שכוחותינו בדרום ובצפון פרוסים? אין בושה

טלי גוטליב:  אבדה הבושה

טלי גוטליב:  סכנת נפשות שאני לא מצליחה לתפוס אותה

טלי גוטליב:  תסלחו לי

טלי גוטליב:      ואני אומרת לכם כאן, יש לנו חובה, חובה אמיתית, לצאת נגד החלטת קבינט הזויות שאין לתאר

טלי גוטליב:  הם לא למדו כלום, הממשלה

טלי גוטליב:  שכחתם? אותו שירות ביטחון כללי ואותה צמרת צה"ל אמרו – חמאס מורתע ולא כדאי לו

טלי גוטליב:  תגידו לי, כולנו הפכנו להיות נסחטים? משלמים פרוטקשן לארגוני טרור שלא יפגעו בנו? צריך להיות מטורפים על כל הראש בזמן לחימה לאשר הכנסתם של פלסטינים מיהודה ושומרון

טלי גוטליב:  ואת כל זה הממשלה עושה במחטפים על מחטפים

טלי גוטליב:      אז אני אומרת לך, אדוני ראש הממשלה, אני יודעת, אתם פה משחקים משחקי כוחות, פעם גלנט, פעם אתה, פעם ההוא – לא מעניין

טלי גוטליב:  כל הממשלה אחראית לביטחון מדינת ישראל, וכל הפגנת הרפיסות הזו וההשפלה הקולוסלית הזו לא מובילה אותנו לשום מקום, לא של גאווה לאומית, לא של חוסן לאומי ולא של ביטחון

טלי גוטליב:  אין לקבל כניסה של עובדים פלסטינים לשטחי מדינת ישראל

אמיר אוחנה: תודה לגברתי

אמיר אוחנה:  וכעת יעלה ויבוא חבר הכנסת רם בן ברק, אם הוא נוכח

אמיר אוחנה:  אם לא – חבר הכנסת נסים ואטורי – אינו נוכח

אמיר אוחנה:  חבר הכנסת אריאל קלנר, בבקשה

אמיר אוחנה:  אני גם נועל את רשימת הדוברים בשלב זה

אמיר אוחנה:  עד שלוש דקות לרשותך, אדוני

אמיר אוחנה:  חברת הכנסת גוטליב, נשמעת היטב, תודה

אריאל קלנר: אדוני היושב-ראש, חבריי, אזרחי ישראל, יום האחדות זה הנושא

אריאל קלנר:  "יחד ננצח" היא סיסמת המלחמה, אבל הפסדנו, אי-אפשר לנצח, אומרים בעיקר באולפנים מסוימים

אריאל קלנר:  בקושי 101 ימים עברו ואנחנו חוזרים לשיח תבוסתני נוראי, שחשבתי שנגמלנו ממנו ב-7 באוקטובר

אריאל קלנר:    "הינה מוטלות גופותינו" כתב חיים גורי, לא על בארי וכפר עזה, לא על מסיבת הנובה, הדברים נכתבו על מחלקת הל"ה

אריאל קלנר:  היום, ה' בשבט, לפני 76 שנים בדיוק, 35 לוחמים של הפלמ"ח וההגנה בפיקודו של דני מס נפלו בדרכם לגוש עציון הנצור

אריאל קלנר:  על קרב הגבורה כתב חיים גורי את המילים: "עשינו ככל שנוכל עד נפל האחרון ולא קם"

אריאל קלנר:       הל"ה היו למיתוס של גבורה, גבורה שהביאה לתנופה ציונית

אריאל קלנר:  רוח ציונית שהיא כל כך הכרחית לחיינו כאן, לקיומנו כאן

אריאל קלנר:  רוח ציונית שלדאבוננו נסדקה עם השנים

אריאל קלנר:  סדיקה שהביאה לרפיון, לשיח של אי-אפשר לנצח את הטרור

אריאל קלנר:  שיח שהביא למפולת אחר מפולת: לאוסלו, לבריחה מלבנון, לגירוש מגוש קטיף וצפון השומרון, להבלגה אחרי הבלגה

אריאל קלנר:  אז, במלחמת השחרור, הרוח הייתה איתנה

אריאל קלנר:  מלחמה שנפתחה על ידי האויב הערבי 19 שנה לפני הכיבוש וכתגובה להצעה שארץ ישראל תחולק לשתי מדינות – לא השאירה לנו ברירות

אריאל קלנר:  מטרת האויב הייתה רצח עם ומה שנשאר מהעם היהודי שלוש שנים לאחר השואה

אריאל קלנר:       רוח הגבורה היהודית גברה על האויב, אבל עם הזמן היא נשחקה

אריאל קלנר:  אולם המציאות לא השתנתה

אריאל קלנר:  האויב עדיין לא מקבל ישות יהודית, לא על סנטימטר רבוע אחד בארץ ישראל

אריאל קלנר:  גם חילול הגופות הברברי של לוחמי הל"ה עבר במסורת, והוא מפעם גם בדור החדש של שונאינו

אריאל קלנר:  הים אותו ים והברברים אותם ברברים

אריאל קלנר:       המציאות השתנתה רק באולפנים מסוימים ובמערכות עיתונים מסוימות

אריאל קלנר:  כעת בשעת המלחמה יש להוקיע את דברי התבוסה

אריאל קלנר:  לא ניתן לדברי החולשה לרפות את ידינו

מאיר כהן: מי מפריע לכם? מי מפריע? תעשו

אריאל קלנר: אנחנו שומעים את השיח

אריאל קלנר:  חבר הכנסת מאיר כהן, כל הזמן שומעים את השיח הזה: הפסדנו, אין לנו סיכוי לנצח

מאיר כהן: עזוב את השיח

מאיר כהן:  מי מפריע לכם?     

אריאל קלנר: אני אומר – אני הולך בין הלוחמים, חבר הכנסת מאיר כהן

אריאל קלנר:  אני הולך בעם, אני הולך בכל המקומות

מאיר כהן: אני מסכים איתך

אריאל קלנר: אנחנו רואים שבעם הרוח לא השתנתה

מאיר כהן: נעשה מה שצריך, לא את התבוסתני

אריאל קלנר: דני מס – שהיום 76 שנים, אגב, גם העברי וגם הלועזי מתאחדים – ושאר החברים, אתם שמסתכלים עלינו שם מלמעלה, תהיו גאים

אריאל קלנר:       השיר של חיים גורי מסתיים: "הינה מוטלות גופותינו, שורה ארוכה ואיננו נושמים / אך הרוח עזה בהרים ונושמת"

אריאל קלנר:  ואכן, הרוח עזה

אריאל קלנר:  הרוח היהודית והזהות היהודית איתנות מאי פעם

אריאל קלנר:  את רוח התבוסה יש לעקור

אריאל קלנר:  אלה שניסו לבצע בנו רצח עם הובסו

אריאל קלנר:  כך יובסו גם הפעם, בעזרת השם

מאיר כהן: אמן

אמיר אוחנה: תודה רבה

אמיר אוחנה:  חבר הכנסת מאיר כהן, בבקשה

מאיר כהן: אדוני היושב-ראש, חברות וחברי כנסת נכבדים, היום בבוקר קיימנו דיון בוועדה לענייני ביקורת המדינה בנושא המשבר במערך בריאות הנפש

מאיר כהן:  חברת הכנסת גוטליב, את היית שם

מאיר כהן:       שמענו את אביגיל מהתנועה למען הפסיכולוגיה הציבורית מספרת בכאב על הקשיים שהיא עוברת במילוי התפקיד, על העומס הרב, על השכר הנמוך ועל כך שכבר שנים הם מחכים להעלאת שכר

מאיר כהן:  ועכשיו, בצילו של האסון הנורא הזה, הנורא בתולדות המדינה, הם מגלים כי ממשלת ישראל מתכננת לקצץ בתקציב הבריאות

מאיר כהן:       אני רוצה להגיד כמה דברים

מאיר כהן:  אל תיקחו את זה כביקורת על המפלגה, זאת ביקורת על הממשלה, אתם צריכים להיות שותפים לביקורת הזאת

מאיר כהן:       לנגד עינינו אנחנו רואים את ממשלת ישראל מתכננת תקציב לא נכון, לא ראוי, והוא שערורייתי

מאיר כהן:  קיצוץ של 890 מיליון שקל מהחינוך הממלכתי הציבורי

מאיר כהן:  שמעתי את שר החינוך אומר: הצלחתי לצמצם

מאיר כהן:  בינתיים לא רואים את זה

מאיר כהן:  מקצצים בחינוך הממלכתי 890 מיליוני שקלים

מאיר כהן:  אגב, לא שכחו להוסיף לחינוך החרדי הפרטי 790 מיליון ש"ח

מאיר כהן:  אם מישהו חושב שכל ענייני לצאת כנגד זה – לא, אבל זה לא הזמן

מאיר כהן:       קיצוץ של 440 מיליון שקלים מתקציב הבריאות, טלי

טלי גוטליב: 108 מיליון, אני לא אחזור על זה

טלי גוטליב:  108 - - -      

מאיר כהן: 440 מיליון שקלים מתקציב הבריאות, אני רואה את שר הבריאות בוסו עובר במסדרונות ומתחנן

מאיר כהן:  בשעה שאנחנו בשבר כזה, למה צריך לקצץ? צריך להוסיף לתקציב הבריאות

מאיר כהן:  איזה מין תקציב זה? מה, אין שם אנשים שמסתכלים? אתם, השרים, לא בודקים את התקציב? לא אומרים בקול נחרץ: זה לא יקרה?     166 מיליוני שקלים קיצוץ מתקציב ההשכלה הגבוהה

מאיר כהן:  אבל נותנים 150 מיליון לחיזוק הזהות היהודית

מאיר כהן:  עכשיו? זה מה שצריך לעשות?      162 מיליון שקלים מתקציב הרווחה, ואדוני היושב-ראש, הייתי שר רווחה פעם

מאיר כהן:  אנחנו בשכונה היינו אומרים חראם, באמת חראם

מאיר כהן:  אני מסתכל על המשרד הזה, על האנשים שלו שרצים

מאיר כהן:  הם הראשונים שפגשתי במלונות המפונים

מאיר כהן:  ביום ראשון בבוקר הגעתי לשם, אחרי השבת הארורה הזאת

מאיר כהן:  הם עמדו שם אנשי הרווחה, עם החלוקים שלהם, עם הווסטים שלהם

מאיר כהן:  היה תענוג לראות איך הם רצו ממקום למקום

מאיר כהן:  במקום להוסיף עובדים סוציאליים, במקום לתקנן אותם יותר, 166 מיליון שקלים מקצצים

מאיר כהן:  למה?     אני קורא לשר הרווחה, אנחנו רוצים לעזור לך

מאיר כהן:  אני קורא לשר הבריאות, אנחנו רוצים לעזור לך

מאיר כהן:  בואו באמת, יד אחת, כל אוהבי המדינה וזה הרוב המוחלט כאן, נגיד לא לתקציב הזה

מאיר כהן:  נשב עליו ונבדוק אותו

מאיר כהן:  אמרו שיהיה גירעון של 2

מאיר כהן: 2, ניחא, הגענו ל-6

מאיר כהן: 2%

מאיר כהן:  אמרו שלא יהיה קיצוץ, יש קיצוץ

אמיר אוחנה: חבר הכנסת כהן, חראם על הזמן

מאיר כהן: כן, אתה צודק

מאיר כהן:  לא, לא חראם, זה טוב שאני מדבר

מאיר כהן:       אבל אני אומר לכם שבשעה שאנחנו רואים את הכספים הקואליציוניים האלה, שזה ממש לא זמנם, אי-אפשר לשבת ולשתוק על תקציב כזה

מאיר כהן:  אני מאוד מבקש לשמוע אתכם ולהצביע נגד התקציב הזה, אלא אם כן ישבו ויתקנו אותו

מאיר כהן:  תודה, אדוני

אמיר אוחנה: תודה לאדוני

אמיר אוחנה:  חבר הכנסת ואליד אלהואשלה, בבקשה

אמיר אוחנה:  עד שלוש דקות לרשותך, בבקשה

וליד אל-הואשלה: אולי פחות

וליד אל-הואשלה:  מכובדי היושב-ראש, חבריי חברי הכנסת, אני רוצה לדבר היום על החברה שלי, החברה הערבית בנגב, החברה הבדואית

וליד אל-הואשלה:  היו לנו ציפיות גבוהות מהממשלה אחרי 7 באוקטובר, במיוחד אחרי שהחברה שלנו הייתה עם יותר אחריות והיו לה דברים שעמדה בהם בצורה מאוד מכובדת וטובה יותר

וליד אל-הואשלה:  אבל לצערי הרב, אנחנו היום עדים להחלטות של הפקידים בנגב להרוס את הבתים של האזרחים שלנו, של האנשים שלנו, למרות כל הפניות שלנו לממשלה ולגורמים בממשלה לא להרוס את הבתים שלנו, של האזרחים, לפחות בתקופה הזאת, תקופת המלחמה, במיוחד באזורים שנמצאים בכפרים הלא-מוכרים בנגב

וליד אל-הואשלה:       לכן אנחנו גם פנינו הרבה – אני גם ממשיך ואמשיך לפנות לראש הממשלה נתניהו על מנת להורות לפקידי המקרקעין, רמ"י, בנגב, להפסיק לאלתר את חלוקת צווי הריסה לאזרחים

וליד אל-הואשלה:  זה לא הזמן

וליד אל-הואשלה:  אפשר לנהל את זה בשיח, בהידברות עם אנשים, לא דרך דחפורים והריסות

וליד אל-הואשלה:  לכן הציפייה שלנו היא יותר מהממשלה

וליד אל-הואשלה:       מכובדי היושב-ראש, בנגב יש עשרות בתי ספר, מעל 1,000 תלמידים

וליד אל-הואשלה:  דיברתי על זה לפני כמה דקות בנאום שלי מהצד

וליד אל-הואשלה:  דיברתי על מחסור בכיתות לימוד, דיברתי גם על עלייה דרסטית בנרצחים בחברה הערבית בשנה שעברה

וליד אל-הואשלה:  היה לכם אתגר, היה לממשלה אתגר להפחית את המספר הזה ולהביא להורדת מספר הנרצחים בחברה הערבית, אבל השר לביטחון לאומי לא עמד בזה והמספרים רק עלו ועלו

וליד אל-הואשלה:  אנחנו רואים היום שהממשלה מקצצת בתקציבים של החברה הערבית של 550 "תקדום"

וליד אל-הואשלה:  החלטה לא נכונה, החלטה אומללה

וליד אל-הואשלה:  החברה הערבית יכולה להיות מנוע צמיחה לכלל החברה הישראלית

וליד אל-הואשלה:  ולכן הדרישה שלנו – לחשוב, לחשב מסלול מחדש ולקבל החלטות בהתאם לכלל אזרחי המדינה

וליד אל-הואשלה:  תודה

אמיר אוחנה: תודה רבה

אמיר אוחנה:  חבר הכנסת יוסף עטאונה, ואחריו – חבר הכנסת יבגני סובה

אמיר אוחנה:  מתחלפים? עד שלוש דקות לרשותך, אדוני

אמיר אוחנה:  בבקשה

יוסף עטאונה: כבוד היושב-ראש, כנסת נכבדה, כותרת יפה, יום אחדות – אחדות, ביחד

יוסף עטאונה:  אבל נראה לי שזה נשמע אחרת

יוסף עטאונה:  כנראה שזה ביחד לאזרחים – כן, ולאזרחים – לא

יוסף עטאונה:  כנראה שהאחדות שאתם מתכוונים אליה זה לחוד כשמדובר באוכלוסייה הערבית

יוסף עטאונה:  אחרת, אי-אפשר להבין שמדברים על אחדות ועל תקופה קשה זו ובאים לקצץ בתקציב המדינה

יוסף עטאונה:       יש תקציב רוחבי, ואפשר לקבל – מה שרוחבי חל על כל האוכלוסיות בזמן מלחמה, זה דבר שאפשר שכולם יקבלו

יוסף עטאונה:  אבל מי יכול להסביר לי על איזו אחדות מדברים כשיש כסף ייחודי וייעודי לאוכלוסייה הערבית, ובאים לקצץ 15% מתקציב שמיועד לאוכלוסייה הערבית? איזו אחדות יכולה להיות כאשר הפגיעה מכוונת ל-20% מהאוכלוסייה, ובאים ופוגעים בתקציב – שמיועד למה? מיועד למערכת החינוך, למערכת הבריאות, מיועד לטפל בפשיעה בחברה הערבית – ובאים לקצץ

יוסף עטאונה:  זו לא אחדות

יוסף עטאונה:  אחדות זה שמתייחסים, גם בעת מלחמה, לכל האזרחים אותו דבר

יוסף עטאונה:  אי-אפשר להסביר אחדות כאשר 100 ימים אחרי המלחמה עדיין כל בתי הספר בכפרים הלא-מוכרים הם ללא מיגון

יוסף עטאונה:  אחדות – אי-אפשר להסביר אותה כשבעת זו, עת של מלחמה, עת של חירום, מינהל מקרקעי ישראל מחלק בנגב 200 צווי הריסה

יוסף עטאונה:  זו לא אחדות, זו פגיעה מכוונת באוכלוסייה הערבית גם בעת מלחמה

יוסף עטאונה:  אחדות היא גם לא לפגוע, ולא לראות את החקלאי הבדואי, הערבי, שונה מכל חקלאי בארץ

יוסף עטאונה:  מגיע לו אותו דבר

יוסף עטאונה:  כולנו רוצים אחדות

יוסף עטאונה:  אבל צריכה להיות אחדות גם במילים, במעשים, במציאות, ובמדיניות

יוסף עטאונה:  המדיניות שקיימת היום היא מדיניות שמובילים אותה גזענים בתוך הממשלה הזו, שמכוונים פגיעה ישירה באוכלוסייה הערבית

יוסף עטאונה:  למדיניות הזו אנחנו נתנגד

אמיר אוחנה: תודה לאדוני

אמיר אוחנה:  חבר הכנסת חמד עמאר, בבקשה

אמיר אוחנה:  עד שלוש דקות לרשותך, בבקשה

חמד עמאר: אדוני היושב-ראש, חבריי חברי הכנסת, כבוד השר, רק עכשיו העברתם את תקציב 2024 בממשלה – 2024 בממשלה – תקציב גרוע, תקציב שימור הקואליציה

חמד עמאר:  אבל אני לא אדבר על התקציב עכשיו

חמד עמאר:  אני אדבר על מה שבתוך התקציב, על הקיצוץ של 15% מהתוכנית התלת-שנתית לעדה הדרוזית, שהייתה אמורה להסתיים ב-2023

חמד עמאר:  ב-2023 לא העברתם שקל אחד משרדי לרשויות המקומיות הדרוזיות, ומתוך מה שלא העברתם – אתם מקצצים 15%

חמד עמאר:  אני לא מצליח להבין את הממשלה הזאת

חמד עמאר:  מצד אחד מנכ"ל ראש הממשלה, עם שרים, מגיע לעדה הדרוזית

חמד עמאר:  נפגש עם ההנהגה של העדה הדרוזית – מה, אתם עושים צחוק מההנהגה? הוא מבטיח להם – ואני קראתי את הפרוטוקול – מיליארד שקל תוספתי לשנים 2024, 2025, 2026, 2027, 2028

חמד עמאר:  איך הוא יכול לתת להם שקל אחד תוספתי ב-2024, אם זה לא מופיע בתוך התקציב? מאיפה יביאו את הכסף? הרי כל שקל שאתה רוצה להביא אחרי התקציב, אתה צריך להגיד מאיפה המקור שלו

חמד עמאר:  ואם אין במקור, בתוך בתקציב, אתה לא יכול להביא להם כסף

חמד עמאר:  למה להגיע ולשקר? למה לתת להם לחיות באשליות? למה לתת להם את ההרגשה הטובה ביותר?      ומצד שני, ראיתי את החוק של אופיר כץ על חיבורי החשמל

חמד עמאר:  וראיתי את החלטת ועדת השרים, שמדברת על תנאים בטרומית

חמד עמאר:  כשכותבים תנאים בטרומית, זה אומר שזה לא יקודם לקריאה הראשונה, זה לא יקודם לקריאה השנייה והשלישית

חמד עמאר:  זה אומר שעושים להם "וי" וגמרנו

חמד עמאר:  תפסיקו לעשות צחוק מראשי רשויות דרוזיות, מראש העדה הדרוזית

חמד עמאר:  אל תגיעו אליהם, אל תבטיחו להם

חמד עמאר:  אם אתם מבטיחים להם – תעמדו בהבטחה

חמד עמאר:  אני רוצה לראות בתקציב 2024 מיליארד שקלים בתוך תקציב משרד ראש הממשלה שמיועד לעדה הדרוזית, כי מה שהבטחתם זה תקציב תוספתי

חמד עמאר:  בושה לממשלה הזאת

אמיר אוחנה: תודה לאדוני

אמיר אוחנה:  יעלה ויבוא חבר הכנסת רם בן ברק

אמיר אוחנה:  בבקשה

רם בן ברק: תודה רבה

רם בן ברק:  אדוני היושב-ראש, חבריי חברי הכנסת, צריך לומר את האמת המרה

רם בן ברק:  הממשלה הזו, בהרכב הנוכחי ועם העומד בראשה, לא מסוגלת, לא יכולה, לא רוצה לקבל שום החלטה שתהיה נכונה למצב הביטחוני, המצב הכלכלי ובעניין החטופים

רם בן ברק:  היא לא רוצה

רם בן ברק:  טוב לה ככה

רם בן ברק:  סוף-סוף אחרי שנים מצאו את חמורו של המשיח, מצאו את מי שיכול; בגלל סיבות אישיות שאין להן קשר עם מה שצריך בשביל המדינה, אלא למה שצריך בשביל לשרוד, מצאו את האחד שיוביל אותם – כל אחד לגאולה שלו

רם בן ברק:  החרדים – לקבלת פטור מלא מחובות אזרחיות בסיסיות; החרד"לים סוף-סוף מצאו מי ייתן להם את מדינת הלכה שלהם, את סיפוח יהודה ושומרון

טלי גוטליב: זה הזמן לדבר על החרדים ועל אנשי הציונות הדתית?      

רם בן ברק: יחזיר אותם לעזה, יתקצב להם סכומי עתק שכל-כולם חיזוק זהות יהודית משיחית שתקרב את החזון

קריאה: - - - לא משיחי?     

רם בן ברק: ואנחנו? כן, אנחנו, אתם, אתם משלמים את זה

אריאל קלנר: משלמים את מה?      

רם בן ברק: והכי עצוב זה שכולם יודעים את זה

רם בן ברק:  אני לא מחדש לאף אחד שום דבר

רם בן ברק:  גם מי שצועק עכשיו יודע את זה

אריאל קלנר: יודע מה - - -      

רם בן ברק: השאלה היא לא נתניהו ותפיסתו על ידי סמוטריץ' ובן גביר וחלק מהחרדים כחמורו של המשיח; השאלה היא: איפה חברי הכנסת האחראיים – מהליכוד, מש"ס? חברי כנסת חרדים אחראיים, איפה הם?      

אריאל קלנר: יש עתיד - - -     

רם בן ברק: איפה אתם, תגידו לי, מה, אתם עיוורים, במקרה הטוב – או מופקרים שלא מעניינת אתכם טובת המדינה הזו

רם בן ברק:  לא יכול להיות ששיקולים של תפקיד, פחד מראש המפלגה ודאגה למקורבים הם אלה שיובילו אתכם

רם בן ברק:  פחד מהמרכז הביביסטי

אריאל קלנר: יש לי פחד שאחד כמוך יגיע לשלטון, זה הפחד

רם בן ברק: שום דבר לא מצדיק את ההתנהלות שלכם

אריאל קלנר: שאחד כמוך שמפלג עכשיו - - -       

רם בן ברק: מדינת ישראל זקוקה לממשלה אחרת, ממשלת חירום - -      

אריאל קלנר: נכון

רם בן ברק: - - לראש ממשלה אחר

רם בן ברק:  ממשלה רחבה בשותפים, צרה ויעילה במספר השרים שלה, שתקבל את ההחלטות הנכונות בענייני ביטחון, כלכלה, חברה, ותשקם את אמון הציבור

רם בן ברק:       אין לנו ברירה, אם חפצי חיים אנחנו

רם בן ברק:  אין לנו ברירה, אם אנחנו רוצים לגדל פה את הילדים שלנו ואת הנכדים שלנו במדינה

רם בן ברק:  אני יודע שיש בקואליציה לא מעט שחושבים ככה

רם בן ברק:  תעשו מעשה, תהיו אמיצים, גורל המדינה בידיכם

רם בן ברק:  תודה רבה

אמיר אוחנה: תודה רבה

אמיר אוחנה:  בטרם נעבור לדובר הבא, שר הפנים, בשם הממשלה, מבקש להגיב, ואנחנו נאפשר לו זאת על פי התקנון

קריאה: - - - לשמוע את התגובה שלך

אמיר אוחנה: בבקשה

אמיר אוחנה:  לכן הוא מבקש להגיב

אמיר אוחנה:  כבוד השר, עד חמש דקות לרשותך

הפנים משה ארבל: מכובדי היושב-ראש, חבריי חברי הכנסת, עלה כאן ידידי – ואני אומר ידידי – חבר הכנסת חמד עמאר ודיבר על סוגיית הרשויות הדרוזיות

הפנים משה ארבל:  כאב לי מאוד לשמוע את הדברים, כי אני רואה את החשיבות הרבה של צמצום פערים ושוויון בין כלל הרשויות בישראל, דרוזיות, מוסלמיות, יהודיות – כולן כאחת

חמד עמאר: - - - ל-2021, 2022 - - -     

אמיר אוחנה: חבר הכנסת חמד עמאד

הפנים משה ארבל: - - ג'וליס – 10 מיליון ו-184,000; דאלית אל-כרמל – 22 מיליון ו-915,000; חורפיש – 13 מיליון; ינוח – 12מיליון ו-250,000; ירכא – 21 מיליון; כסרא – 15 מיליון; מג'דל שמס – 17 מיליון; מסעדה – 9 מיליון

חמד עמאר: זה תקציב שאנחנו העברנו

הפנים משה ארבל: לא עשינו טובה לאף אחד

חמד עמאר: זה תקציב שאנחנו העברנו, זה לא תקציב חדש - - - שהעברנו ב-2021

הפנים משה ארבל: אנחנו חייבים לעשות את זה

הפנים משה ארבל:  אנחנו מחויבים לכל רשות ורשות

הפנים משה ארבל:  אני באופן אישי מיניתי את אלוף-משנה במילואים עצאם חמד לפרויקטור לסוגיית תכנון ובנייה הרשויות הדרוזיות והצ'רקסיות

הפנים משה ארבל:  עשיתי את זה מבלי לדעת בכלל את הזיקה הפוליטית שלו – אם יש לו כזאת

הפנים משה ארבל:  אני לא רואה את עצמי בכלל מסתכל על הסוגיות האלה בעיניים מפלגתיות

הפנים משה ארבל:  אני רואה בני אדם, אני רואה אזרחים, אני רואה אנשים שאנחנו מחויבים שתהיה לילדים שלהם יכולת לחלום ולהגשים חלומות

הפנים משה ארבל:  לא מעניין אותי, לחלוטין, אם מדובר בילד - - -     

חמד עמאר: זה תקציב שאני העברתי

חמד עמאר:  אתה לא מדבר איתי על תקציב חדש

הפנים משה ארבל: אני לא מדבר - - -     

חמד עמאר: אתה מדבר על תקציב שאנחנו העברנו בממשלה הקודמת, כשהייתי סגן שר האוצר

הפנים משה ארבל: יחד עם זאת, אני יודע לומר - -     

חמד עמאר: - - - הם מופיעים בתקציב

חמד עמאר:  איפה מופיעים המיליארד שקל - - - שקל אחד לא - - -     

הפנים משה ארבל: - - גם בסיכום התקציבי של 2024 - -     

חמד עמאר: אני עובר על התקציב, אני יודע לקרוא תקציב

הפנים משה ארבל: - - אני יודע לומר, שחרף הצרכים וחרף המלחמה עמדנו על כך שלא תהיה פגיעה ברשויות חלשות

הפנים משה ארבל:  אנחנו מחויבים לדבר הזה

הפנים משה ארבל:  אנחנו מחויבים לאזרחי ישראל כולם: יהודים וערבים, דתיים, חילונים, חרדים

הפנים משה ארבל:  ואנחנו נעמוד על זה שמי שנמצא במצב סוציו-אקונומי נמוך יוכל לתת לילדים שלו את כל הכלים להגשים חלומות ולהצליח

הפנים משה ארבל:  הזמן הזה הוא זמן לאחדות

הפנים משה ארבל:  תודה רבה

אמיר אוחנה: תודה רבה

אמיר אוחנה:  חברת הכנסת אימאן ח'טיב יאסין, בבקשה

אמיר אוחנה:  עד שלוש דקות לרשותך

אימאן ח'טיב יאסין: תודה

אימאן ח'טיב יאסין:  כבוד היושב בראש, כנסת נכבדה, במדיניות כלכלית נורמלית, במדינה נורמלית היו יושבים הוגי הדעות והמחליטים ומסתכלים על הצרכים – במיוחד שלא מזמן יצאו דוחות שמראים מה הצרכים באמת, במיוחד אם נדבר על הצד החברתי

אימאן ח'טיב יאסין:  אבל סליחה שאמרתי בהתחלה כאילו במדיניות נורמלית, כי אנחנו לא נמצאים כנראה במקום הזה בכלל

אימאן ח'טיב יאסין:      פשוט מאוד, השכל מתקשה לעכל ולקבל שדווקא את האנשים המוחלשים, שבמשך עשרות שנים דווקא הייתה נקודת אור קטנה כזאת, ניצוץ כזה שאפשר משהו; שהביא תוצאה, ושהראה שיש אפשרות לעוד דברים, שבסופו של יום לא רק מגזר אחד ייהנה מהם, אלא כלל המגזרים במדינת ישראל

אימאן ח'טיב יאסין:      וכן, אני מדברת על החברה הערבית; אני מדברת על הקיצוץ שנופל עכשיו על גבה

אימאן ח'טיב יאסין:  אני מקווה מאוד – והזמן עוד לא חלף – שיש אפשרות רק אם רוצים לשנות את הגזירה

אימאן ח'טיב יאסין:  שיש אפשרות אחרת ושיש אפשרות לחשיבה אחרת ושיש אפשרות להתעשתות ולראות שאם טוב בתוך החברה הערבית, אז טוב לכלל החברה הישראלית

אימאן ח'טיב יאסין:      החברה הערבית שסובלת בפער של לפחות שלוש שנים בתחום החינוך – והינה, שר החינוך הנמצא כאן – דווקא בתחום הזה באים לקצץ

אימאן ח'טיב יאסין:  תחום שהוא כזה חיוני ובסיסי, שהוא מנבא עתיד, ולא רק מדבר על היום ועל מחר, אלא על העתיד בכלליותו

אימאן ח'טיב יאסין:      על קיצוץ ברווחה; על קיצוץ בתקציבי הרשויות

אימאן ח'טיב יאסין:  אני אומרת לכם מהמקום הזה שהרשויות הערביות – אם הקיצוץ הזה באמת ייפול ויהיה – אפילו למעט מאוד שעד היום אפשר לתת את השירות לתושבים – לאסוף את האשפה – גם את זה לא יהיה

אימאן ח'טיב יאסין:      אז אני באמת שואלת את עצמי האם זה במקרה, שעכשיו מדברים ומביאים הצעת חוק על יום האחדות

אימאן ח'טיב יאסין:  אני שואלת – ויש לי את התשובה הברורה

אימאן ח'טיב יאסין:  לי כבר ברור על מה מדברים ולמי מתכוונים כשאומרים אחדות, כנראה ה-20% בטוח שלא נמצאים שם

אימאן ח'טיב יאסין:  אבל אפשר אחרת

אימאן ח'טיב יאסין:  תודה

אמיר אוחנה: תודה, גברתי

אמיר אוחנה:  חבר הכנסת רון כץ, בבקשה

אמיר אוחנה:  עד שלוש דקות לרשותך, אדוני

רון כץ: תודה רבה, אדוני

רון כץ:  אדוני היו"ר, חבריי חברי הכנסת, נכבדיי השרים, אני רוצה להקריא לכם ציוץ של השר לביטחון הלאומי: "דם יהודי הפך להפקר"

רון כץ:  אני רוצה לשאול את השר לביטחון לאומי: הכול זה עניין של פוזיציה

רון כץ:  כשהיית באופוזיציה, אז דם יהודי הפך להפקר, אבל כשאתה בקואליציה, אתה פתאום שותק?     דנים בממשלה שלך – אתה חבר בכיר בממשלה – על הכנסת פלסטינים לעבודה בחזרה בשטח ישראל

רון כץ:  חוץ מלהוציא כותרות בטוויטר, אתה עושה עוד משהו? בזמן שיורים עלינו מצפון ואנחנו דה-פקטו במלחמה – תושבים מפונים, לוויות לא יכולות להתקיים לאור יום – שומעים אותך? או שזה עדיין יהיה ציוצים בטוויטר? בזמן שאזרחי מדינת ישראל מפחדים ללכת ברחוב, שומעים אותך? או שזה עדיין ציוצים בטוויטר?      עד לא מזמן, כשהיית חבר אופוזיציה, טרחת להגיע לכל זירה, לכל אירוע; הבטחת הבטחות גדולות

רון כץ:  מאז, מה עשית עם ההבטחות הללו? נכון, ציוצים בטוויטר

רון כץ:  כך נראה את הממשלה הזו: אפס מדיניות, אפס יכולת לקבל החלטות, אפס ביצוע, ודם יהודי הפך להפקר

אמיר אוחנה: תודה רבה

אמיר אוחנה:  חבר הכנסת אבי מעוז, בבקשה

אמיר אוחנה:  עד שלוש דקות לרשותך, בבקשה

אבי מעוז: אדוני היושב-ראש, כנסת נכבדה, לפני כשבוע וחצי פורסמה בעיתון הארץ כתבה על כך שישראל היא אחת המדינות הנפלאות בתבל – וזה למרות שמדובר במדינה שנמצאת מאז הקמתה במלחמת עצמאות, ושכל הזמן נדמה לנו שאין מפולגים מאיתנו

אבי מעוז:  העיתונאי שכתב את הכתבה מעיד על עצמו, שבתור שמאלני חמצמץ, המפגש עם הדברים היה בעבורו סוג של טיפול בהלם

אבי מעוז:  הכתבה מספרת על ספר חדש שהוציאו שני יהודים מאמריקה בשם: ה-genius של ישראל, שהגיע לרשימת רבי-המכר של הניו-יורק טיימס

אבי מעוז:      בספר מובאים נתונים רבים שמוכיחים את הטענה המרכזית

אבי מעוז:  למשל, ישראל נמצאת במגמת שיפור תמידית מבחינת האושר של תושביה, מס' 4 בעולם; ישראל נמצאת במקום השני מהסוף בצריכת אלכוהול בקרב המדינות המפותחות

אבי מעוז:  בעוד המערב שוקע בבדידות – תופעה שיש לה השלכות בריאותיות חמורות – בישראל ישנה דווקא ירידה משמעותית בתופעה

אבי מעוז:      בעמק הסיליקון יש משבר בריאות נפש בקרב בני הנוער וזינוק גבוה בכמות ההתאבדויות

אבי מעוז:  אבל בישראל לא רק שלא ידוע על תופעה שכזאת, אלא שהיא ניצבת בכבוד בסוף רשימת המדינות, כשמודדים מוות מתוך ייאוש – כלומר מסמים, אלכוהול והתאבדויות

אבי מעוז:      אין צורך כמובן להזכיר את הנתון הידוע, שלפיו ישראל עוקפת בענק את כל המדינות המפותחות בכמות הלידות לאישה

אבי מעוז:  בניגוד לכל העולם, רמת השכלה גבוהה לא מובילה לילודה נמוכה – נתון שמעיד יותר מכל על האופטימיות של החברה היהודית, לעומת הייאוש שהעולם בכלל, והמערב בפרט, נתונים בו

אבי מעוז:  ומה הן הסיבות, לפי צמד החוקרים? המשפחתיות, שולחן השבת, הקשר עם הסבים והסבתות, השירות בצה"ל, שמחזק מאוד את החיבור למדינה ולקהילה, ועוד

אבי מעוז:      אבל האם כל זה רלוונטי גם אחרי שמחת תורה תשפ"ד? לדבריהם, זה נכון כנראה אפילו יותר, לאור גילויי הסולידריות המופלאה, וההתאחדות של החברה בישראל

אבי מעוז:       אסיים במילותיו של ישי ריבו: "אני שייך לעם הכי עתיק בארכיון;/ אני שייך לעם שלא הבין כל היסטוריון

אבי מעוז:  אני שייך לעם;/ אפילו הטבע מתחתיו

אבי מעוז:  אני שייך לעם שֶׁים גדול נס מפניו

אבי מעוז: // אז מה נשתנה העם שלי מכל העמים, מכל העמים?/ שבכל העמים אליליהם לא רואים ולא שומעים;/ והעם שאליו אני שייך,/ ה' הוא אלוקיו

אבי מעוז: "     ואסיים במילים של נעים זמירות ישראל: "אשרי העם שככה לו אשרי העם שה' אלהיו

אבי מעוז: " תודה

משה סולומון: תודה רבה

משה סולומון:  הדובר הבא, חבר הכנסת עופר כסיף, בבקשה – אינו נוכח

משה סולומון:  חבר הכנסת אלמוג כהן

משה סולומון:  חבר הכנסת אלמוג כהן, בבקשה

משה סולומון:  לרשותך שלוש דקות

אלמוג כהן: אדוני היושב-ראש, הבדיחה הקבועה היא שאני צריך להוריד את זה עד הסוף

אלמוג כהן:  הורדתי עד הסוף

אלמוג כהן:  אדוני היושב-ראש, חבריי חברי הכנסת, כבוד השר, שר החינוך, אתמול, למעשה, ציינו את יום פטירתו, את יום לכתו של הבבא סאלי, רבי ישראל אבוחצירא, אשר קבור בנתיבות

אלמוג כהן:       הבבא סאלי נולד במרוקו, במחוז תאפלאלת

אלמוג כהן:  משפחתו, משפחת אבוחצירא, משפחה ידועה של מקובלים, שבהם אחיו של הבבא סאלי וכן אביו וסבו ר' יעקב אבוחצירא

אלמוג כהן:  כבר מצעירותו הבבא סאלי היה לומד תורה בדבקות, ביום ובלילה

אלמוג כהן:  אלפים היו נוהרים לפתחו לקבל ברכה ודברי חוכמה, ימין ושמאל, מזרחים ואשכנזים, בני הפריפריה, בני הכפר ובני העיר

אלמוג כהן:  על הבבא סאלי היו סיפורי ניסים רבים - -      

משה סולומון: חברים, נא לשמור על השקט במליאה, בבקשה

אלמוג כהן: - - והוא בשבילנו – בשביל תושבי הנגב – למעשה, חלק מהפסיפס התרבותי, ההיסטורי שלנו, והקשר לאדמתנו הקדושה

אלמוג כהן:       ברשותך, אדוני היושב-ראש, אני רוצה להקריא מכתב ששלחתי אתמול לחבריי שר המשפטים יריב לוין, שר הביטחון יואב גלנט, השר לבל"מ איתמר בן גביר וחבר הכנסת יואל יולי אדלשטיין – יו"ר ועדת המשנה למודיעין ושירותים חשאיים

משה סולומון: חברים, זה נורא נורא מפריע ביציע

משה סולומון:  נא לא לדבר, בבקשה

אלמוג כהן: הנדון של המכתב הוא: מעצר אזרח בעבירות ביטחוניות

אלמוג כהן:  מכובדיי, מספר ימים לאחר 7 באוקטובר התחלתי לקבל, ממספר רב של מקורות, אינדיקציות בנוגע לאירוע – לטענתם מוזר – אשר קרה בבסיס בדרום הארץ

אלמוג כהן:  מאז תקופה זו חקרתי את הפרשה לפני ולפנים, עד שלפתע, ב-10 בינואר, הוציאה פרקליטות המדינה, בדוברות משותפת עם שב"כ, צה"ל ומשטרת ישראל, הודעה לתקשורת, שבה הותר לפרסום כי אזרח ישראלי נעצר בחשד לעבירות ביטחוניות

אלמוג כהן:  קיים בי חשש ממשי באשר להתנהלות הקלוקלת של החקירה, ואף פגיעה בזכויותיו האזרחיות של החשוד

אלמוג כהן:      השאלות שעולות, אדוני היושב-ראש, במכתב – לנוחיותכם, אשתמש באות הראשונה של האלף-בית, האות א'

אלמוג כהן:       1

אלמוג כהן:  אם לטענת סנגורי הנאשם א' הוא קצין בצה”ל, מדוע הוא נחקר בלהב 433, ולא במצ"ח? מדוע ההליך המשפטי נגדו מתקיים בבית משפט, ולא בבית דין צבאי? 2

אלמוג כהן:  השאלה השנייה היא: האם שב"כ ומערכת ביטחון מידע של צה"ל זיהו בעבר את א' כבעייתי? 3

אלמוג כהן:  לפי הודעת הדוברות המשותפת, א' העביר מידע לגורמי פנים

אלמוג כהן:  אם כך, מדוע נחקר ביאחב"ל – יחידה לחקירות בין-לאומיות? 4

אלמוג כהן:  מדוע בהודעה המשותפת לא צוין תאריך מעצרו של א'? כמה ימים הסתובב במקומות האסורים? 5

אלמוג כהן:  מהו מדרג המידע המסווג שאליו הגיע א'?     

משה סולומון: נא לסיים

אלמוג כהן: כמה שניות, כי קצת הפריעו לי

אלמוג כהן:       האם בזמן מעצרו א' התחכך עם גורמים ביטחוניים בכירים מאוד? מה הכוונה בהודעת הדוברות: "תיעד את המידע"? האם בכתב? בצילום? בווידיאו? בהקלטה? מיהם הגורמים האזרחיים שאיתם חלק א' את המידע? האם אותם גורמים נחקרו בשירות, כפי שנהוג בחקירות מסוג זה?     מכובדיי כולם – אני מסיים, אדוני, 15 שניות – אני דורש מכם לבדוק את ההתנהלות במשרדיכם בפרשייה החמורה הזו, בשל חששי הממשי לפגיעה בזכויותיו הבסיסיות של הנאשם ולפגיעה אנושה בדמוקרטיה הישראלית וביטחון המדינה – בלי חלילה להטיל דופי בגופים המבצעים

אלמוג כהן:      העתק המכתב נשלח לראש הממשלה מר בנימין נתניהו, למבקר המדינה מר מתניהו אנגלמן וליועצת המשפטית לממשלה, גב' גלי בהרב-מיארה

אלמוג כהן:  לתשובותיכם המהירות אודה

אלמוג כהן:  תודה, אדוני היושב-ראש

משה סולומון: תודה רבה לחבר הכנסת

משה סולומון:  ועתה, חבר הכנסת ווליד טאהא

משה סולומון:  לרשותך שלוש דקות, בבקשה

וליד טאהא: מכובדי היושב-ראש, הממשלה כמובן אישרה את התקציב שיובא לאישור המליאה

וליד טאהא:  תקציב רע מאוד, שמקצץ בתוכניות של החברה הערבית – תוכניות תקאדום, שעבדנו קשה כדי להשיגן – לצמצום פערים ולקידום היישובים הערביים

וליד טאהא:  התקציב המוצע מכה במכה קשה את התוכניות האלה

וליד טאהא:       אתה יודע, אדוני היושב-ראש, איפה שיש בעיה זה אומר שכנראה מישהו הזניח את המקום הזה, וגרם לבעיה להיווצר

וליד טאהא:  המצב העגום, בין אם ביישובים הערביים או בכל סקטור מוחלש, הוא לא התפתחות של הטבע

וליד טאהא:  מצבים לא תקינים הם לא התפתחות טבע, אלא הם מדיניות או היעדר מדיניות

וליד טאהא:  או שיש מדיניות שמכוונת לזה, או שאין מדיניות שמונעת את זה

וליד טאהא:       זה המצב בחברה הערבית

וליד טאהא:  הפשיעה בחברה הערבית, מכת המדינה שקיימת בחברה הערבית בדמות הרציחות, מקרי הרצח שחוזרים על עצמם הם לא התפתחות טבע

וליד טאהא:  הם לא דבר טבעי שקרה, אלא בגלל הזנחה; בגלל שמישהו הפנה גב לחברה הערבית ונתן לארגוני הפשיעה לקרום עור וגידים, ואז גם להכות באזרחים

וליד טאהא:       כך גם לגבי כל הנושאים האחרים, היושב-ראש

וליד טאהא:  תשתיות רעועות הן לא התפתחות טבע

וליד טאהא:  זה לא דבר טבעי בעבור יישוב

וליד טאהא:  זה נעשה בגלל חוסר תקצוב, והיעדר תקציבים לדבר הזה

וליד טאהא:  אז באנו והבאנו את תוכנית תקאדום, כדי לצמצם פערים ולסייע ליישובים הערביים להתקדם

וליד טאהא:  עכשיו מתבשרים, שהולכים לפגוע בתוכנית הזו – פגיעה אנושה אולי – למרות האזהרות של כל בעלי המקצוע

וליד טאהא:  גם השב"כ הזהיר שזה מעשה שאסור לעשות אותו, גם נגיד בנק ישראל אמר שאסור לפגוע בתוכניות המיועדות לחברה הערבית

וליד טאהא:  אבל מה לעשות, כאשר פוליטיקה מדברת ולא נושאים מקצועיים, אז בפוליטיקה יש גורמים שהם עוינים לאזרחים הערבים וליישובים הערביים

משה סולומון: נא לסיים

וליד טאהא: וחבל שהם מביאים את כל המדינה למקום הרע הזה

וליד טאהא:  תודה רבה

משה סולומון: תודה רבה

משה סולומון: ועתה – הודעה

אלינור ימין: תודה

אלינור ימין:  ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      לקריאה שנייה ולקריאה שלישית: הצעת חוק לתיקון פקודת היבוא והיצוא (מס' 6), התשפ"ד–2024, שהחזירה ועדת הכלכלה; הצעת חוק זכויות החולה (תיקון מס' 16), התשפ"ד–2024, שהחזירה ועדת הבריאות

אלינור ימין:      מסקנות ועדת הבריאות בעקבות דיון מהיר בהצעתם של חברי הכנסת קארין אלהרר, יוליה מלינובסקי וגלעד קריב בנושא: הכרה בנפגעי נפש ממעגל שני

אלינור ימין:  תודה

אלינור ימין: (קריאה ראשונה)     

משה סולומון: תודה רבה

משה סולומון:  ועתה לדובר הבא, חבר הכנסת איימן עודה, בבקשה

משה סולומון:  לרשותך שלוש דקות, בבקשה

איימן עודה: כבוד היושב-ראש, חברי הכנסת, היום מציינים את יום ההולדת של מרטין לותר קינג, מנהיג תנועת זכויות האזרח בארצות הברית וחתן פרס נובל לשלום

איימן עודה:  לכבוד זאת אני רוצה לקרוא קטע מנאום שנשא קינג באפריל 1967, בשיאה של מלחמת וייטנאם: זה אמור להיות ברור כשמש שאדם שקיימת אצלו טיפת דאגה ליושרה ולחיים של אמריקה, לא יכול להתעלם מהמלחמה המתחוללת כיום

איימן עודה:  אם הנשמה של אמריקה תורעל לחלוטין, בדוח הניתוח שלאחר המוות בוודאי יהיה כתוב וייטנאם

איימן עודה:  נשמתה של אמריקה לעולם לא תוכל להינצל כל עוד היא משמידה את התקוות העמוקות ביותר של בני אדם מסביב לעולם

איימן עודה:  אז אלה מאיתנו שעדיין נחושים להוביל את אמריקה לדרך אחרת, אנחנו מובילים לדרך המחאה וההתנגדות, אנחנו עובדים למען בריאות הארץ הזאת

איימן עודה:       זה אמור להיות ברור כשמש לכל אדם שיש בליבו טיפת דאגה לעתידה של החברה פה במדינה, שהרעבתה של אוכלוסיית עזה המונה כ-2 מיליון אנשים, הריגתם של כמעט 30,000 עזתים – 70% מתוכם נשים וילדים, הפקרתם של חטופים ישראלים במשך יותר מ-100 ימים ואי-קיום עסקת שבויים, ובראש ובראשונה חיסול ההליך המדיני והאופק לשלום – כל אלה הם רעל לנשמתה של החברה

איימן עודה:  היום קרב, כדי שנשמתו של המרחב הדמוקרטי תורעל לחלוטין, ובדוח הניתוח שלאחר המוות בוודאי יהיה כתוב: עזה

משה סולומון: תודה רבה

משה סולומון:  ועתה לדובר הבא – חבר הכנסת אושר שקלים, בבקשה

שקלים: אדוני היושב-ראש, כנסת נכבדה, בזמן האחרון אנחנו נחשפים לקמפיין של בכירי מערכת הביטחון לשעבר, שבו הם קוראים לעם ישראל ללכת לבחירות בהקדם, וזאת תוך כדי המערכה שגובה מאיתנו קורבנות ונפגעים רבים

שקלים:  האם הגיוני הדבר שנקיים מערכת בחירות תוך כדי מלחמה? הרי מה המשמעות של כל הנושא הזה? הפסד במלחמה, פרימת האחדות בתוכנו וסיכון של הסכמי השלום מול מצרים, ירדן ואיחוד האמירויות

שקלים:      אני רוצה לשאול את אותם בכירים שהנהיגו את הצבא ואת שירותי הביטחון: מה המניע שלכם? הרי טיפשים אתם לא

שקלים:  האם יש כאן מניע נסתר שאתם לא מספרים לנו? האם באמת אתם דואגים לציבור? האם אין כאן דפוס שחוזר על עצמו פעם אחר פעם אחר פעם? אין שום חשבון נפש שאתם עושים? כיצד אתם תורמים למאמץ המלחמתי ולאחדות העם? זה מה שאנחנו צריכים עכשיו, בחירות שיפרקו את העם? אולי יש כאן מניע אישי?     ניקח לדוגמה, מתוך אותם 170 חותמים – משה בוגי יעלון, שהיה עבורי לפחות דמות מוערכת, רמטכ"ל, שר ביטחון, אשר מרגע שהוצע לו תפקיד יוקרתי של שר חוץ במקום היותו שר הביטחון, כתוצאה מסיטואציה פוליטית מורכבת, שינה כביכול את תפיסת עולמו וזאת כנגד בן אדם אחד בלבד, ראש הממשלה נתניהו

שקלים:  האם העלבון הפוליטי, האגו שנפגע, האם זה שמוביל אותו, או דאגה לעתידה ולשלומה של מדינת ישראל?      דוגמה נוספת, מתן וילנאי, יו"ר "מפקדים למען ביטחון ישראל"

שקלים:  בשנת 1998 הוא היה המועמד הכמעט ודאי לרמטכ"לות, אך מרגע שאיציק מרדכי בגיבוי של ראש הממשלה דאז נתניהו החליט למנות את שאול מופז לרמטכ"ל, הוא החל לתקוף את ראש הממשלה אישית, ואף השבוע אמר אמירה מקוממת כאשר הגדיר את 7 באוקטובר כ"טבח נתניהו"

שקלים:  בושה וחרפה

שקלים:  מר וילנאי, אם היית מתמנה לרמטכ"ל זו גם הייתה ההגדרה שהיית משתמש בה?      דוגמה אחרונה, כי הרשימה עוד ארוכה

שקלים:  אסף חפץ, מפכ"ל המשטרה לשעבר, שאף תמך בנתניהו בבחירות 2009, מתוך תקווה שאולי יתמנה לתפקיד או איזה שר בכיר, ובסוף לא מונה

שקלים:      אז עם כל הכבוד לכל הלשעברים למיניהם וגם כאלו שממלאים את האולפנים ומנסים לזרוע פירוד בינינו, אתם שוב טועים בהערכת העם הנפלא שלנו, שהוא מספיק חכם כדי להבין שאת דבריכם צריך לקחת, כפי שאתם אומרים, עם כמה גרגירים של מלח

שקלים:  מה שנדרש עכשיו הוא לחזק את החיילים ואת העם שלנו, לתת להם תקווה לקראת הניצחון במערכה

שקלים:  אנחנו חייבים לשמר את האחדות בינינו, זה צו השעה וזה הלקח המשמעותי מאירועי 7 באוקטובר

משה סולומון: תודה רבה

שקלים: בעזרת השם, אנחנו לקראת ניצחון גדול

משה סולומון: תודה רבה

משה סולומון:  ועתה לדוברת הבאה, חברת הכנסת מיכל מרים וולדיגר

משה סולומון:  בבקשה

מיכל מרים וולדיגר: כבוד היושב-ראש, אני רוצה לברך אותך, לדעתי זו הפעם הראשונה שאני פה ואתה יושב בכיסא, אז בהצלחה

מיכל מרים וולדיגר:  כבוד השר, חברים נכבדים, אני רוצה להתחיל, כן, עם תנחומים למשפחתה של הנרצחת בפיגוע הנורא שהיה היום ברעננה, ושולחת את כל התפילות האפשריות להחלמתם של הפצועים

מיכל מרים וולדיגר:  אנחנו צריכים להמשיך ולפעול ולהפעיל יד קשה ואפס סובלנות כלפי טרור

מיכל מרים וולדיגר:  אני מקווה שנבוא חשבון עם כל המפגעים בנו

מיכל מרים וולדיגר:      החוק הנוכחי, יום האחדות, יום לציון וקידום הלכידות החברתית והערבות ההדדית בחברה הישראלית ובעם היהודי בארץ ובתפוצות

מיכל מרים וולדיגר:  אני רוצה להודות לבת גלים שער, חברה יקרה, שבאמצעות עמותה שהיא הקימה, Sunshine, פעלה ופועלת ללא לאות עבור אחדות העם ועבור החוק הזה

מיכל מרים וולדיגר:  זה בדיוק החוסן שכל כך כל כך חסר וחשוב לנו – היכולת להישען אחד על השני, היכולת לדעת שאם לי קשה יש לי חבר, שכן, משפחה, אח, חבר שאפשר להישען עליו, ולהפך

מיכל מרים וולדיגר:  זוהי האחדות, זוהי באמת האחדות האמיתית, ואני מקווה להצליח להעביר את החוק הזה לא רק בקריאה ראשונה אלא גם בשנייה ושלישית

מיכל מרים וולדיגר:  הוא חשוב, הוא הכרחי, הוא קריטי

מיכל מרים וולדיגר:      ובאותה נשימה, אני חייבת לומר שלצד החוסן הקהילתי, לצד האחדות החשובה כל כך, חייבת להיות גם מערכת של בריאות נפשית איתנה וחשובה ונגישה, כי מי שלא מספיק לו ואין בכוחו החוסן לעמוד בכל האתגרים שקיימים, אזי, כן, הוא יצטרך לעבור למערכת המקצועית יותר, שהיא צריכה להיות נגישה, היא צריכה להיות מקצועית, היא צריכה להיות באמת קרובה אליו, ויכולת לקבל את הטיפול שמגיע לו

מיכל מרים וולדיגר:      ואני רוצה בהזדמנות זו גם לומר תודה לשר האוצר ולשר הבריאות על העברת התקציב בממשלה

מיכל מרים וולדיגר:  לא, אין קיצוץ, אמרנו שלא יהיה קיצוץ ואין קיצוץ בתחום בריאות הנפש

מיכל מרים וולדיגר:  יש תוספת – תוספת משמעותית

מיכל מרים וולדיגר:  כמובן, תמיד צריך יותר, ונדאג שיהיה יותר, אבל כן מדובר בתוספת משמעותית, שבעזרת ה' באמצעותה נוכל לעשות דברים טובים יותר, מקצועיים יותר, שיתאימו לכלל האזרחים; כל אחד ברמתו, כל אחד על פי צרכיו

מיכל מרים וולדיגר:  אז תודה רבה

משה סולומון: תודה רבה

משה סולומון:  הדובר הבא, חבר הכנסת יבגני סובה – אינו נוכח

משה סולומון:  חברת הכנסת מירב בן ארי, בבקשה

מירב בן ארי: תודה רבה

מירב בן ארי:  אדוני היושב בראש

מירב בן ארי:  כנסת נכבדה, דבר ראשון החוק הזה הוא חוק מצוין

מירב בן ארי:  הוא חוק שאני העליתי כבר בכנסת ה-20

מירב בן ארי:  אומנם מדברים הרבה על אחדות, אבל זה חוק מ-2014 – שלוש משפחותיהם של שלושת הנערים, יפרח, שאער ופרנקל

מירב בן ארי:  ליוויתי גם אז את המשפחות

מירב בן ארי:       צריך להגיד וגם לתת קרדיט לניר ברקת, שהיה אז ראש עיריית ירושלים

מירב בן ארי:  יש כל שנה פרס של ירושלים לאחדות ישראל

מירב בן ארי:  האירוע כבר מתגלגל

מירב בן ארי:  אני מקווה שהחוק הזה יוסיף, אבל בעיקרון הוא כבר קיים ונמצא

מירב בן ארי:  כמובן שאנחנו נתמוך ונצביע בעד

מירב בן ארי:       אומנם אנחנו עוסקים הרבה באחדות, אבל בסוף מי שהוביל את המהלך הזה של יום האחדות, אלו באמת שלוש המשפחות – אז היו חטופים, שכמובן רצחו אותם

מירב בן ארי:  מי חשב שנים אחרי זה כמה חטופים יהיו לנו

מירב בן ארי:       אבל אני רוצה לנצל את זה שהשר המקשר, השר לשיתוף אזורי, השר – סליחה, אני לא זוכרת את כל התפקידים

מירב בן ארי:  אני מניחה שהוא שומע במקביל

מירב בן ארי:  מה פספסתי? מקשר, שיתוף פעולה אזורי

מירב בן ארי:  שמע, אתה יודע, כל כך הרבה תפקידים אצל איש אחד, איזו אישיות מתפרצת

מירב בן ארי:  מה חסר לי?     

דוד אמסלם: אני לא ראש ממשלה חלופי

מירב בן ארי: לא, אתה מקשר ושיתוף פעולה אזורי, יש עוד? אה, שר במשרד המשפטים, איך שכחתי

מירב בן ארי:  הדבר הכי חשוב

מירב בן ארי:  אני רוצה לשאול אותך, דודי, דודי שלנו, איך נהיית משקיף בקבינט? איך זה קרה? איזה הפלא ופלא? האם יכול להיות שעשו לך קיצור דרך, לאור ההצטיינות שלך בתפקיד? אני חייבת להבין, כי הרי משקיף בקבינט צריך הצעת מחליטים – הציבור צריך לדעת שאתה משקיף בקבינט

מירב בן ארי:       אתה יודע, בממשלה שלנו, שאתה תמיד אוהב כמובן לרדת עליה – בסדר, אני שמחה שאתה נהנה, שאני דואגת לך לבידור – נורא היה חשוב לכם מי משקיף; שלא יהיו יותר מדי משקיפים

מירב בן ארי:  מסתבר שאפשר לעשות דרך עקיפין, אם קוראים לך דודי אמסלם

מירב בן ארי:       תשמע, דודי, דודי: העם רוצה לדעת – הוא נהנה – איך נהיית משקיף בקבינט

מירב בן ארי:  איך זה קרה בלי אישור של הממשלה, בלי הצעת מחליטים

מירב בן ארי:  אגב, צריך לתת קרדיט לכתב מיכאל שמש מכאן 11, בכל זאת חשיפה חשובה

מירב בן ארי:  אתה יודע, הלוואי שהייתי יכולה לצחוק

מירב בן ארי:  אבל להיות משקיף בקבינט יש דרך בממשלה ובמדינה

מירב בן ארי:  זה שעשו לך קומבינה – צריך לומר את זה - - -     

דוד אמסלם: מה צריך לעשות עוד?     

מירב בן ארי: תסביר לי את ההיגיון

דוד אמסלם: אני אסביר לך

מירב בן ארי: איך הציבור לא יודע? איך אין הצעת מחליטים? איך אין החלטת ממשלה למינוי שלך למשקיף? אני רוצה להגיד לך משהו

מירב בן ארי:  תראה, יכול להיות שהוא מביא אותך כדי שתשמש לו לפה, נתניהו? יכול להיות שהוא מביא אותך כדי שתצעק את הצעקות?      

משה סולומון: תודה רבה

מירב בן ארי: דקה

משה סולומון: דקה אין

מירב בן ארי:   שנייה, שנייה

מירב בן ארי:  אתה צודק

מירב בן ארי:  יכול להיות שהוא מביא אותך כדי שתדבר בשמו? שתצעק על הרמטכ"ל בשמו? וואלק, דודי, למה? למה? אני הרי אמרתי לך, אתה לא עובד אצלו, אתה עובד אצל הציבור

מירב בן ארי:  למה? למה?     

משה סולומון: תם הזמן

משה סולומון:  חברת הכנסת מירב, תם הזמן

משה סולומון:  תודה רבה

מירב בן ארי: מה קרה לאמסלם? מה קרה לאמסלם, המזרחי הלוחם שלי? איך נהיית באמת? איך אתה עובד אצלו? אתה עובד אצל הציבור

משה סולומון: תם הזמן

מירב בן ארי: הציבור מינה אותך

מירב בן ארי:  לא יכול להיות שאתה משקיף בלי מינוי

מירב בן ארי:       אני מניחה שאתה תענה, אני מחכה לשמוע

מירב בן ארי:  הציבור רוצה לשמוע איך דודי שלנו נהיה משקיף בקבינט, בלי שום תהליך של הממשלה

מירב בן ארי:  חוצפה

מירב בן ארי:  תודה, אדוני, תודה רבה לך

משה סולומון: תודה רבה, חברת הכנסת מירב בן ארי

משה סולומון:  ועתה הדוברת הבאה, חברת הכנסת לימור סון הר מלך, בבקשה

משה סולומון:       נראה לי שהיא כבר קיבלה תשובות במבטים של השר

מירב בן ארי: לא, אני אשמח

מירב בן ארי:  אני רואה שהוא נהנה, אני נותנת לו קצת עניין

מירב בן ארי:  הוא יושב פה משועמם

משה סולומון: בבקשה

משה סולומון:  לרשותך שלוש דקות

לימור סון הר-מלך: אדוני היושב-ראש, כנסת נכבדה, 101 ימים חלפו מאז הטבח הנורא שהתרחש בעוטף עזה, שהסיר את אחרוני הספקות בנוגע לרצחנות של האויב שנלחם מולנו

לימור סון הר-מלך:  כל נערה ונער בישראל יודעים היום, שברצועת עזה חי לו אויב נאצי אכזר, צמא דם וחסר צלם אנוש, שכל מטרתו עלי אדמות היא מחיקת מדינת ישראל מהמפה

לימור סון הר-מלך:  אך לצערי, בעוד בכל הנוגע לחמאס חלה התפכחות בקרב כלל הציבור בישראל, ישנו אויב לא פחות מסוכן, שבעיני חלקים בעם עדיין מהווה פרטנר ודמות מתונה

לימור סון הר-מלך:       במשך שנים סיפרו לנו כי בשונה מהחמאס – הרעים – הרשות הפלסטינית שוחרת שלום ונאבקת בטרור; אך בכל יום שחולף נחשף רק יותר ויותר עד כמה היה מדובר בשקר גס שנועד לעוור את עינינו

לימור סון הר-מלך:  מאז מבצע שומר החומות חזרה תנועת הפת"ח של אבו מאזן לבצע פיגועים רצחניים ביהודה ושומרון ובעומק ישראל

לימור סון הר-מלך:  ארגון הטרור גדודי חללי אל-אקצה – הזרוע הצבאית של תנועת הפת"ח – הוציא בשנתיים האחרונות מאות פיגועים רצחניים, תוך לקיחת אחריות רשמית על הפיגועים

לימור סון הר-מלך:       ארגון הטרור הזה פועל בשיתוף פעולה מלא עם מחבלי החמאס והג'יהאד האסלאמי  בערים הערביות, במסגרת גדוד מאוחד של כל פלגי הטרור שהוקם בשנים האחרונות

לימור סון הר-מלך:  למרות השיוך הארגוני שלהם והקשר המובהק לאבו מאזן, דובר צה"ל נמנע פעם אחר פעם מלציין את שיוכם הארגוני, כדי לא לפגוע חלילה בשלום המדומיין

לימור סון הר-מלך:  לא רק שהזרוע הלא-רשמית של אבו מאזן שותפה לפעילות הטרור, אלא גם הזרוע הרשמית, זאת של אנשי המנגנון החמושים ברובי קלצ'ניקוב – שאנחנו הענקנו להם ברוב טיפשותנו

לימור סון הר-מלך:  הענקנו להם נשקים – גם היא לוקחת חלק בפעילות בטרור

לימור סון הר-מלך:       כמעט בכל פעילות של צה"ל בערים הערביות מדווחים כלי התקשורת הפלסטיניים את מה שהתקשורת אצלנו מנסה להסתיר: שאנשי המנגנון לוקחים חלק בלחימה כנגד כוחות צה"ל, לצד המחבלים מגדודי הטרור

לימור סון הר-מלך:  כל מי שרק יערוך בדיקה קצרה בזהות המחבלים שחוסלו בשנתיים האחרונות יגלה כי עשרות מהם שירתו במנגנוני הביטחון הפלסטיניים

לימור סון הר-מלך:  תוסיפו לזה את העובדה שהמשטרה הפלסטינית צמחה מזמן לממדים מפלצתיים של צבא לכל דבר ועניין, שמונה עשרות אלפי חמושים

לימור סון הר-מלך:  תבינו שהמחדל הנורא הבא נמצא מעבר לפינה

לימור סון הר-מלך:       תרחיש היפוך קנים מלא מצד הרשות הפלסטינית וכוחותיה נגדנו הוא לא שאלה של אם אלא שאלה של מתי

לימור סון הר-מלך:  זוהי רשות שמממנת מחבלים, מוציאה פיגועים ותומכת בטרור באופן מלא

לימור סון הר-מלך:  כשתהיה לה שעת הכושר היא תעשה זאת

לימור סון הר-מלך:  אנו נחווה זאת על בשרינו, חלילה, בצורה קשה בהרבה מהטבח בעוטף

לימור סון הר-מלך:       אני קוראת מכאן לראש הממשלה ולשר הביטחון להיערך באופן דחוף לתרחיש היפוך קנים ולפתוח במכת מנע כנגד הרשות הפלסטינית, שתכלול פירוק הכוחות החמושים שלה והחזרת השליטה הישראלית לשטחים, שהופקרו בהסכמי אוסלו הארורים

לימור סון הר-מלך:  המחדל האחרון קרה במשמרת שלנו - -     

משה סולומון: נא לסיים

לימור סון הר-מלך: - - את המחדל הבא מחובתנו למנוע מבעוד מועד

לימור סון הר-מלך:  תודה רבה

משה סולומון: תודה רבה

משה סולומון:  ועתה הדובר הבא, חבר הכנסת משה רוט, בבקשה

משה סולומון:  לרשותך שלוש דקות, בבקשה

משה רוט: תודה רבה

משה רוט:  ברשות כבוד היושב-ראש, כבוד השר, ידידינו

משה רוט:  קודם כל תודה רבה למציעים, לאלה שהציעו את חוק יום האחדות

משה רוט:  אחדות – מילה כל כך יקרה וחשובה, מושג כל כך נחוץ – תמיד, ובמיוחד בימים אלה

משה רוט:  חז"ל אומרים, ואני מצטט: "אמר רבי שמואל בר נחמן: דורו של אחאב" – המלך – "עובדי עבודות כוכבים היו, והיו יוצאין למלחמה ונוצחין

משה רוט:  ולמה כן? שלא היה ביניהן דילטורין" – מלשינים הכוונה – "לפיכך היו יוצאין למלחמה ונוצחין"

משה רוט: ההצעה מדברת על קביעת ראש חודש סיוון כיום אחדות

משה רוט:  יאה ונכון לקבוע בתאריך זה את יום האחדות

משה רוט:  ראש חודש סיוון חל בשבוע האחרון של ימי העומר שנקבעו לימי אבל על פטירתם של 24,000 תלמידים של רבי עקיבא

משה רוט:  וחז"ל אומרים: "מפני שלא נהגו כבוד זה בזה"

משה סולומון: אמן

משה סולומון:  תודה רבה

משה סולומון:  ועתה לדוברת הבאה, חברת הכנסת גלית דיסטל אטבריאן – אינה נוכחת; חבר הכנסת מיקי לוי – אינו נוכח; חברת הכנסת שלי טל מירון – אינה נוכחת

משה סולומון:  חברת הכנסת יסמין פרידמן, בבקשה

משה סולומון:  לרשותך שלוש דקות

יסמין פרידמן: אדוני היושב בראש, חבריי חברי הכנסת, "איני יכול עוד" – אמר ראש הממשלה בגין באוגוסט 1983, לפני שהתפטר אכול אשמה

יסמין פרידמן:  40 שנה לאחר מכן, אני עומדת כאן ואומרת לראש הממשלה: האזרחים אינם יכולים עוד

טלי גוטליב: בגין לא היה אכול אשמה

יסמין פרידמן: כבר 100 ימים שעם שלם - - -     

טלי גוטליב: בגין לא היה אכול אשמה

טלי גוטליב:  בגין לא היה אכול אשמה, הוא היה אכול - - -     

יסמין פרידמן: טלי את מפריעה לי

טלי גוטליב: סליחה, בסדר

טלי גוטליב:  פשוט לדייק בעובדות - - - חבל

יסמין פרידמן: כבר 100 ימים - - -     

נאור שירי: - - - שראש הממשלה שלך חושב שהוא היה יו"ר האופוזיציה בהתנתקות?     

טלי גוטליב: לא, זה לא קשור

טלי גוטליב:  בגין - - -     

משה סולומון: נא לא להפריע, נא לא להפריע

טלי גוטליב: בגין הדגול לא היה אכול אשמה

טלי גוטליב:  היה אכול צער

טלי גוטליב:  זה משהו אחר

משה סולומון: אני עוצר, אני אאפס לך

משה סולומון:  טלי, נא לתת - - -     

טלי גוטליב: סליחה, אני מצטערת

נאור שירי: תגידי, מה, את עשית לו טיפול? את יודעת מה הוא היה - - -     

משה סולומון: חבר הכנסת שירי, בוא ניתן לה להמשיך

טלי גוטליב: רגע

טלי גוטליב:  חברת הכנסת פרידמן, סליחה שהפרעתי

נאור שירי: לא, תוסיף לה זמן

משה סולומון: אני מוסיף לה

נאור שירי: צריך לעשות מושג: זמן טלי גוטליב

דוד אמסלם: 	 הזמן לא זז

משה סולומון: גם זמן שירי?     

יסמין פרידמן: כבר 100 ימים שעם שלם מתעורר בבוקר אל תוך מועקה, שכל ג'ינג'י ברחוב שולח בוקס נוראי לבטן במחשבה: איך יכול להיות שילד בן שנה עדיין חטוף? 100 ימים שבהם אימהות לא יכולות להימנע מהמחשבה: מה אם הבן שלי היה שם? מה הייתי עושה? האם הייתי מצליחה לשמור על שפיות? על איפוק? האם הייתי יכולה לקבל בנימוס ובאצילות בקשות לא להתראיין בתקשורת? מה הייתי אומרת לו, לבר, הבן שלי, ברמקולים הענקיים שעמדו מול עזה, בשבוע שעבר? צועקת לו בכל הכוח: רק עוד קצת, בר, תחזיק מעמד?      

יסמין פרידמן: אדוני ראש הממשלה, איננו יכולים עוד

יסמין פרידמן:  ואתה?      

משה סולומון: תודה רבה, ועתה לדובר הבא

משה סולומון:  חבר הכנסת נאור שירי, בבקשה

משה סולומון:  עכשיו תוכל להשמיע את קולך

טלי גוטליב: לא להתרגש

טלי גוטליב:  אל תתרגש

נאור שירי: אדוני היושב-ראש, חבריי חברי הכנסת – טלי, את רוצה להגיד משהו לפני שמתחילים את הטיימר? בואי נפרק את זה

נאור שירי:  יאללה, תגידי מה שאת רוצה

טלי גוטליב: קודם תגיד משהו חכם, ואז אני אתייחס

טלי גוטליב:  יסמין אמרה משהו שראוי להתייחסות – התייחסנו

טלי גוטליב:  אם אני לא אתייחס – סימן שאתה לא מעניין

טלי גוטליב:  תרשום בפניך

נאור שירי: אוקיי, סיימת? אפשר להתחיל לי את הזמן

נאור שירי:  תודה רבה

נאור שירי:  טלי – יש לה כמו תוספת זמן מהשופט של ה-VAR, זו תוספת זמן של טלי

משה סולומון: זה כבר על הזמן שלך עכשיו

נאור שירי: "החלטתי היום להשתמש לאימא שלי בפייסבוק

נאור שירי:  אני לא פעילה ברשתות החברתיות ובאופן כללי משתדלת לשמור על פרופיל תקשורתי נמוך עד לא קיים

נאור שירי:  אבל היום אני חורגת ממנהגי

נאור שירי:  מהשבוע הראשון שאחרי השבת השחורה ההיא, כשהתחלתי להבין את גודל האסון שקרה לעם שלנו, אני משחזרת את ההיסטוריה המשפחתית, וכל מה שאני רוצה לעשות זה לצעוק

נאור שירי:  שיננתי בשלושת החודשים האחרונים את שמות כל החטופים, קראתי את סיפור חייו של כל אחד ואחת והרגשתי איך החור בלב שאבא שלי הותיר בי רק מתרחב

נאור שירי:  כל הצער הזה מלווה כל העת בסצנות היסטוריות אם תרצו, של מהלך השבי של אבא שלי ואיך תמיד, אבל תמיד, היינו צעד אחד מאחור, איך תמיד היו חכמים בדיעבד, איך הם תמיד ידעו לשער איפה הוא היה ומתי ו'עד לפני מספר חודשים' ואיך לא הבנו שזמן בשבי הוא חלון הזדמנויות שבכל רגע עלול להיסגר לעד

נאור שירי:  לצערי, אבא שלי היום הוא פוסטר, 'הנווט השבוי רון ארד', שאף אחד לא רוצה להיות

נאור שירי:  וזו נקודת המוצא שלי לדברים הבאים

נאור שירי:  אולי חלקם יתקבלו אצל הקוראים כקלישאה

נאור שירי:  אולי חלקם יתקבלו כאמירות לא רלוונטיות, אבל בכל זאת

נאור שירי:  הזמן רץ, עוד מעט יחלפו 100 ימים של שבי של צעירים, צעירות, מבוגרות, חיילים וחיילות, נשים, גברים, אחים, אחיות, אבות ובני זוג

נאור שירי:  המשפחות מחכות

נאור שירי:  אומרים להן 'עוד קצת לחץ צבאי ונהיה במקום יותר טוב להחזיר', או 'אל תדברו עם התקשורת כי זה משפיע על המשא ומתן', 'אנחנו עושים הכול', 'אבל אנחנו גם רוצים אותם בבית'

נאור שירי:  גם לנו אמרו 'כולם חוזרים, ראיתי את הטייסים ממלחמת יום כיפור'

נאור שירי:  גם לנו אמרו 'אנחנו עושים הכול, סבלנות'

נאור שירי:  גם אנחנו ספרנו ימים, לילות, שבועות, חודשים ושנים

נאור שירי:  וגם אנחנו התחננו לצלב האדום

נאור שירי:  טסנו ברחבי העולם להיפגש עם בכירים בין-לאומיים כדי שיפעילו לחץ

נאור שירי:  היו סרטים צהובים ובלונים כחולים, סרטונים להעלאת המודעות, ראיונות לתקשורת ובקשות לעזרה

נאור שירי:  ולכן אני כותבת את הדברים האלה, כשאני רואה שההיסטוריה חוזרת על עצמה מול העיניים שלי

נאור שירי:  נראה שמסרבים ללמוד מההיסטוריה, ואני לא יכולה לשאת את זה יותר

נאור שירי:  כדי להחזיר את החטופים הביתה, מקבלי ההחלטות, הממשלה והעומד בראשה, צריכים לקבל החלטות קשות

נאור שירי:  צריך לשאת ולתת עם ארגון טרור רצחני, ובעיקר לתת

נאור שירי:  בנתינה לארגון טרור יש ויתורים כואבים

נאור שירי:  הם יכאיבו לנו כעם, כמדינה

נאור שירי:  הם יכאיבו לשרי הממשלה מבחינה פוליטית

נאור שירי:  וזו בדיוק הסיבה שאין עסקה

נאור שירי:  ישלפו שוב את הדיונים על הפרסונות שהשתחררו בעסקת שליט במקום לעסוק בגורמים להתעצמות הארגון המפלצתי הזה

נאור שירי:  ואני מניחה שיהיו מי שידמיינו שלחטופים יש זמן של חמש שנים וארבעה חודשים – זה הזמן שגלעד שליט ישב בשבי – ועל פי העדויות מהשבי והתמונות האחרונות של החטופות שהתפרסמו, זה לא נראה כך - -      

משה סולומון: נא לסיים

נאור שירי: משפט אחרון, האמת זה כמה שורות אחרונות

נאור שירי: לסיום אני רק אגיד מילה אישית

נאור שירי:  אימא של רון ארד הייתה מנהלת החווה החקלאית בהוד השרון

נאור שירי:  כילדים, אף אחד  מאיתנו לא ידע שהיא אימא שלו

נאור שירי:  היא לא עמדה בצמתים, לא עשתה רעש, לא עשתה הפגנות, לא צעידות, היא הייתה סופר-ממלכתית

נאור שירי:  רק כשבגרתי וידעתי כבר את הנוהל, שהולכים לרון ארד ביום ההולדת שלו

נאור שירי:  יום אחד בתיה פתחה לנו את הדלת וראיתי שזו היא, ואז עשיתי את ההקשר

נאור שירי:  אנשים שישתקו ויהיו ממלכתיים כמו בתיה – היא עשתה בדיוק את זה – ככה בדיוק ייראה הגורל

נאור שירי:  על 1,500 דולר – כולנו יודעים שרון ארד לא בבית על 1,500 דולר

נאור שירי:  תודה

משה סולומון: תודה רבה

משה סולומון:  עתה, הדובר הבא, חבר הכנסת דן אילוז – אינו נוכח; חבר הכנסת יאסר חוג'יראת – אינו נוכח

משה סולומון:  חברת הכנסת שרון ניר, בבקשה

משה סולומון:  לרשותך שלוש דקות, בבקשה

שרון ניר: אדוני היושב-ראש, חבריי חברי הכנסת, במציאות הביטחונית המורכבת שנקלענו אליה, אזרחי ישראל כמהים למנהיגות, שתוביל אותנו להשגת המטרות של הלחימה, להשבת החטופים ולעתיד בטוח יותר

שרון ניר:  אך די להתבונן בקבינט ולהבין שלצערי אי-אפשר לסמוך על האוחזים במושכות

שרון ניר:      כקצינה בכירה בצבא ידענו כולנו, אני וחבריי לשירות, שהקבינט המדיני-ביטחוני הוא קודש הקודשים של מערכת הביטחון, בעבור צה"ל ובעבור מוסד הרמטכ"ל

שרון ניר:  בשבועות האחרונים הקבינט הכל כך חשוב הזה, דווקא בעת לחימה רב-חזיתית, הופך לקרקס, בניצוחו של ראש הממשלה

שרון ניר:       ראשית, הדבר שצורם לי יותר מכול הוא ההדלפות

שרון ניר:  מדובר באחד מההרכבים הסודיים ביותר במדינה; סודות גדולים נאמרים שם

שרון ניר:  למרבה הצער שרי הממשלה שלנו מעדיפים רווח פוליטי זול על פני ביטחון המדינה

שרון ניר:  האבסורד הגדול הוא שהמרוויחים הגדולים ביותר הם אויבי ישראל, שמחככים ידיים בעונג אל מול הפארסה של הקבינט

שרון ניר:      הדיסוננס בין גבורתם של הלוחמים בשטח לבין ההתנהלות המנותקת של הקבינט, הוא בלתי נתפס – משקיות פופקורן, עובר דרך מריבה למי מותר להכניס יועצים ולמי לא, והחמור ביותר: תקיפת הרמטכ"ל, משל היה שק חבטות, כדי לייצר כמה כותרות בתקשורת ורווח פוליטי זול

שרון ניר:       המתקפות חסרות השחר האלה, שמסווגות כשאלות תמימות, מספקות לאויבים שלנו דלק

שרון ניר:  האויבים שלנו לומדים כך על כמה ראשי המדינה שלנו לא מאמינים זה לזה, ועד כמה ההנהגה מפלגת ומשסעת אותנו

שרון ניר:  הם לא צריכים מודיעין; המדליפים מהקבינט נותנים להם מידע על מגש של כסף

שרון ניר:       ככה לא מנהלים מלחמה

שרון ניר:  שמעתם פעם שיח כזה אצל האויבים שלנו? תנסו לאתר מידע דומה לגבי תהליך קבלת ההחלטות אצל האויב; תתאמצו ולא תצליחו

שרון ניר:  הם משחקים פוקר ואנחנו מנהלים קרקס

שרון ניר:      עצוב שבזמן שצה"ל נלחם בשבע חזיתות, נפתחה נגדו חזית שמינית, והיא הקבינט

משה סולומון: תודה רבה

משה סולומון:  עתה, הדובר הבא, חבר הכנסת סימון דוידסון – אינו נוכח; חבר הכנסת ירון לוי – אינו נוכח

משה סולומון:  חבר הכנסת אברהם בצלאל, בבקשה

משה סולומון:  לרשותך שלוש דקות, בבקשה

אברהם בצלאל: אדוני היושב-ראש, אדוני השר, חברי מר דודי אמסלם, שמח לראות אותך פה, כמו תמיד

אברהם בצלאל:  תבוא יותר

אברהם בצלאל:       חבריי חברי הכנסת, הצעת החוק הזאת היא אומנם הצעה ממשלתית, אבל אני גאה ושמח שאני מיוזמי החוק הזה: חוק האחדות

אברהם בצלאל:  גם המקום פה להזכיר את השר חילי טרופר, שהיה מיוזמי החוק

אברהם בצלאל:  כרגע הוא לא בתוך החוק הזה, כי היום הוא כבר שר; ואת בת גלים שער – אימו של גיל-עד שער, שנלחמה למען החוק הזה כבר משנת 2014

אברהם בצלאל:      בכל שנה מקיימים יום מיוחד בעבור המילה שנקראת אחדות

אברהם בצלאל:  אני חושב שבכל יום אנחנו צריכים לקרוא לזה יום האחדות, אבל לפחות לציין פעם אחת בשנה יום אחד, שיצוין גם בבתי ספר, רק בתור משהו סמלי

אברהם בצלאל:  אנחנו מבינים עד כמה האחדות היא חשובה

אברהם בצלאל:  הדבר החשוב מאוד, בפרט בתקופה קשה זו, הוא אחדותה של החברה הישראלית

אברהם בצלאל:  זה המרכיב החשוב ביותר בביסוסה של מדינת ישראל כמדינה יהודית ודמוקרטית

אברהם בצלאל:       למרות שאנחנו בדעות שונות, מאפיינים שונים, אבל הדבר היחיד שיכול להחזיק אותנו ושחשוב לכולנו, זה להכיר באחדות כערך עליון

אברהם בצלאל:  לכן אני שמח שזה מגיע לפה היום - -       

משה סולומון: נא לשמור על השקט במליאה, בבקשה

אברהם בצלאל: - - לקריאה ראשונה, ואני מקווה שעד סוף השבוע הזה זה כבר יגיע גם לקריאה שנייה ושלישית ויציינו את היום החשוב בא' בסיוון, בכל שנה, את יום האחדות

אברהם בצלאל:  אני מקווה שאנחנו רואים את זה כסמל יום אחד בשנה, אבל כל יום ויום אנחנו צריכים פה, מהבית הזה, להקרין לשאר העם כולו במדינת ישראל ולכל העולם כולו שהאחדות היא הדבר הכי חשוב, היא הדבר שיכול להחזיק אותנו ולקדם אותנו ולשמור אותנו פה, כיהודים במדינת ישראל

אברהם בצלאל:  תודה רבה

משה סולומון: תודה רבה

משה סולומון:  עתה, הדובר הבא חבר הכנסת אחמד טיבי, בבקשה

אחמד טיבי: מכובדי היושב-ראש, כבוד השר, הקיצוצים שהוחלט עליהם בממשלה, הקיצוץ פלאט של 15%, הם פגע רע, כי הם פוגעים בפרויקטים לאורך ולרוחב בכל משרדי הממשלה

אחמד טיבי:  הפגיעה במשרד הבריאות היא פגיעה קשה; הפגיעה במשרד החינוך היא פגיעה קשה

אחמד טיבי:  אין משרד שלא נפגע

אחמד טיבי:       הפגיעה בחברה הערבית היא פגיעה קשה, אבל היא קשה שבעתיים כי נקודת הזינוק של החברה הערבית – בעיקר בנושאים כלכליים, תשתיות, חברתיים וכדומה – היא נקודת זינוק נמוכה יותר

אחמד טיבי:  זו הסיבה שרבים בציבור מתנגדים לקיצוץ הזה

אחמד טיבי:  רבים בציבור היהודי ואנחנו, כסיעה, גם מתנגדים

אחמד טיבי:  בסופו של דבר גם הנושא הזה יבוא לוועדת הכספים

אחמד טיבי:  אני מקווה שהגישה שהתחילה ב-2015, של מה שקרוי: תוכנית 15 המיליארדים – למרות שהיא לא הספיקה – היא הייתה היענות לקריאה של ה-OECD

אחמד טיבי:  לכן, אני מקווה שה-OECD יתערב, כמו שהתערב גם אז, ויאמר שהקיצוצים האלה הם נוראיים

אחמד טיבי:       יש אוכלוסייה אחת שהקיצוצים האלה לא חלים עליה, והיא המתנחלים

אחמד טיבי:  ראינו בשבועיים האחרונים שיש העברות תקציביות של מאות מיליונים – למשרד של סטרוק למשל – ולכן נשאלת השאלה: למה? התשובה ברורה, אבל זה נורא

אחמד טיבי:      נקודה שנייה שאני רוצה לדבר עליה, מכובדי היושב-ראש, היא הפועלים הפלסטינים

אחמד טיבי:  תראה איזה מצב אבסורד יצא

אחמד טיבי:  הרי יש כיבוש – זה מצור

אחמד טיבי:  כיבוש הוא מצור

אחמד טיבי:  יש פגיעה בזכות התנועה, אין השקעות – כי מדובר בכיבוש

אחמד טיבי:  הכלכלה הוקרסה

אחמד טיבי:  הם, אחרי שהיו מקבלים אישורים, היו עובדים בישראל, בתחומים חיוניים בישראל

אחמד טיבי:  יש הכרה כללית שהפועל הפלסטיני הוא המוכשר ביותר בהשוואה לאחרים

אחמד טיבי:  הנתינה שלו גדולה יותר

אחמד טיבי:  לכן, גם פוגעים בהם בתוך הגדה המערבית, וגם מונעים מהם, ואז פוגעים – הפועלים הפלסטינים – בכלכלה הפלסטינית, וגם פוגעים בתחומים חיוניים רבים במדינת ישראל, למשל תחום הבנייה, השיפוצים, החקלאות ועוד ועוד

משה סולומון: תודה רבה

אחמד טיבי: אני מסיים

אחמד טיבי:  לכן, בסופו של דבר הם יוכנסו והם ייכנסו

אחמד טיבי:  עדיף לעשות את זה כמה שיותר מהר

אחמד טיבי:  תודה רבה

משה סולומון: תודה רבה

משה סולומון:  עתה לדובר הבא, חבר הכנסת גלעד קריב – אינו נוכח

משה סולומון:  חברת הכנסת מירב כהן, בבקשה, לרשותך שלוש דקות

מירב כהן: כנסת נכבדה, בואו נדבר רגע על הקונספציה שלפיה אנחנו יכולים ואולי אפילו צריכים להתרחק מארצות הברית, הידידה הטובה שלנו בעולם

מירב כהן:  כן, אני מדברת על דוגמאות כמו משפט ההתרסה של השר בן גביר שלפיו אנחנו לא עוד כוכב בדגל האמריקאי; או ההצעה המנותקת של מנכ"ל פורום קהלת שלפיה אפשר לוותר על הברית האסטרטגית עם ארצות הברית, לטובת קואליציה עם צרפת

מירב כהן:  ואללה, רעיון; או האמירה החצופה השבוע של מגיש בערוץ 14, שנועדה להבהיר למזכיר המדינה האמריקאי שהוא רק אורח פה

מירב כהן:  הבנתם? לא חבר נאמן, לא שותף על מלא

מירב כהן:  אורח

מירב כהן:       הם כנראה שכחו שבזמן שממשלת המחדל עדיין לא יצאה מהשוק, מההלם של השבת השחורה, נשיא ארצות הברית כבר עמד מול המצלמות והעולם כדי להזכיר שהוא עומד לצידנו, להבהיר שיש לנו גיבוי מוחלט וצ'ק פתוח ולהזהיר את כל הגורמים שעוינים אותנו בשכונה הקשוחה שבה אנו חיים שלא יעזו לתקוף

מירב כהן:  ואלו לא היו רק מילים

מירב כהן:  הוא לא רק אמר: don't

מירב כהן:  ארצות הברית שלחה לכאן נושאות מטוסים; היא פתחה רכבת חימוש אווירית; היא העבירה לנו ציוד חיוני ללחימה; והיא נתנה לנו חבילת סיוע שוות ערך לתקציב הביטחון של שנה שלמה

טלי גוטליב: - - -     

מירב כהן: כל זה בנוסף להגנה עלינו במועצת הביטחון של האו"ם, והעובדה שיחד עם בריטניה היא מפציצה את החות'ים בתימן

מירב כהן:       ארצות הברית הגדולה, כן, טלי? ארצות הברית הגדולה, זאת שהכריעה את המלחמה נגד הנאצים, זאת שהייתה הראשונה להכיר בעצמאות שלנו, 11 דקות אחרי שבן-גוריון אמר "אנו מכריזים בזאת"

מירב כהן:  11 דקות אחר כך הם היו איתנו

מירב כהן:  אלה שבאו לעזרתנו גם במלחמת יום הכיפורים, עומדים איתנו כתף אל כתף גם היום

מירב כהן:       הגיע הזמן שכל הברי-כוכבא בעיני עצמם, כל גיבורי המקלדת וההצהרות הריקות לתקשורת, ילמדו שיעור בצניעות ובהכרת תודה

מירב כהן:       I would like to thank our dearest friend

מירב כהן:  God bless America and God bless the American people

מירב כהן:  Thank you

טלי גוטליב: God bless חיילי צה"ל הגיבורים

משה סולומון: תודה רבה

משה סולומון:  ועתה לדובר הבא, חבר הכנסת עמית הלוי – אינו נוכח

משה סולומון:  חבר הכנסת עידן רול, בבקשה

יסמין פרידמן: זה לא אחד על חשבון השני

מירב כהן: אפשר להודות גם לחיילי צה"ל וגם לחברה שלנו, שעוזרת לנו - - -     

טלי גוטליב: - - -     

מירב כהן: מזל שיש לנו אותה

מירב כהן:  אם היינו סומכים על הממשלה שלנו, איפה היינו?     

טלי גוטליב: די כבר, די

משה סולומון: בינתיים, הודעה לסגנית מזכיר הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לתיקון פקודת התעבורה (מס' 132 – הוראת שעה – חרבות ברזל), התשפ"ד–2024, שהחזירה ועדת הכלכלה

אלינור ימין:  תודה

משה סולומון: תודה רבה

משה סולומון: (קריאה ראשונה)     

משה סולומון: ועתה הדובר הבא, חבר הכנסת עידן רול, בבקשה, לרשותך שלוש דקות

עידן רול: תודה רבה, אדוני היושב-ראש

עידן רול:  כנסת נכבדה, אני לא נוהג לעשות את זה הרבה, אבל האמת שאחמד טיבי אמר משהו בעל טעם, וזה שבסוף, אם הממשלה לא תייצר מדיניות לגמילה מיידית של המשק הישראלי מעובדים פלסטינים, בסוף זה באמת מה שיקרה – ייכנסו לפה עובדים פלסטינים, וזה כבר התחיל לקרות

עידן רול:       אני רוצה לחזור לשורש הבעיה

עידן רול:  כולנו מבינים שיש פה גם חלון הזדמנויות וגם חובה של ראש הממשלה לייצר מדיניות, וגם אם זה ייקח זמן וגם אם זה בהדרגה, המשק הישראלי לא יהיה תלוי יותר בפועלים פלסטינים

עידן רול:  אתם צריכים להבין, מעבר לאלמנט הביטחוני, גם באלמנט הכלכלי, גם באלמנט של חוסן לאומי, להבין עד כמה מטורף זה לומר גם היום, אחרי 7 באוקטובר, שמדינת ישראל, המשק שלנו, ענף הבנייה, ענפים שלמים, חקלאות, תלויים כולם בפועלים פלסטינים

עידן רול:       לכל מי שאומר: זה ייפתר, המצב הביטחוני, נניח שהמלחמה תימשך פחות זמן, נניח שנדע ימים יציבים יותר

עידן רול:  נניח

עידן רול:  מה יקרה בתרחישים שמוגדרים היום כתרחישי קיצון, במירכאות, ויכולים להיות התרחיש של מחר? מה יקרה במידה שתהיה קריסה של הרשות הפלסטינית? האם גם אז נמשיך לפתוח את השערים, להסתמך על פועלים פלסטינים, בשביל שאנחנו נוכל לקיים את הכלכלה שלנו? מה יקרה ביום שאבו מאזן יוחלף? מה יקרה בתרחיש תיאורטי שיכול לקרות, של היפוך קנים? מה נעשה אז? מה יקרה בפעם הבאה שיהיה משבר ביטחוני? בואו ניקח את המשבר הבא

עידן רול:  מה יקרה אם תהיה פה אינתיפאדה, ואם אנחנו נצטרך לסגור עכשיו לחצי שנה או לשנה את המעברים ולא לאפשר לפועלים פלסטינים להיכנס? באיזה מקום אנחנו נהיה, כאשר מעבר לצורך ביטחוני בוער ולאתגר ביטחוני עצום, אנחנו נמצא את עצמנו גם באתגר כלכלי עצום?     זה חוסר אחריות של הממשלה הזו ושל העומד בראשה להעלים עין מהבעיה הבוערת הזאת

עידן רול:  חייבים לגמול את המשק הישראלי מפועלים פלסטינים

עידן רול:  מדינת ישראל כמדינה ריבונית גאה ועצמאית, לא יכולה להרשות לעצמה שהמשפט: אנחנו לא יכולים להתקיים כלכלית בלי עובדים פלסטינים, ימשיך להיות אמת

עידן רול:  לא יכולה

עידן רול:  ואני אמשיך לעמוד פה ולהתריע נגד זה, כי אנחנו נמצאים פה במצב שכולנו מבינים איך הוא ייגמר

עידן רול:  הלחץ יגבר, גם הלחץ ברשות יגבר וגם הלחץ של תעשיינים פה יגבר, ואז הממשלה תגיד: אין מה לעשות, חייבים להכניס אותם

עידן רול:  הרי כבר הכריזו על פיילוט

עידן רול:      חייבים למצוא פתרונות, יש פתרונות, וכן, יש בעיות שהן מורכבות מספיק וחשובות מספיק, שפשוט חייבים לתת עליהן את הדעת

עידן רול:  מה שצריך זו מדיניות מוצהרת, עבודה בין-משרדית מתוקצבת, בגיבוי ובדרישה של ראש הממשלה, שבסופה, גם אם תהיה הדרגתית, המשק הישראלי לא יהיה תלוי יותר בפועלים פלסטינים, נקודה

משה סולומון: תודה רבה

משה סולומון:  ועתה לאחרונת הדוברים, חברת הכנסת נעמה לזימי – אינה נוכחת

משה סולומון:  אדוני השר, תרצה לסכם? אני מזמין את השר דודי אמסלם לסכם את הדיון, בבקשה

דוד אמסלם: חבר'ה, זה לא נורא

דוד אמסלם:  הסיכום לא יהיה חצי שעה

דוד אמסלם:  קודם כול, אדוני היושב-ראש, אני מאחל לך מזל טוב ובהצלחה בתפקיד, זאת פעם ראשונה

קריאה: לא, הוא כבר היה

דוד אמסלם: אני רואה אותו פעם ראשונה

משה סולומון: זאת פעם ראשונה בינינו

דוד אמסלם: כן, שאני רואה אותו על כיסא סגן היושב-ראש

דוד אמסלם:  בשבילי זאת גאווה גדולה

משה סולומון: תודה רבה

נאור שירי: הרבה עבודה יש במשרד לשיתוף פעולה אזורי

דוד אמסלם: רבותיי, אני שומע אתכם כאן, והאמת היא, אני לא יודע איפה להתחיל ואיפה לגמור

יסמין פרידמן: מהתחלה תתחיל

דוד אמסלם: אז בואו, רק שנייה, אני אספר לכם מה קורה בשלושת השבועות האחרונים

דוד אמסלם:  אנחנו פותחים ערוצים  - - -      

מאיר כהן: דודי, אמרת: לא חצי שעה

דוד אמסלם: אני אתן כמה נקודות, וגם אני אענה לך חברת הכנסת שרון ניר

מירב בן ארי: אני - - - שרון ניר? חשבתי שכבר המצאת לי שם

דוד אמסלם: אני לעולם לא משקר, ואומר רק את האמת

דוד אמסלם:  דרך אגב, מעולם לא הדלפתי שום דבר ואני עכשיו מזמין עיתונאי בכל עיתון בארץ, שיתקשר, אם מאז שאני נכנסתי לכנסת ועד היום דיברתי איתו פעם בטלפון, ביוזמתי, או דיווחתי לו על משהו

דוד אמסלם:       הינה, הם לא אוהבים אותי, עיתון הארץ, ערוץ 12, 13, 14 – כולכם

דוד אמסלם:  אני מרשה לכם לבוא ולומר - -      

רון כץ: גם 14?     

דוד אמסלם: 14 זה בסדר, אבל אני גם להם מרשה

דוד אמסלם:      - - אם פעם אני התקשרתי עם עיתונאי או עיתונאי התקשר אליי ושוחחתי אתו על סוגיה כזו או אחרת

דוד אמסלם:  שנייה, אני, כשאני מדבר, אני מדבר בטלוויזיה

דוד אמסלם:  אני מדבר, מה שנקרא: לציבור; את מה שאני חושב

דוד אמסלם:  דרך אגב, אני גם אגיד לכם, אף פעם אף אחד לא דיבר איתי ולא אמר לי מה לומר וכן לומר

דוד אמסלם:       אתם יודעים את האמת, אצלנו בליכוד זה לא עובד כמו אצלכם

דוד אמסלם:  אצלכם, בדרך כלל, יש אישורים

דוד אמסלם:  מי שעובר את הקו, לא נמצא

דוד אמסלם:  לפחות מה שאני רואה בשנים האחרונות

דוד אמסלם:  אבל אני רוצה לספר לכם מה קרה בשלושת השבועות האחרונים

דוד אמסלם:  בואו נתחיל מהגברת בן ארי, אני שומע היום את דנה וייס המהוללת, מאור הגולה, מבינה בביטחון - -       

מירב בן ארי: אבל למה אתה מזלזל?      

דוד אמסלם: - - שאמרה לי, אתה מדבר עם הידיים – וראיתי, דרך אגב, את השנאה ואת הגזענות שלה בעיניים - -      

יסמין פרידמן: לא אמרת את המילה גזענות כבר עשר דקות

דוד אמסלם: שנייה, אני גם יודע מאיפה זה בא

דוד אמסלם:       - - אומרת, מה שהיה בקבינט לגבי הזמנת אמסלם וכו' וכו', יש חבות של נתניהו לאמסלם ולכן הוא שיבח אותו וזה פוגע במדינה

דוד אמסלם:  אז בוא נעבור לעובדות: אני נכנסתי לממשלה באפריל, יכולתי להיכנס לפני כן, לקבל כל תפקיד שאני רוצה בממשלה - - -      

מירב בן ארי: אה, לא ממש כל תפקיד

דוד אמסלם: תני לי

נאור שירי: אז בחרת בשר לשיתוף פעולה אזורי

דוד אמסלם: שנייה, שירי, אל תפריע לי

דוד אמסלם:  אתם רוצים לדעת את האמת, בבקשה

נאור שירי: אתה מסכם את החוק?     

דוד אמסלם: אני מדבר על מה שאני רוצה, שירי, ועדיין

דוד אמסלם:  אני לא צריך לקבל ממך אישור, לא מלפיד, לא מבן כספית, לא מדנה וייס אם להיות בקבינט או לא

מירב בן ארי: מהציבור כן צריך?     

דוד אמסלם: לא, יש חוק, אני לא צריך, דרך אגב, הציבור שלח אותי להיות בקבינט גם

מירב בן ארי: האמת שלא

דוד אמסלם: ודרך אגב, הציבור שלכם, מיצי הקיבה אוכלים אותו, אבל אמסלם דוד יושב בקבינט

מירב בן ארי: אמסלם דוד יושב בקבינט מתוקף מה?      

דוד אמסלם: ואני מצפצף על כל אלה שמזלזלים בזה - -       

מירב בן ארי: מתוקף מה אתה יושב בקבינט?     

דוד אמסלם:  - - ועל כל הגזענים הקטנים האלה והעלובים

מירב בן ארי: מה קשור גזענים? מה, אני גזענית?     

דוד אמסלם: שנייה, בגלל שזה בא משם

דוד אמסלם:  היו הרבה אנשים שהיו משקיפים בקבינט מימים ימימה, אף אחד לא שאל עליהם כלום

דוד אמסלם:  רק בא אמסלם ובואו אני אספר לך מה קורה

מירב בן ארי: אבל אני אמרתי לך את זה

דוד אמסלם: עכשיו אני אספר לך

מירב בן ארי: אני מקשיבה

דוד אמסלם: אני, דרך אגב, כשנכנסתי, סיכמתי עם ראש הממשלה שאני חבר בקבינט

דוד אמסלם:  חבר

דוד אמסלם:  הוא בא לאחר מספר ימים ואמר לי תשמע דודי יש אילוץ כזה או אחר

דוד אמסלם:  אמרתי לו אני לא איש של כבוד, לא מעניין

נאור שירי: איזה אילוץ?     

דוד אמסלם: לא חשוב, זה לא משנה כרגע, שירי אל תפריע כל הזמן כמו איזה נקר

דוד אמסלם:  תן לנו לדבר

נאור שירי: מי זה לנו? רק אתה מדבר

דוד אמסלם: אני

דוד אמסלם:  בקיצור, בסוף הוא אמר לי, תשמע דודי, תהיה משקיף בקבינט, אמרתי לו: בסדר, לא מפריע

מירב בן ארי: מה זה תהיה משקיף בקבינט? מה זה? מה זה תהיה משקיף בקבינט? מה זה, זה בחבר'ה?      

דוד אמסלם: תני לי לסיים

משה סולומון: תני לו לסיים

נאור שירי: מה לסיים?      

דוד אמסלם: הסמכות של ראש - - -     

מירב בן ארי: מה זה? תגידו, ירדתם מהפסים? אין דבר כזה

דוד אמסלם: אני הפרעתי לך?      

טלי גוטליב:  - - - רק בגלל שהיא אישה

טלי גוטליב:  מס שפתיים

דוד אמסלם: מי שקובע מי יהיה משקיף בקבינט זה ראש הממשלה

דוד אמסלם:  דרך אגב, גם חברי הקבינט, ראש הממשלה קובע מי הם

דוד אמסלם:  גם לפיד קבע מי יהיה חברי הקבינט

מירב בן ארי: תתפלא, הוא לא קבע את כל חברי הקבינט

דוד אמסלם: רק שנייה, דקה

דוד אמסלם:  עד הסוף - - -      

נאור שירי: אבל למה לא חבר?      

דוד אמסלם: דקה, לכן השתתפתי בכל ישיבות הקבינט

דוד אמסלם:  אני חושב שאני השר היחיד שהשתתף בכל ישיבות הקבינט מאז אפריל

נאור שירי: אדרבה, למה לא חבר?     

דוד אמסלם: שנייה

דוד אמסלם:  ראש הממשלה, דרך אגב, בסמכות החוקית שלו להזמין כל שר גם קבוע לקבינט

מירב בן ארי: הוא לא צריך לפרסם לציבור?     

דוד אמסלם: לא

דוד אמסלם:  הוא יכול להזמין עוד חמישה שרים קבוע בכל ישיבת קבינט

דוד אמסלם:  כידוע לכם, לחברי הקבינט אין זכות הצבעה, אבל הם מביעים את עמדתם

דוד אמסלם:  אבל מה כאב לכם בבטן? אמסלם דוד שמביע את עמדתו

מירב בן ארי: תגיד לי, אתה חושב שזה בגלל שאתה מזרחי?     

דוד אמסלם: בגלל שאתם התחרפנתם

דוד אמסלם:  אתם בדיוק מה שאני אומר כל השנים; ובשעת מלחמה - - -      

מירב בן ארי: אתה חושב שזה בגלל שאתה מזרחי? תגיד את האמת

מירב בן ארי:  בגלל שאתה מזרחי? זה הסיפור?     

דוד אמסלם: תני לי לדבר, אל תפריעי לי

דוד אמסלם:  אני שמעתי אותך - -      

מירב בן ארי: אני שמעתי אותך, אמסלם דוד

דוד אמסלם:  -  - אני שמעתי אותך עם דברי ההבל שלך ושמעתי והסתכלתי אליך, לא עניתי

מירב בן ארי: אני, יש לי דברי הבל?     

משה סולומון:  תני לו לדבר

מירב בן ארי: מה? ישבת פה וחייכת חבל על הזמן

דוד אמסלם: אני חייכתי, לא עניתי, יכולתי להפריע לך

מירב בן ארי: תפריע

דוד אמסלם: אבל את לא מכבדת

מירב בן ארי: אני? אמרתי את האמת

מירב בן ארי:  שאלתי מי מינה אותך

דוד אמסלם: אני אומר את מה שאני אומר כדי שתביני איך זה עובד

דוד אמסלם:  ראש הממשלה במדינת ישראל וכל ראש ממשלה, סמכותו – ולדעתי גם חובתו – להזמין לקבינט את מי שהוא חושב שהוא רוצה לשמוע את עמדתו

מירב בן ארי: מעניין

דוד אמסלם: עכשיו, את יודעת לבד, שכל החלטה עכשיו בממשלה שאני רוצה להביא, בוודאי בקבינט, למה שלא יתמכו בזה? זאת לא השאלה בכלל

מירב בן ארי: מי אמר שלא יתמכו בזה?      

דוד אמסלם: אז לכן אני אומר לך: אני מופיע בכל ישיבות הקבינט, על פי בקשה

דוד אמסלם:  אני לא נוסע ברחוב, נכנס פתאום לחדר, רואה את הרמטכ"ל, ואומר לו: תגיד, לאן אתה הולך? אומר לי, פה, איזה קבינט, אז אני אומר לו, אתה יודע מה, בוא אני אכנס אתך

מירב בן ארי: תגיד לי, נראה לך שאנחנו - - -      

דוד אמסלם: רק שנייה, הכול בסמכות וברשות

מירב בן ארי: אהה, באיזו סמכות?     

דוד אמסלם: אבל זה אתם מתפוצצים מזה

דוד אמסלם:  שלושה ימים באולפנים - - -      

יסמין פרידמן: וואי, תגיד לי אתה - - -      

מירב בן ארי: נראה לך שאנחנו מתפוצצים מזה?      

דוד אמסלם: שלושה ימים

דוד אמסלם:  לא מה קורה בעזה – שלושה ימים במלחמה

דוד אמסלם:  אבל עכשיו מה הם אומרים? אמסלם דוד, רומזים - -      

שרון ניר:  - - - באולפנים לא היית - - -      

דוד אמסלם:  - - אין לו כל כך הרבה שכל, אין לו כל כך הערות בקבינט - -       

מירב בן ארי: מי אמר עליך שאין לך שכל?     

דוד אמסלם: שנייה

דוד אמסלם:  - - הוא פוגע, איך היא אומרת? זה פוגע בביטחון של המדינה

מירב בן ארי: כן, מישהו אמר שאין לך שכל?     

דוד אמסלם: אתה מבין, אתה מבין איפה אנחנו חיים מאיר? וזה לא ישתנה אצל אותם אנשים

מירב בן ארי: מעניין, אתה אומר שזה נובע ממניע גזעני, בגלל זה

דוד אמסלם: עכשיו אמשיך

דוד אמסלם:  דרך אגב שלושה ימים באולפנים, כאילו, עכשיו אנחנו נמצאים במאבק מול החיזבאללה, אנחנו צריכים לפרשן אותו

דוד אמסלם:  דוד אמסלם בקבינט, הלכו, בדקו

דוד אמסלם:  היום קיבלנו מהג'ינג'י שאלה: בכמה ישיבות הייתי בקבינט

דוד אמסלם:  דרך אגב, הם לא שאלו את זה לפני שלושה חודשים, לפני ארבעה חודשים, לפני חמישה חודשים

דוד אמסלם:  דרך אגב, אני מקווה שיום אחד הסטנוגרמות יצאו, וגם אתם תבינו מה התרומה שלי לדיונים בקבינט

דוד אמסלם:  הלוואי

מירב בן ארי: אז תספר לנו

דוד אמסלם: מה לספר, אני לא מספר שום דבר

דוד אמסלם:  אני לא מדליף כמו הבוס שלך

מירב בן ארי: כי שמענו רק שאתה רב עם הרמטכ"ל

דוד אמסלם: נעבור לסיפור של הרמטכ"ל

דוד אמסלם:  גם שקר עלוב

דוד אמסלם:  עלוב

דוד אמסלם:  אנחנו בעצם סיכמנו – ראש הממשלה קבע שהדיון יהיה עד שעה 24:00 מלכתחילה

דוד אמסלם:  הגענו לדיון ב-23:45, השרה רגב אמרה לרמטכ"ל: עכשיו בחדשות אומרים, בחדשות – ניר דבורי – שאתה מקים ועדה לבדיקת 7 באוקטובר

דוד אמסלם:  אז אני – לא אגיד מה אחרים – אמרתי לו: אדוני הרמטכ"ל, ואני עומד על כך, אתה עכשיו עסוק בלחימה

דוד אמסלם:  סיכמנו מהיום הראשון

דוד אמסלם:  ביום הראשון שהתכנסנו, באותו 7 באוקטובר, אנחנו לא עוסקים בעבר, אנחנו מסתכלים קדימה

דוד אמסלם:  אני אומר לו את זה

דוד אמסלם:  ההחלטה הזאת תהרוס את הצבא

מירב בן ארי: למה?     

דוד אמסלם: למה? בגלל שאם אנחנו, רק שנייה, הצבא חוקר את עצמו בכל יום בכל אירוע – זה התפקיד שלו – ומסיק מסקנות

דוד אמסלם:  7 באוקטובר זה קריסת כל המערכת ואתה לא מצפה עכשיו לבוא ולהתחיל לתחקר אלוף כזה, תת-אלוף, תצפיתנית וזה, מה היה וכל אחד מביא לו עורך דין

דוד אמסלם:  אנחנו עסוקים בלחימה

דוד אמסלם:       זה מתבקש בשכל הישר

דוד אמסלם:  שום דבר שם לא טקטי, זה הכול קרס ואת זה צריכים לבחון בעומק

דוד אמסלם:  כל דבר

דוד אמסלם:  אבל ברור לי מה יקרה

דוד אמסלם:  אני אומר לו: אני זוכר את מלחמת הגנרלים בצבא בעבר

מאיר כהן: ועדה ממלכתית

דוד אמסלם: אני לא נכנס לזה

מירב בן ארי: הוא לא נכנס לזה

דוד אמסלם: אני אומר כרגע, מאיר, שצריך לבדוק כל דבר ודבר עד הסוף

דוד אמסלם:  לגבי כולם

מאיר כהן: ועדה ממלכתית

מירב בן ארי: למה אתה לא מסוגל להגיד שצריך ועדה ממלכתית?     

דוד אמסלם: לגבי כולם, כולל אני, מה היה בקבינט

דוד אמסלם:  הכול

מירב בן ארי: למה אתה לא מסוגל?     

שרון ניר: אז מה הבעיה? מה הבעיה? תחקיר זה נשמת אפו של הצבא

דוד אמסלם: אז תנו לי רק שנייה

שרון ניר: מה הבעיה שרמטכ"ל יבדוק רמטכ"ל, שראש אמ"ן יבדוק

שרון ניר:  ראש אמ"ן?     

דוד אמסלם: פעם בני גנץ קפץ – אני אומר לך, אף פעם לא ראיתי אותו משתולל ככה

דוד אמסלם:  ואנחנו מדברים על הרמטכ"ל

דוד אמסלם:  משתולל, קצף של אמסטל יצא לו מהפה, כמו שאומרים בגשש

נאור שירי: של מה?     

דוד אמסלם: של אמסטל

דוד אמסלם:  כמעט יצאו לו העיניים מהחורים

דוד אמסלם:  קפץ כמעט על השולחן; דפק איזה עשר דקות, צרח

דוד אמסלם:  אני אומר לו: מה אתה צורח? מה אתה צורח? זו העמדה שלנו

דוד אמסלם:  שלי

דוד אמסלם:  אחרים לא הסכימו, אחרים כן

מירב בן ארי: מי זה שלנו?     

דוד אמסלם: שלי

דוד אמסלם:  שלי

דוד אמסלם:  אני לא יודע מה זה שלנו

דוד אמסלם:  אני אומר: אני, ואני מדבר רק בשם עצמי

דוד אמסלם:  וכל הסיפור הזה היה שבע-שמונה דקות

דוד אמסלם:  24:00 בלילה הוא הגיע, נגמר הלו"ז של הישיבה והתפזרנו

דוד אמסלם:  מה אני רואה בבוקר? ארבעה ימים: תקפו את הרמטכ"ל – אמסלם, בן גביר, מירי רגב

דוד אמסלם:  הכול שקרים

דוד אמסלם:  היחיד שיצא מהאיזון, והזכיר לי את האוהדים של הפועל תל אביב בדרבי, זה היה גנץ

מירב בן ארי: למה אתה מדבר עליו כשהוא לא יכול להגן על עצמו?     

דוד אמסלם: אני אמרתי לו את זה בפנים

מירב בן ארי: הוא לא יכול להגן על עצמו כאן

מירב בן ארי:  מה זה הדבר הזה?     

דוד אמסלם: שנייה

דוד אמסלם:  יגיד לך טרופר, אמרתי לו את זה בפנים בישיבת הממשלה האחרונה

מירב בן ארי: אבל הוא לא יכול להשיב לך עכשיו

דוד אמסלם: בגלל שאני מתאר עובדות

מירב בן ארי: בסדר, אתה מתאר עובדות - - -     

דוד אמסלם: אני מתאר עובדה

דוד אמסלם:  ומה עשו?     

שרון ניר: אתה תקפת את מוסד הרמטכ"ל, לא את הרמטכ"ל

דוד אמסלם: ומי הדליף? דרך אגב, אני תמיד שואל את עצמי מי הדליף

דוד אמסלם:  אז אני מסתכל מי נהנה מההדלפה? למי יש אינטרס? מי תיאר את הסיטואציה השקרית? אז אני אומר לכם: בראש שלי, זה הם הדליפו, טרופר, והשני, גנץ

מירב בן ארי: אבל איך אתה לא מתבייש? תגיד לי

מירב בן ארי:  אתה יודע בכלל שהוא הדליף?     

דוד אמסלם: בגלל שהם רצו - -      

מירב בן ארי: אתה יודע בכלל שהוא הדליף?     

דוד אמסלם: רק שנייה

דוד אמסלם:  - - בגלל שהם רצו להגחיך אותנו

דוד אמסלם:  ואני אגיד לך משהו - - -     

מירב בן ארי: תגיד לי, מה אתה חושב - - -     

דוד אמסלם: רק שנייה

מירב בן ארי: אתה אומר על בני גנץ, שהוא לא יכול לבוא לפה ולהעיד על הדברים שאתה אומר, אז תפסיק עם זה

דוד אמסלם: זה מהכיוון שלהם

דוד אמסלם:  מהכיוון שלהם, בגלל שזה הסיפור שהיה, או בכיוון של האנשים האחרים שנמצאים במערכת הצבאית

מאיר כהן: דודי, אתה משער

דוד אמסלם: אני משער

מאיר כהן: אתה לא יכול - - -     

דוד אמסלם: לא הבנתם

מירב בן ארי: אתה לא אומר שאתה משער

דוד אמסלם: אני אומר שאני משער

דוד אמסלם:  הרי אני שואל את עצמי – אמרתי

דוד אמסלם:  אמרתי שאני משער

דוד אמסלם:  אני שואל את עצמי – בהדלפות – מי זה הנהנה? מי משקר כאן ומדליף באופן מגמתי

דוד אמסלם:  אני מסתכל

מירב בן ארי: אולי זה מישהו אחר?     

דוד אמסלם: אמרתי, אולי זה מישהו אחר

מירב בן ארי: אולי זה המדליף הלאומי?     

דוד אמסלם: אבל אני משער, את יודעת

מירב בן ארי: אתה משער - -     

דוד אמסלם: בוודאי, אני משער

מירב בן ארי: - - שזה בני גנץ וטרופר

מירב בן ארי:  מעניין

דוד אמסלם: שנייה

דוד אמסלם:  הצד של בני גנץ או הצד – אני מודיע לך, או צד אחר שיושב שם, מקצועי, שאסור לו לדבר

מאיר כהן: אני אומר לך שחילי טרופר בחיים לא הדליף

מירב בן ארי: שלא הוא ולא חילי הדליפו

דוד אמסלם: טוב

דוד אמסלם:  טוב, מאיר, בוא נתקדם

מאיר כהן: אני אומר לך, חילי טרופר בחיים לא הדליף

דוד אמסלם: בוא נתקדם

דוד אמסלם:  ואחרי זה אנחנו מגיעים, שבוע אחרי זה, ארבעה ימים אולפנים

דוד אמסלם:  ואחרי זה אנחנו מגיעים לישיבת קבינט, והשרה מירי רגב הוציאה כזאת חבילת פופקורן, אחרי שבע שעות, לאכול

דוד אמסלם:  זה מקובל

דוד אמסלם:  דרך אגב, כמדומני גם העברתי לו את הפופקורן

דוד אמסלם:  אמיתי

מירב בן ארי: כל יום אני יושבת בדיון ומוציאה פופקורן

מירב בן ארי:  כל יום, זה חלק - - -     

דוד אמסלם: הוא אכל את הפופקורן, אני קצת

דוד אמסלם:  אתה יושב שבע שעות, אתה אוכל טיפה

מירב בן ארי: שבע שעות, מה, לא תנשנש איזה פופקורן?     

דוד אמסלם: עשו ישיבה בכל האולפנים - -     

מאיר כהן: חילי, בוא

מאיר כהן:  בוא

מאיר כהן:  בוא

מירב בן ארי: בוא לכאן - - -     

דוד אמסלם: הוא ישיב

דוד אמסלם:  תן לו

דוד אמסלם:      - - בכל האולפנים – מי אכל פופקורן, איזה סוג של פופקורן, איזה שמן שמו, כדי לשים את הפופקורן, כמה מלח בפופקורן וכו' וכו'

מירב בן ארי: זה לא הגיוני, חילי

מירב בן ארי:  אתה חייב להגיב לדבר הזה - - -     

דוד אמסלם: כשאני מסכם את הדברים האלה - - -     

טלי גוטליב: די

טלי גוטליב:  בואו נתקדם

דוד אמסלם: כשאני מסכם את הדברים האלה - - -     

מירב בן ארי: תסכם, באמת תסכם

שרון ניר: אני רוצה לדעת

שרון ניר:  השר אמסלם, אתה באמת לא מבין מה לא בסדר?     

דוד אמסלם: אני אסביר לך

דוד אמסלם:  אני אסביר לך

שרון ניר: תגיד מה לא בסדר

דוד אמסלם: אני אסביר לך, שרון ניר, מה לא בסדר

דוד אמסלם:  אני אסביר לך

שרון ניר: - - -     

דוד אמסלם: אני מסביר לך

דוד אמסלם:  אני אסביר לך

דוד אמסלם:  בקבינט מתנהלים, דרך אגב, עוד לפני שהם הגיעו, ולא היו כל כך הרבה הדלפות

דוד אמסלם:  בוודאי לא על פופקורן, ניהלנו את הקבינט לפני כן, וישבנו בו בדיונים עמוקים מאוד; עמוקים ורציניים מאוד

דוד אמסלם:  כשיש איזה משהו אחרי שש-שבע שעות, כשמישהו שואל את הרמטכ"ל שאלה – חובתנו לשאול שאלות, מה השאלה פה?     עכשיו אני אגיד לך למה זה קורה, המדליפים רוצים לערער את הלגיטימיות הציבורית שלנו – מה שהם עושים כבר יותר משנה ברחובות

דוד אמסלם:  זה אותו גוש

דוד אמסלם:  אלה אותם אנשים

דוד אמסלם:  למה? הם רוצים לייצר תמונת מצב שמדובר בממשלה שלא יודעת לנהל כלום, אנשים דפ"רים, אבל אנחנו - - -     

רון כץ: דודי, אבל הם איתכם בממשלה

דוד אמסלם: לכן אני מעיר על זה

דוד אמסלם:  דרך אגב, זו אופוזיציה בממשלה

דוד אמסלם:  היום הם גם לא הצביעו בעד התקציב

דוד אמסלם:  למה? בגלל שככה

דוד אמסלם:  הם גם נכנסו לממשלה בגלל שרצינו אחדות, לא כדי שהם יעזרו לרמטכ"ל או לשר הביטחון בלחימה

רון כץ: לא - - -     

דוד אמסלם: רצינו ממשלת אחדות

רון כץ: אבל הם כן עוזרים בקבינט

דוד אמסלם: התוצאה היא אחרת

דוד אמסלם:  התוצאה היא שמכפישים אותנו; מנסים להגחיך אותנו, בגלל שהם משחקים פוליטיקה נטו

רון כץ: דודי, יש שם שני רמטכ"לים בקבינט

רון כץ:  הם לא עוזרים?     

דוד אמסלם: אני מסביר

דוד אמסלם:  לא הבנתי, אני מסביר

דוד אמסלם:  לא לזה רצינו את ממשלת האחדות

דוד אמסלם:  יש עוד הרבה רמטכ"לים שאפשר להביא אותם להתייעץ איתם – אני גם חושב שהרמטכ"ל הוא דמות מקצועית מספיק טובה, לא שהוא צריך עזר כנגדו; בוודאי שר הביטחון; בוודאי ראש הממשלה – אלא שרצינו לשדר אחדות לעם בגלל שאנחנו נמצאים בקטסטרופה, נמצאים בעת קשה

רון כץ: דודי, אבל אתה אומר שאין אחדות

דוד אמסלם: אבל מה התוצאה, כשאני בוחן אותה היום - -     

רון כץ: אין בעיה, אתה אומר שאין אחדות

דוד אמסלם: - - הם הולכים עם ומרגישים בלי, ולכן אני חושב שזה חוסר אחריות

דוד אמסלם:  למה? גם בפוליטיקה בסוף יש ציבור

דוד אמסלם:  זה מה שאני שואל את עצמי

דוד אמסלם:  עזוב עכשיו אותי

דוד אמסלם:  אתה רוצה עכשיו לגמד את ראש הממשלה נתניהו, את הקבינט שלו ואת בן גביר, את מי שאתה לא רוצה, אבל בסוף יש ציבור בחוץ

דוד אמסלם:  הוא חושב שזה מה שקורה בקבינט, מבוקר עד לילה

דוד אמסלם:  אני אומר לך, שרון ניר, זה האינטרס שלהם

דוד אמסלם:  זה האינטרס של אלה שיושבים בקבינט, ולאנשי המקצוע – כולל בתוך הצבא – שהם נגד הממשלה

רון כץ: דודי, אני לא מבין מה אתם רוצים

רון כץ:  קראתם להם, הם לא בממשלה, תוציאו אותם

דוד אמסלם: אני בא ואומר את העובדות

מירב בן ארי: הוא רק אומר את העובדות

מירב בן ארי:  לא משנה שאין להן קשר למציאות

דוד אמסלם: אני אומר את העובדות

מירב בן ארי: הוא רק אומר את העובדות, העובדות - - -     

דוד אמסלם: אני לא מתייחס כרגע למה אני רוצה

רון כץ: אם לא צריך אותם שם, תגידו להם: לא צריך אתכם

דוד אמסלם: לכן אני אומר: בגדול, יש לי תחושה מאוד קשה בדבר הזה

דוד אמסלם:  אמיתית

דוד אמסלם:  אני מרגיש שנעשה פה דבר שלא ייעשה

דוד אמסלם:  אני סבור, ותמיד סברתי, שלא מדליפים מאף פורום, אף פעם, גם לא בשיחה בין שני חברים, אבל על אחת כמה וכמה מהקבינט, ועל אחת כמה וכמה מקבינט המלחמה, כשיש מלחמה

דוד אמסלם:  אבל זה לא קורה

דוד אמסלם:      ולכן אני אומר: כשאני מסתכל על המטרות, אני מסתכל מה התוצאה ולמה עושים את זה, כפי שאמרתי, זה כדי לפגוע בממשלת ישראל ובימין, ולהראות אותם כאנשים לא לגיטימיים לשלטון

דוד אמסלם:  איך אומר גיא פלג? נתניהו סכנה לביטחון

דוד אמסלם:  זה בן אדם שלא שירת בצה"ל – ואם שירת, אולי בגלי צה"ל

דוד אמסלם:  דרך אגב, כל אלה שאתם רואים באולפנים, 80% מהם, או בעיתון במחנה או בגלי צה"ל

מאיר כהן: לא, כי בן גביר

דוד אמסלם: אלה חוצפנים

דוד אמסלם:  ועוד מה? מנתחים את המלחמה, וגם את השרים ואת כולם

דוד אמסלם:  אנשים שלא תרמו דבר למדינת ישראל, ככה, רק מנצלים את המדינה עד תומה מאז ילדותם

דוד אמסלם:  אני רואה אותם פותחים אולפנים

דוד אמסלם:  למה? יש להם רמקול

דוד אמסלם:  הם מנצלים את הרמקול: אנחנו נרעיל את המדינה

דוד אמסלם:       כשאני פותח, אני כבר לא יכול לראות את הערוצים האלה

דוד אמסלם:  אצלי בבית כבר אין הערוצים 12, 13 ו-11

דוד אמסלם:  לא רואים אותם, אי-אפשר לראות

מירב בן ארי: יש לך את ערוץ הליטוף, ערוץ 14

מירב בן ארי:  אגב, אתה - - -      

דוד אמסלם: לפחות שם אני מקבל את הנושא העובדתי

דוד אמסלם:  משהו

דוד אמסלם:      לכן אני אומר - - -     

נעמה לזימי: עובדות חנפניות

נעמה לזימי:  עובדתי

נעמה לזימי:  ממציאים עובדות - - -      

מירב בן ארי: העובדות של דודי

דוד אמסלם: לכן אני אומר, רבותיי, לאולפנים: אתם תמשיכו לעסוק בפופקורן, תמשיכו להתעסק - - -     

נעמה לזימי: אתם עוסקים בפופקורן

דוד אמסלם: דרך אגב, בשבוע הבא יכול להיות שאני אביא אגוזי

דוד אמסלם:  אני נותן לכם עוד סיבה לפתוח אולפנים

נעמה לזימי: קוראים לזה הצגה

נעמה לזימי:  תתביישו

נעמה לזימי:  תתבייש לך

נעמה לזימי:  תתבייש לך

דוד אמסלם: אני אומר לך, קושמרו: אתה ודנה וייס תבוא ביום שבת, ביום שיש בערב, עם חליפת טוקסידו, למה אני כנראה אביא איתי איזה אגוזי קטן לאכול בקבינט

דוד אמסלם:  אז כבר אני אומר לך מראש, אתה יכול כבר להתחיל להפעיל את המערכת

נעמה לזימי: מה אתה עושה בכלל בקבינט?     

דוד אמסלם: חצופים

דוד אמסלם:  אנשים שמרעילים מדינה שלמה

נעמה לזימי: מה, כי מתחנפים אליך? כי אתה - - - מה אתה עושה בכלל בקבינט?      

דוד אמסלם: למה את צורחת?     

נעמה לזימי: מי אתה בכלל שתהיה שם? מי אתה בכלל?     

דוד אמסלם: מי אני? זו השאלה, את רואה? זאת את

דוד אמסלם:  איך קוראים לך? איך קוראים לך? לא זוכר

דוד אמסלם:  זו החוצפה שלך ושל החברים שלך – מי אני שאהיה שם

נעמה לזימי: אתה מתחנף

נעמה לזימי:  אתה חוצפן

דוד אמסלם: עם ישראל בחר אותי

נעמה לזימי: - - - ביבי מתחנף אליך

דוד אמסלם: אני לא צריך ממך אישור

דוד אמסלם:  לא ממנו, לא ממנו

דוד אמסלם:  זו בדיוק הנקודה, עלית עליה

דוד אמסלם:  מי אתה שם? מי אתה בכלל?     

נעמה לזימי: למי אתה אומר את זה? למי אתה אומר את זה? מה נראה לך? עליי אתה עושה את זה?     

דוד אמסלם: הבנת? בוודאי, את חלק – דרך אגב, את נמצאת טבועה בתוך הביצה הזאת, ואת לא תצליחי להרים את הראש משם

נעמה לזימי: בסדר גמור

נעמה לזימי:  אתה לא גדלת איפה שאני גדלתי - - -     

דוד אמסלם: הבנת? אני לא יודע איך קוראים לך אפילו, ואת צורחת

נעמה לזימי: אל - - - יא חוצפן

נעמה לזימי:  מתחנף לביבי, אז הוא בקבינט

מאיר כהן: דודי, חבל, אתה עונה על חוק האחדות

מאיר כהן:  אנחנו הולכים להצביע על חוק האחדות

דוד אמסלם: לכן אני אומר, מאיר, אני סוחב את המטען הזה איתי - - -     

קריאה: דודי, יש לנו עוד חוק גיוס, יאללה

דוד אמסלם: אני סוחב את המטען הזה איתי כבר כמה חודשים, מתחילת המלחמה

נעמה לזימי: הוא סוחב את המטען הזה

דוד אמסלם: מתחילת המלחמה

נאור שירי: אז אמרת: אני אחכה ליום האחדות - - -     

דוד אמסלם: אני שומע את הלפיד- - -     

נעמה לזימי:  לא, חלילה, אנשים שנלחמים - - - הוא העניין

דוד אמסלם: אני שומע את הלפיד בהיפוכו, ואללה, אתה יודע, אני מת מצחוק

דוד אמסלם:  אמרתי פעם אחת הייתי עושה דבר כזה, אני לא יכול לצאת מהבית, מהבושה

דוד אמסלם:  אני שומע את ההרעלות של כל התקשורת, של כל האופוזיציה, כמעט

דוד אמסלם:  כמעט – יש אנשים הגונים יותר שמבינים את העניין

נאור שירי: אני לא יודע

נאור שירי:  אני באתי להצביע על יום האחדות, אבל  - - -     

דוד אמסלם: ולכן אני בבטן שלי מרגיש שאני כבר מתפוצץ, זה לא הגיוני

נעמה לזימי: זה רק הוא

נעמה לזימי:  זה רק הוא

נעמה לזימי:  הוא הסיפור

דוד אמסלם: זה לא הגיוני

נעמה לזימי: הוא הסיפור, לא המלחמה, לא החיילים, לא המפונים, לא - - - הוא הסיפור

דוד אמסלם: כן, לא הגיוני מה שקורה לנו במדינה בשעת מלחמה

דוד אמסלם:  ואני חושב שצריך לדבר על זה עכשיו

דוד אמסלם:  בגלל שאם לא – הגלגל הזה ילך ויתנפח - -     

מירב בן ארי: דיברת מספיק

מירב בן ארי:  שמענו הכול

דוד אמסלם: - - וזה בדיוק הדבר ההפוך שאנחנו צריכים לעשות

דוד אמסלם:  אבל מה לעשות? יש אופוזיציה לא אחראית, יש אנשים לא אחראיים

מירב בן ארי: אה, אנחנו אופוזיציה לא אחראית? תודה רבה

מירב בן ארי:  תודה

מאיר כהן: אנחנו הכי אחראיים

דוד אמסלם: חלקה – אם לפיד אומר - - -     

מאיר כהן: לפיד הכי אחראי

דוד אמסלם: רק שנייה

דוד אמסלם:  אם לפיד אומר: אני לא תוקף את הממשלה ביום הראשון – עוברים שלושה ימים, והתחיל להגיד: צריך עכשיו בחירות, להדיח את ראש הממשלה - - -     

מאיר כהן: לא עברו שלושה ימים

דוד אמסלם: השבוע

מירב בן ארי: מה אתה מבלבל? רק לפני חודש הוא אמר את זה

דוד אמסלם: שבוע

דוד אמסלם:  עזוב

דוד אמסלם:  עזוב

דוד אמסלם:  ליצן החצר

מאיר כהן: נתנו - - -     

דוד אמסלם: עזוב

דוד אמסלם:  לכן אני אומר, כל עוד אנחנו במלחמה, אנחנו חשבנו – ומעולם, דרך אגב, תבדוק - -      

נעמה לזימי: שר אוצר מתנהג כמו בריון, שכל היום עוסק במינויים פוליטיים - - -      

דוד אמסלם: - - הליכוד מעולם לא העביר ביקורת על שום ממשלת שמאל כשהיא הייתה בלחימה

דוד אמסלם:  אף פעם

נאור שירי: מה, אתה מסתלבט?     

דוד אמסלם: אף פעם

נאור שירי: מה עשיתם שנה פה?     

דוד אמסלם: אף פעם

נאור שירי: מה עשיתם שנה?     

דוד אמסלם: אני אומר: כשהיינו בלחימה

נעמה לזימי: אתם פשוט אנשים לא מוכשרים

נעמה לזימי:  אנשים בלי כישרון, רק ג'ובים ומינויים פוליטיים

נעמה לזימי:  אין לכם שום יכולות

נעמה לזימי:  אנשים לא מוכשרים

נעמה לזימי:  אנשים בלי יכולות

דוד אמסלם: לכן אני אומר, חבר'ה, טלו קורה מעל עיניכם, הערוצים, אתם כבר לא רלוונטיים

דוד אמסלם:  זה לא משנה – לא גיא פלד, לא הגברת וייס וכל חבר מרעיכם

דוד אמסלם:  עם ישראל יודע מי אתם

נעמה לזימי: אנשים לא מוכשרים, זו השורה התחתונה

משה סולומון: תודה רבה, אדוני השר

משה סולומון:  אחרי ההצבעה

נעמה לזימי: אנשים שהביאו מחדל

נעמה לזימי:  שורה תחתונה, אפס כישרונות ואפס יכולות

דוד אמסלם: השר, חילי טרופר מבקש להגיב, אבל זה יהיה אחרי ההצבעה

דוד אמסלם:  חבריי חברי הכנסת, נעבור עתה להצבעה על הצעת חוק יום האחדות, התשפ"ד–2024 בקריאה ראשונה

דוד אמסלם:  חברי הכנסת, נא לשבת

דוד אמסלם:  הצבעה

דוד אמסלם: בעד ההצעה להעביר את הצעת החוק לוועדה – 18 

דוד אמסלם: נמנעים – אין 

נאור שירי: נאום האגוזי לא היה לטעמי

גלעד קריב: נאום האגוזי

גלעד קריב:  מר אגוזי

נעמה לזימי: - - - לעשות רק לעצמו

משה סולומון: אני קובע כי הצעת חוק יום האחדות, התשפ"ד–2024 אושרה בקריאה הראשונה, ותעבור לדיון בוועדת החינוך, התרבות והספורט להכנתה לקריאה השנייה והשלישית

משה סולומון:  תודה רבה לכולם

משה סולומון:  כעת אני מבקש להזמין את השר חילי טרופר, שביקש להשיב על הדברים

משה סולומון:  הודעה אישית

חילי טרופר: האמת, השר אמסלם, שלא התכוונתי להגיב - -      

משה סולומון: לרשותך חמש דקות

חילי טרופר: - - אבל – אתה שומע, השר אמסלם? קודם כול, אני מקווה שתתנצל על ההאשמה החמורה ועל השפה הנמוכה

חילי טרופר:  האמת היא שדי מאסנו בשפה הזו ובדרך הזו

חילי טרופר:  אני רק חושב – אתה, היה לך חשוב לדבר על כאבי הבטן שלך

חילי טרופר:  אבל השר אמסלם, תחשוב על כל המילואימניקים, תחשוב על כל המשפחות השכולות, תחשוב על המשפחות של החטופים - -     

דוד אמסלם: אתם מדברים בשפה גבוהה מאוד, אתם

חילי טרופר: - - שעכשיו שומעים אותך עולה לפה, ומה חשוב לך עכשיו? להמשיך לגדף ולדבר בשפה הזו

חילי טרופר:  שאלת למה לא הצבענו בעד התקציב? פשוט כי לא הייתה שם דוגמה אישית

חילי טרופר:  אם אומרים לכולם הגיעה העת לקצץ, וצריך להדק חגורות, אבל הממשלה לא מצליחה לקצץ במשרדים שלה, במספר חברי הכנסת הנורבגים, קצת קשה לבוא בפנייה לציבור

חילי טרופר:       אני באופן כללי חושב שכדאי שתיזהר בהאשמות, בהכללות

חילי טרופר:  אתה מדבר הרבה על סטריאוטיפים ועל צביעת מחנות – זה בדיוק מה שעשית עכשיו

חילי טרופר:  הייתי מציע לך להיות הרבה הרבה יותר זהיר, גם בעניין ההדלפות, ובכלל

חילי טרופר:       אולי עוד משפט אחד, רק אתה יכול לפני ההצבעה על חוק האחדות – זה די מדהים – להיכנס לפה ולהמשיך לקרוע ולפלג

חילי טרופר:  צריך באמת רמת ציניות כל כך גבוהה כדי להיכנס למליאה בחוק האחדות, בזמן מלחמה, ולקרוע ולהמשיך לפלג

חילי טרופר:  אני אעצור כאן

חילי טרופר:  אני רק מקווה שהציבור – בין האפשרות שאתה מציע, להמשיך כאילו אין פה מלחמה, להמשיך לקלל, לגדף ולפלג, לבין ההצעה שרוב הציבור הישראלי רוצה בה, להישאר ביחד למרות המחלוקות – לקוות שהרוב ייבחר בטוב

חילי טרופר:  תודה רבה

משה סולומון: תודה רבה

משה סולומון: [רשומות (הצעות חוק, חוב' מ/1704)

משה סולומון: ]  

משה סולומון: חבריי חברי הכנסת, הסעיף הבא על סדר-היום: הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, בקריאה הראשונה

משה סולומון:  אני מזמין את השר דודי אמסלם בשם השר לביטחון לאומי להציג את הצעת החוק

משה סולומון:  בבקשה אדוני השר, לרשותך עשר דקות

דוד אמסלם: אדוני היושב-ראש, חברי הכנסת, כרגיל, חילי טרופר אומר לי שהוא מדבר בשפה גבוהה, ואנחנו בשפה נמוכה

דוד אמסלם:  למה? אנחנו אומרים את האמת

דוד אמסלם:  שפת העם

דוד אמסלם:  אנחנו שפה נמוכה

גלעד קריב: אתה מדבר נמוך, לא אתם

דוד אמסלם: נמוכה

דוד אמסלם:  אלה גבוהים, אנשים מלומדים, משכילים - -     

מירב בן ארי: מה קשור אלה? מה זה קשור אלה? הוא דיבר אליך כל כך יפה

דוד אמסלם: - - אנשים מלח הארץ

דוד אמסלם:  אנחנו מדברים בשפה נמוכה

גלעד קריב: אנחנו - - - הם מדברים גבוה, אתה מדבר נמוך

נעמה לזימי: אתה מוציא את עצמך

נעמה לזימי:  אל תדבר בשם אף עדה, בשם אף חברה

נעמה לזימי:  אתה מוציא את עצמך - - - תודה רבה

דוד אמסלם: אני מבקש ממך לא להפריע לי

דוד אמסלם:  את צורחת פה מהרגע שנכנסת

דוד אמסלם:  כן

דוד אמסלם:  אז אני מבקש למתן, למתן קצת

דוד אמסלם:  אני לא זוכר צרחות כמו שלך

מירב בן ארי: אתה מבקש למתן?     

דוד אמסלם: כל הזמן

דוד אמסלם:  איך שאת באה, את צורחת מבוקר עד לילה

נעמה לזימי: אתה ממש גזען

נעמה לזימי:  ממש ממש גזען, דודי

נעמה לזימי:  ככה לדבר אל אישה מזרחית מרוקאית

נעמה לזימי:  ממש ממש גזען

גלעד קריב: אתה לא מתבייש?     

דוד אמסלם: אני לא מתבייש

דוד אמסלם:  תבדקו את זה ברמת העובדות

דוד אמסלם:  תמיד כשאני נכנס לפה, ואת באולם, את צורחת

נעמה לזימי: ממש - - - מצידך

נעמה לזימי:  די גזעני מצידך, דודי אמסלם, לדבר אליי ככה

גלעד קריב: רק לגדף, לקלל, לחרף

דוד אמסלם: את מי קיללנו? לא הבנתי

דוד אמסלם:  הרב הרפורמי, אותך קיללנו, מה? כשאמרנו לך את האמת בפנים? מה, להגיד לך הרב הרפורמי זו קללה?     

גלעד קריב: - - - מה אמרת? אני גאה בזה, מה לעשות?     

משה סולומון: חברי הכנסת, נא לאפשר לשר להציג את החוק

דוד אמסלם: אז אתה רואה בזה קללה

גלעד קריב:  לך תבדוק לאן משתייכים ראשי איפא"ק, שכרגע עסוקים בלעזור לצה"ל

גלעד קריב:  קשקשן

גלעד קריב:  אדם חדור שנאה

גלעד קריב:  אדם חדור שנאה

נעמה לזימי: ממש

גלעד קריב: אין בך כלום חוץ משנאה

משה סולומון: חבר הכנסת גלעד קריב

דוד אמסלם: אני חדור אהבה ליהדות

משה סולומון: חבר הכנסת גלעד קריב

דוד אמסלם: יש לי אהבה גדולה ליהדות

גלעד קריב: איזו אהבה - - -     

דוד אמסלם: לא שלך, ליהדות האותנטית, המקורית

גלעד קריב: - - - היהדות האותנטית זו יהדות - - - הקהילות - -     

משה סולומון: חבר הכנסת קריב

דוד אמסלם: אהבה עצומה

גלעד קריב: אתה לא מתבייש? ליהדות אתה אומר לי? זו יהדות?      

משה סולומון: חבר הכנסת גלעד קריב, אני קורא לך קריאה ראשונה

דוד אמסלם: אתה מבין? זה אתה הבעיה

דוד אמסלם:  אתה וחבריך

גלעד קריב: - - - של דרך ארץ קדמה לתורה

גלעד קריב:  איזו יהדות אתה מייצג?      

משה סולומון: חבר הכנסת גלעד קריב, אני מבקש

גלעד קריב: יהדות של שנאת חינם, של קללות

משה סולומון: אני קורא אותך בקריאה ראשונה, חבר הכנסת גלעד קריב

גלעד קריב: אתה מייצג יהדות? אתה בושה, אם אתה מייצג יהדות

גלעד קריב:  שנאת חינם - - -     

דוד אמסלם: טוב

דוד אמסלם:  בוא, תן לנו להתקדם

גלעד קריב: - - קללות

דוד אמסלם: תן לנו להתקדם

משה סולומון: חבר הכנסת גלעד קריב

גלעד קריב: זה הדבר היחיד שאתה עושה

גלעד קריב:  אפילו את השותפים שלך אתה מקלל

דוד אמסלם: תן לנו להתקדם

גלעד קריב: - - - שנאה

גלעד קריב:  אתה סמל - - -     

משה סולומון: אני קורא אותך בקריאה שנייה

דוד אמסלם: תן לנו להתקדם

דוד אמסלם:  תן לנו להתקדם

גלעד קריב: אדם של שנאה

גלעד קריב:  אתה סמל מהלך של שנאת חינם

דוד אמסלם: תן לנו להתקדם

משה סולומון: חבר הכנסת גלעד קריב, אתה כבר בקריאה שנייה

גלעד קריב: פירומן של שנאת חינם

דוד אמסלם: תן לנו להתקדם

גלעד קריב: בזמן מלחמה שופך עוד דלק על מדורת השנאה - - -      

דוד אמסלם: אנחנו יכולים להתקדם?     

משה סולומון: חבר הכנסת גלעד קריב, אתה בקריאה שנייה

גלעד קריב: אתה בושה

נעמה לזימי: הוא שר מומצא, בלי יכולות, בלי כישורים, שסתם תפרו לו ג'וב רק כדי להשתיק אותו

נעמה לזימי:  זו הסיטואציה

דוד אמסלם: בוא נמשיך

דוד אמסלם:  את מכירה את הכישורים שלי? את יודעת בכלל מה אני עושה?     

משה סולומון: חברת הכנסת לזימי

משה סולומון:  חברת הכנסת לזימי, נא לאפשר לשר להציג את החוק

נעמה לזימי: תציג את הכישורים שלך - - -     

דוד אמסלם: את באת אתמול לכנסת, מאיפה את מכירה מה אני עושה או לא עושה? את שבוע וחצי פה, אני יודע כמה זמן?     

משה סולומון: אדוני השר

משה סולומון:  אדוני השר

דוד אמסלם: את מדברת עליי? בושה וכלימה

משה סולומון: אדוני השר

גלעד קריב: היא מדברת עליך כי כל פעם שאתה - - - אתה מקלל

נעמה לזימי: המעשים מדברים, המעשים מדברים

נעמה לזימי:  אתה יודע - - -     

דוד אמסלם: ואתה, אתה לא מתבייש? אתה, אין מקום שבמסורת ישראל אתה לא נכנס ומשפיל אותה

דוד אמסלם:  אתה, אתה, אתה

נעמה לזימי: אתה מבזה את היהדות, אתה מבזה את היהדות

גלעד קריב: אתה מדבר? אתה מדבר?     

דוד אמסלם: כן, עוד כשבאתי איתך לסיור שם בכותל

דוד אמסלם:  אתה, אתה הבעיה של עם ישראל

דוד אמסלם:  אתה, אתה, אתה

גלעד קריב: אני? - - -     

דוד אמסלם: אתה ושכמותך

דוד אמסלם:  אתה

משה סולומון: דודי אמסלם, אני מבקש

משה סולומון:  תציג את החוק

גלעד קריב: אתה גורם לאנשים - - -     

נעמה לזימי: תתבייש - - -     

דוד אמסלם: אתה סכנה הכי גדולה לקיומו של עם ישראל

דוד אמסלם:  אתה ואנשים כמוך

משה סולומון: חבר הכנסת גלעד קריב, אתה בקריאה שנייה

גלעד קריב: - - -     

משה סולומון: חבר הכנסת גלעד קריב, קריאה שלישית

משה סולומון:  נא לצאת

דוד אמסלם: אתה נוסע בשבת עם כיפה ומתגאה, כן

גלעד קריב: - - - כמו רוב העם היהודי

משה סולומון: חבר הכנסת גלעד קריב, קריאה שלישית

משה סולומון:  נא לצאת

גלעד קריב: עדיף לנסוע בשבת עם כיפה מאשר לקלל בשם מסורת ישראל - - -     

דוד אמסלם: אתה לא אוכל כשר ונהנה מזה

משה סולומון: חבר הכנסת גלעד קריב, נא לצאת החוצה

גלעד קריב: אתה יודע אם אני אוכל כשר?      

דוד אמסלם: כן

דוד אמסלם:  אתה הרי - - -     

גלעד קריב: שקרן

גלעד קריב:  אתה שקרן

גלעד קריב:  איזה יהודי אומר על יהודי אחר - - -      

דוד אמסלם: אז מה יותר טוב? לנסוע בשבת? שואל

משה סולומון: השר דודי אמסלם, השר דודי אמסלם

גלעד קריב: - - - אם הוא אוכל כשר או לא?     

דוד אמסלם: אתה אוכל כשר? אני שמח

דוד אמסלם:  אז אני שמח

גלעד קריב: - - - בישראל

גלעד קריב:  אתה היושב-ראש

גלעד קריב:  יהודי אומר - - - שהוא אוכל כשר

משה סולומון: השר דודי אמסלם

דוד אמסלם: אתה נוסע בשבת עם כיפה

גלעד קריב: תתבייש לך

נעמה לזימי: אתה מבזה את היהדות

דוד אמסלם: לזימי, שמענו אותך

משה סולומון: השר דודי אמסלם

משה סולומון:  כבוד השר, אני מבקש

משה סולומון:  אנחנו ביום - - -             

גלעד קריב: אתה אומר לי אם אני אוכל כשר

גלעד קריב:  אין עבירה בין אדם לחברו שאתה לא עובר עליה

גלעד קריב:  אדם של שנאה

גלעד קריב:  אתה בושה

גלעד קריב:  אתה בושה לליכוד, אתה - - -     

דוד אמסלם: אתה בושה לעם ישראל לדורותיו, אתה

דוד אמסלם:      (חבר הכנסת גלעד קריב יוצא מאולם המליאה

דוד אמסלם: )     

נעמה לזימי: אתה מבזה את היהדות

נעמה לזימי:  אתה משתמש ביהדות כדי לבזות ולגדף

דוד אמסלם: לזימי - - -     

טלי גוטליב: די כבר

טלי גוטליב:  אף אחד לא בושה - - - מה זה? מה זה? די

משה סולומון: חברת הכנסת גוטליב, נא לאפשר לשר דודי אמסלם להציג את החוק

משה סולומון:  בבקשה

קריאה: - - -     

טלי גוטליב: מה זה קשור? - - -     

דוד אמסלם: הצעת חוק לתיקון פקודת בתי הסוהר

דוד אמסלם:  מוצע להאריך תקופה של הוראת שעה שבמסגרתה מוסמך השר לביטחון פנים, באישור הממשלה והוועדה לביטחון לאומי של הכנסת, להכריז על מצב חירום כליאתי ולאפשר חריגה מהוראות הדין לעניין שטח מחיה מזערי בבתי הסוהר בארבעה חודשים נוספים

דוד אמסלם:  עוד מוצע להאריך את תקופת הכרזתו של השר על מצב חירום כליאתי ליום ט' באדר א' התשפ"ד

משה סולומון: תודה רבה, אדוני השר

משה סולומון:       עתה נעבור לדיון האישי

משה סולומון:  ראשונת הדוברים – חברת הכנסת מירב בן ארי, בבקשה, לרשותך שלוש דקות

מירב בן ארי: תודה רבה, אדוני היושב בראש

מירב בן ארי:  אדוני השר, כרגיל אתה עם הבכי והנהי על דוד אמסלם, ודוד אמסלם המזרחי של הכנסת

מירב בן ארי:  מי ישמע, אתה מוקף בנהר של אשכנזים

מירב בן ארי:  מי ישמע, מי צועק עליך? נעמה לזימי, מירב בן ארי

מירב בן ארי:  מי צועק עליך? מי מאיים עליך? מי זה? מיכאל ביטון, אני רואה שם

מירב בן ארי:  אני כבר לא רואה טוב

מירב בן ארי:  פורום המזרחים מקיף אותך

מירב בן ארי:  לאף אחד לא אכפת מהמוצא שלך

מירב בן ארי:  לאף אחד לא אכפת שקוראים לו אמסלם

מירב בן ארי:  אכפת לנו מזה שאתה משקיף בקבינט בלי מינוי, בלי הצעת מחליטים, בלי שום נגיעה לציבור

מירב בן ארי:  אף אחד לא יודע

מירב בן ארי:  אתה נכנס לקבינט, אתה רב עם הרמטכ"ל – הינה, אני אומרת לך – והפופקורן הזה, זה בושה וחרפה

מירב בן ארי:  בושה, מה את מוציאה פופקורן? מה זה הדבר הזה? מה זה? תכבדו את האנשים, תכבדו את הנופלים, תכבדו את המשפחות השכולות

מירב בן ארי:  ובתוך זה אתה אומר שבני גנץ מדליף

מירב בן ארי:  הוא אפילו לא מהמפלגה שלי, אבל איך אתה לא מתבייש? למה נראה לך שבני גנץ וחילי טרופר הם אלה שמדליפים? והם אפילו לא מהמפלגה שלנו, אבל אני שומרת על כבודם

מירב בן ארי:  וחילי, הוא נחמד

מירב בן ארי:  אבל אתה בא ואומר שבני גנץ, יש לו קצף של כאילו מי ששותה אמסטל? שמעתי את זה פעמיים

מירב בן ארי:  אמרתי: אני בהלם

מירב בן ארי:  זה מה שאתה אומר על השותף שלכם לממשלה? שיש לו קצף של אמסטל? לא האמנתי שהוא אומר דבר כזה

מירב בן ארי:  מה זה?      

קריאה: מי שותה אמסטל?     

מירב בן ארי: עזוב מי שותה אמסטל, לא נעים

מירב בן ארי:  איך אתה מדבר?      

קריאה: מה זה אמסטל?     

מירב בן ארי: זה סוג של בירה, מסתבר, לא משנה

מירב בן ארי:  איך אתה מדבר? טיפה כבוד לשותפים שלך לממשלה – כלום

מירב בן ארי:  והינה, אני אומרת לך פעם אחת ולתמיד: תפסיק להתבכיין

מירב בן ארי:  תפסיק להתבכיין על המזרחיות שלך

מירב בן ארי:  לאף אחד לא אכפת שקוראים לך אמסלם, זה לא מעניין אף אחד

מירב בן ארי:  אכפת לנו שתייצג את המדינה

מירב בן ארי:  וכשאתה מגיע וצועק על הרמטכ"ל, וכשאתה משתלח בו, וכשהיא מוציא פופקורן, אתה לא מייצג אותנו ולא מייצג את הציבור ששלחת

מירב בן ארי:       ואני רוצה להגיד לך עוד משהו שהרבה אנשים אומרים לי

מירב בן ארי:  לפעמים אני מתביישת בך

מירב בן ארי:  אני מתביישת שאתה זה שמתיימר לייצג מזרחים

מירב בן ארי:  לא, ואתה לא מייצג מזרחים

מירב בן ארי:  לא פחות ממני, לא פחות ממאיר כהן, לא פחות מאף מזרחי שנמצא פה

מירב בן ארי:  אנחנו הקול שלהם

מירב בן ארי:  אף פעם לא שאלתי מישהו איזה עדה הוא

מירב בן ארי:  אבל אתה עולה לפה ובוכה שאתה דודי אמסלם, ודנה ויס וגיא פלג והאולפנים ו-11 ו-12 ו-13 אכלו לי, שתו לי, לקחו לי

יסמין פרידמן: - - - הפעם הראשונה מאז המלחמה שזה קורה פה - - - בושה

מירב בן ארי: אכלו לי, שתו לי, האולפנים עושים עליי סיבוב

מירב בן ארי:  היחידים - - -     

משה סולומון: תודה, תודה רבה

משה סולומון:  נא לסיים, תודה רבה

מירב בן ארי: לא, לא, לא

מירב בן ארי:  אני אלחם כאן על הכבוד של המדינה הזאת, של הקבינט הזה

משה סולומון: תודה רבה, חברת הכנסת מירב בן ארי, תודה רבה

מירב בן ארי: וכשהוא מגיע לפה ואומר: עושים לי את כל זה בגלל שאני אמסלם, אז הוא בושה

מירב בן ארי:  כי לא עושים לו את זה בגלל שהוא אמסלם; עושים את זה בגלל שהוא אך ורק שם בגלל ביבי נתניהו, ואם לא נתניהו הוא לא היה יושב בקבינט הזה, ואם הוא לא היה יוצא ומשתלח על הרמטכ"ל הוא לא היה יושב בקבינט הזה

מירב בן ארי:  תודה

משה סולומון: תודה רבה

משה סולומון:  חבריי חברי הכנסת, לפני רגע הצבענו על חוק האחדות

משה סולומון:  אני מבקש, בואו נעצור שנייה

מירב בן ארי: מי זה שדיבר על האמסטל?     

משה סולומון: בואו נעצור שנייה

קריאה: לא לעצור

מירב בן ארי: לא לעצור, לא לעצור

משה סולומון: אני מבקש כרגע, אל"ף, לשמור על הזמן שמוקצב לכם - -     

מירב בן ארי: זה נראה לך הגיוני?     

משה סולומון: - - ובי"ת, בואו נחזור - - -     

וליד אל-הואשלה: זה התפקיד שלך כיושב-ראש הכנסת

משה סולומון: בסדר, זה מה שאני עושה כרגע

משה סולומון:  זה מה שאני עושה כרגע

מירב בן ארי: כשהוא אמר שלבני גנץ יש קצף של אמסטל היית צריך לעצור אותו פה

מירב בן ארי:  פה

מירב בן ארי:  כי לא מדברים ככה לאף חבר כנסת

משה סולומון: אני מבקש כעת מכל הדוברים - - -     

מירב בן ארי: וכשהוא אמר לנעמה לזימי "מי את בכלל? איך קוראים לך?" היית צריך לעצור את זה

משה סולומון: חברת הכנסת מירב, אני מדבר שנייה

משה סולומון:  בסדר, אני שומע את מה שאת אומרת

משה סולומון:  כעת אני מבקש מהדוברים הבאים - - -     

מירב בן ארי:  גם אתה צריך לעצור את זה, לא רק כשאנחנו עולים להגיב

מירב בן ארי:  למה לא אמרת לו מילה? למה? למה?      

משה סולומון: אמרתי, אמרתי

טלי גוטליב: מירב - - -     

מירב בן ארי: כשהוא אמר שבני גנץ וחילי טרופר מדליפים

משה סולומון: אני אמרתי, אמרתי

מירב בן ארי: לא

מירב בן ארי:  הוא אמר שבני גנץ וחילי טרופר מדליפים מהקבינט

מירב בן ארי:  אז זה הכול בסדר, אבל כשאני עומדת ומגינה אז לעצור? ואללה, לא מתאים

משה סולומון: אני מבקש כעת לחזור לסדר-היום, לדוברים

משה סולומון:  אני מבקש לשמור על מסגרת הזמן, ואני מבקש לשמור גם על הכבוד ועל המילים שאתם אומרים כאן - -      

מירב בן ארי: כשהם עולים - - -     

משה סולומון: - - כדי באמת, באמת, באמת, לסמן לחברה האזרחית שמסתכלת עלינו בחוץ

מירב בן ארי: - - - מתביישת - - -     

משה סולומון: היום של האחדות הוא חשוב מאוד

משה סולומון:       הדוברת הבאה – חברת הכנסת טלי גוטליב, בבקשה

קריאה: טלי, בעדינות

טלי גוטליב: תמיד עדינה

משה סולומון: לרשותך שלוש דקות

משה סולומון:  בבקשה

טלי גוטליב: תראו, אני רוצה, קודם כול, לומר לגלעד קריב סליחה, ואני רוצה להגיד לכל אדם סליחה בהקשר הזה

טלי גוטליב:  כי לא משנה לי אם אתה רפורמי או אורתודוקסי, דתי, חילוני, צ'רקסי, דרוזי, יהודי, ערבי

טלי גוטליב:  מעולם לא הפריע לי

טלי גוטליב:  כולנו רק בני אדם

טלי גוטליב:  אני לא מוכנה – את הסימונים הללו

טלי גוטליב:  אנחנו נמצאים בעת מלחמה, אנחנו קוברים את מתינו מדי יום

טלי גוטליב:  היום היה פיגוע נוראי ברעננה

טלי גוטליב:  ועם כל הכבוד, אדוני השר, אני לא מחנכת אותך ולא מחלקת לך ציונים, זה לא ענייני

טלי גוטליב:  אבל גם את, מירב, ראש האופוזיציה - - -     

מירב בן ארי: אני לא הראש, אני מרכזת האופוזיציה

מירב בן ארי:  יאיר לפיד הוא הראש

טלי גוטליב: לא משנה, מרכזת האופוזיציה

טלי גוטליב:  מירב, הכול בסדר

טלי גוטליב:  אני רוצה רגע לומר לך משהו

טלי גוטליב:  אני באמת רוצה לומר לך משהו

טלי גוטליב:  אני רוצה רגע, ואני גוזרת על עצמי איפוק

טלי גוטליב:  את יודעת, כמות הפעמים שאני ספגתי פה במליאה עלבונות צורבים, כמות הפעמים שאני סופגת קללות כאן, במליאה, אף חבר כנסת לא ספג, אני אומרת לך

מירב בן ארי: תספרי לי על זה

טלי גוטליב: כמות הפעמים שאני סופגת פה דמוניזציה והחפצה היא בלתי נגמרת

טלי גוטליב:  אבל אני אף פעם לא עומדת פה ובאה חשבון עם אף אחד, כי זה לא מעניין אותי, יש לי שלוש דקות להעביר מסר

טלי גוטליב:  והיום חשבתי שהמסר החשוב ביותר שכולנו צריכים להתמודד איתו זה איך מישהו בממשלה הזו שוקל להכניס פלסטינים לשטחי מדינת ישראל כשיש פיגוע ברעננה

טלי גוטליב:  חשבתי שזה מה שנעסוק בו

טלי גוטליב:      ואני רוצה לומר לכם משהו כאורחת – אני בסך הכול שנה בכנסת ישראל

טלי גוטליב:  אנחנו ידענו פה תקופות מאוד רעות, ידענו פה תקופות של עלבונות וכל מיני אמירות אישיות

טלי גוטליב:  אגב, אני חייבת לומר לך, לזקוף לזכותי

טלי גוטליב:  אני לא יורדת לעלבונות אישיים

טלי גוטליב:  אני לא מכירה את זה וזה לא הסגנון שלי

טלי גוטליב:  אפשר לחלוק על איך שאני מדברת; אני אף פעם לא אומר לך משהו לגופך; אני לא אומר לך לגופך; אני מקשיבה

טלי גוטליב:  אני יושבת פה בדרך כלל שעות במליאה ומקשיבה לכל הנאומים שלכם, לטוב ולרע, ועושה על זה שיח כזה או אחר

טלי גוטליב:  אני באמת חושבת, אני יושבת כאן מהצד ואני מכבדת כל אדם, גם את דודי, גם את השר אמסלם

טלי גוטליב:  אבל תקשיבו לי, זה נראה רע

טלי גוטליב:  אנחנו נראים רע, ואנחנו לא יכולים להרשות לעצמנו להיראות רע

טלי גוטליב:       אגב, זה לא מפריע לביקורת נוקבת שתעבירו, ותעבירו כך או אחרת, על ממשלה

טלי גוטליב:  זה לא מפריע לי להעביר ביקורת נוקבת ככל שצריך על הממשלה

טלי גוטליב:  אין שאלה בכלל

טלי גוטליב:  זו חובתי, זו חובתכם, כמו שאני יכולה להתעמת עם דברים שאתם אומרים

טלי גוטליב:  אבל זה נראה רע

טלי גוטליב:  אני לא יכולה לשמוע שמסמנים בן אדם כי הוא כזה, או כזה, או כזה

טלי גוטליב:  קראו לי פה בהרבה שמות, יש לי עור של פיל, אבל זה פוגע וזה מעליב

טלי גוטליב:  ובסוף אנחנו בסך הכול פה בבואה, 120 חברי הכנסת כאן זה בבואה של כל אזרחי מדינת ישראל על כל הקבוצות שבהם

טלי גוטליב:      זה בדיוק הרעיון של כנסת ישראל

טלי גוטליב:  אנחנו משקפים פה את כל החברה כולה, וצריך לתת ביטוי לכל החברה כולה – כמובן, בסוגריים, תוך כך שאנחנו שומרים על הגדרת המדינה שלנו בצורה מאוד ברורה כמדינה יהודית ודמוקרטית, שוות זכויות לאזרחיה

טלי גוטליב:       ועוד דבר אחד אני אומר לתוספת, כי פשוט אין לי זמן: תראו, הערתם פה – כן ביקורת, לא ביקורת – הביקורת היא קריטית, היא העוצמה החשובה ביותר של שרים

טלי גוטליב:  אוי לנו אם אנחנו נצפה משרים לא להעביר ביקורת

טלי גוטליב:  להפך, אני דורשת משרים להעביר ביקורת ודורשת משרים לשאול שאלות נוקבות

טלי גוטליב:  ואיך הגענו למצב שאדם באינסטנציה בכירה, אם שואלים אותו שאלות נוקבות, הוא עושה פרצוף של אבי נעלבי?      

משה סולומון: תודה

טלי גוטליב: אין

טלי גוטליב:  אנחנו צריכים להבין משהו

טלי גוטליב:  יש לנו כאן תפקיד מאוד ברור, אנחנו כנסת, אנחנו מפקחים על עבודת ממשלה

משה סולומון: תודה, תודה רבה

טלי גוטליב: רגע

טלי גוטליב:  אבל צריך לזכור - -     

משה סולומון: לא, נא לסיים, נא לסיים

משה סולומון:  אני - - -     

טלי גוטליב: - - אם אנחנו רוצים שמדינה תימנע - - -     

משה סולומון: חברים, חרגנו הרבה מהזמן

משה סולומון:  נא לסיים

טלי גוטליב: חצי מילה, משפט אחד

טלי גוטליב:  אם אנחנו רוצים שיישאו עיניים לפרלמנט, שיכבדו את חברי הכנסת והשרים, הדבר הכי חשוב זה שלכל הפחות נגזור על עצמנו לכבד את עצמנו באופן שבו אנחנו עומדים ומדברים פה

משה סולומון: תודה רבה

משה סולומון:  הדוברת הבאה, חברת הכנסת נעמה לזימי, בבקשה

משה סולומון:  אני שוב מבקש, לשמור על מסגרת הזמן, חרגנו הרבה

משה סולומון:  בבקשה, לרשותך שלוש דקות

נעמה לזימי: היה לי נאום על הקיצוצים שראינו, שאכן נכנסו לתקציב האימה שלכם, אבל בואו נדבר רגע על מי שעושים גם בזמן מלחמה שימוש ציני, בזוי, רקוב מהיסוד, בעדות, במזרחיות, כשמנגד הם מקצצים ומחריבים חיים של אנשים

נעמה לזימי:       אני רואה את דודי אמסלם כבר שנים מבזה את המאבק המזרחי

נעמה לזימי:  אני רואה אותו מתעלם מהמהות של המאבק הזה, מאבק לצדק ושוויון וצמצום פערים

נעמה לזימי:  איפה אתם? איפה אתם? הפקרתם את הדיור הציבורי – בכנסת הזו בוטל חוק הדיור הציבורי, התחננו להעביר אותו

נעמה לזימי:  איפה אתם – להכליל במתווים לפיצויים את אופקים

נעמה לזימי:  למה אנחנו מתחננים שתגיעו לשם ותתקצבו להם את מה שצריך, למה אנחנו צריכים להתחנן שתכניסו את אופקים למינהלת תקומה? איפה אתם מול קריית שמונה? איפה אתם? הממשלה הזו ביטלה את החלטת הממשלה על יישובי קו התפר בצפון והמיטה עוד גזרה על המקום הזה

נעמה לזימי:  וגם עכשיו, גם עכשיו היא לא מקימה מינהלת לשיקום הצפון

נעמה לזימי:       כל שנה הממשלות שלכם החליטו לשקם את הצפון והבטיחו והבטיחו והבטיחו, ולא עשו שום דבר

שקלים: - - -      

נעמה לזימי: איפה אתם כשבשדרות מתחננים, מתחננים, להארכת הוראת הפינוי? ואנחנו רודפים אחריכם

נעמה לזימי:  איפה אתם כשבפריפריה כדי להגיע לרפואת הנפש צריך להמתין לתור שנה וחצי, ואתם לא מתקצבים - -     

מיכל מרים וולדיגר: מה את מדברת? זה השר שלכם שהיה שר הבריאות

נעמה לזימי: - - את ה-4 מיליארד שצריך לתקצב, איפה אתם? לא מצמצמים פערים אלא מעבירים כספים לחברים שלכם

נעמה לזימי:  הזנחתם את הפריפריה

נעמה לזימי:  כן, כן, רק בתקציב הזה, לחינוך מפלגתי פרטי ללא ליבה העברתם כמעט מיליארד, אבל מהחינוך הממלכתי-ציבורי, שיושב בכל עיר ותיקה בישראל, לקחתם 300 מיליון, לקחתם

נעמה לזימי:  איפה אתם עם פרויקטים לצמצום פערים דרך תחבורה ותשתיות? ביטלתם פרויקטים בקריית אתא, בקריית שמונה, בצפון, בדרום, עכשיו ביטלתם

נעמה לזימי:  למה לא לצמצם פערים? למה לא להנגיש פרנסה, תעסוקה, איכות חיים?     

משה סולומון: תודה

נעמה לזימי: אתם עושים את זה פעם אחר פעם ובשם המזרחיות

משה סולומון: תודה רבה

נעמה לזימי: הוא נוזף בנו? אנחנו נלחמים פה יום-יום

נעמה לזימי:  זה מבזה, מבזה את היהדות, מבזה את ישראל, מבזה את המקומות שסבא שלי וסבתא שלי וסבא שלי וסבתא שלי עלו ממנו

משה סולומון: תודה רבה

נעמה לזימי: הוא יודע את זה

נעמה לזימי:  הוא יודע את זה, והוא בוחר להמשיך ולגדף - -     

משה סולומון: תודה

משה סולומון:  נא לסיים, תודה רבה

נעמה לזימי: - - ולקלל, ולהתנער - -     

משה סולומון: חברת הכנסת לזימי

משה סולומון:  נא לסיים

נעמה לזימי: - - ולהאשים את כל העולם

נעמה לזימי:  אבל אתם אוחזים בכוח - -     

משה סולומון: חברת הכנסת לזימי, נא לסיים

נעמה לזימי: - - אתם בוחרים לקצץ, אתם בוחרים לבזות - -     

משה סולומון: חברת הכנסת לזימי, את לא מתייחסת למה שאני אומר לך

משה סולומון:  נא לסיים

נעמה לזימי: - - אתם בוחרים להקטין, במקום לשקם - -     

משה סולומון: אני יוציא אותך - - -     

נעמה לזימי: - - במקום למנף - -     

משה סולומון: חברת הכנסת לזימי, נא לסיים

נעמה לזימי: - - במקום לתקן, במקום לאחד

נעמה לזימי:  אתה, מה לעשות לצמצום לפערים בחיים שלך?     

משה סולומון: את רוצה שאני אוריד אותך?     

נעמה לזימי: כלום

נעמה לזימי:  כלום

משה סולומון: חברת הכנסת לזימי, נא לסיים

משה סולומון:  תודה רבה

משה סולומון:  חברת הכנסת, חבל שאת לא מתייחסת למה שאומרים לך

דוד אמסלם: את אלימה וצרחנית, זה מה שאת

משה סולומון: נתתי לך דקה יותר ואת לא מתייחסת

משה סולומון:  חבל

נעמה לזימי: תודה

דוד אמסלם: אלימה וצרחנית

משה סולומון: הדובר הבא, חבר הכנסת ניסים ואטורי?     

גלעד קריב: הוא יכול היה לבקש כל משרד, לכן הוא ביקש את שר הרווחה

גלעד קריב:  או שר הבריאות, הוא יכול היה לבקש כל משרד

משה סולומון: אינו נוכח; חבר הכנסת אריאל קלנר – אינו נוכח

משה סולומון:  חבר הכנסת מאיר כהן, בבקשה

גלעד קריב: למה אתה לא שר הרווחה?     

נעמה לזימי: כלום לא עשה

נעמה לזימי:  הוא לא יכול להגיד משהו אחד שהוא עשה, האיש הזה

דוד אמסלם: את פה שנה, מה עשית?     

נעמה לזימי: בסדר, בסדר, ראינו

מאיר כהן: אדוני היושב-ראש, כנסת נכבדה, בואו נרגיע את הרוחות, כי - - -     

דוד אמסלם: ואת צורחת - - -     

נעמה לזימי: רק אתה, רק אתה

מאיר כהן: לזימי, לזימי, בבקשה

משה סולומון: בבקשה, חברת הכנסת נעמה, חבר הכנסת נעמה לזימי

דוד אמסלם: - - -      

נעמה לזימי: - - - אתה, הכי גבוה

נעמה לזימי:  רק אתה

משה סולומון: אני מבקש לאפשר לדבר

מאיר כהן: בואו, יש לנו מעט זמן להיות עניינים, לוויכוחים הפוליטיים אנחנו נחזור

מאיר כהן:  אני, אגב, היום, חבר הכנסת דודי אמסלם, התאכזבתי מאוד שאתמול בוועדת שרים לחקיקה התנגדו להצעת חוק, שאגב, העלה אותה שר המשפטים, אבל כנראה שמשני הצדדים – אתה חושב אחרת

מאיר כהן:  ידעתם שכל מענק שנותנים לחייל, מנכים ממנו 25%

מאיר כהן:  זה מדהים

מאיר כהן:  כל שקל

מאיר כהן:  כל מה שישבנו, נלחמנו, ושכנענו שייתנו עוד ועוד לחיילי המילואים, בצדק מוחלט, בצדק מוחלט – כולנו עדים לגיבורים האלה שעזבו את הבית ויצאו להילחם

מאיר כהן:  השאירו אחריהם עסקים, קרסו העסקים; השאירו מקומות עבודה; השאירו נשים וילדים, הן נושאות בנטל

מאיר כהן:  ישבנו ולתומנו כולנו בכבוד גדול הצבענו, לא ראינו לא אופוזיציה ולא קואליציה, כולנו הצבענו כדי לתת את המענקים האלה

מאיר כהן:  אבל בסוף, אף אחד לא האיר את עינינו שעל כל שקל שהם מקבלים, מנכים להם 25%

מאיר כהן:      למה? אני לא מבין

מאיר כהן:  מענק הוא מענק

מאיר כהן:  מענק הוא מענק

מאיר כהן:  צריכים לתת עוד, ולצערי הגדול החליטו להוריד להם 25%

מאיר כהן:  אז דעו לכם, אחיי הגיבורים ואחיותיי הגיבורות, שעל כל שקל שאתם מקבלים מורידים לכם 25%

מאיר כהן:  כי ככה האוצר רוצה

מאיר כהן:  זה מעיד על צרות העין, זה מעיד על הראייה הכל-כך לא נכונה בימים כאלה

מאיר כהן:       ובאשר לדיון שהיה כאן – ראו, כשהחיילים והחיילות שלנו עומדים בעזה ובצפון, אף אחד לא חושב מאיפה השני

מאיר כהן:  ראיתי את אברמוביץ' הגיבור וראיתי את בן חמו, כשהלכתי לסמח"ט שבא מארצות הברית, איתמר

מאיר כהן:  הוא בא מארצות הברית, עזב את הכול, בא להילחם ונפצע

מאיר כהן:  אף אחד לא שואל את אף אחד: מאיפה אתה

מאיר כהן:  ואנחנו מגיעים לכנסת ובכנסת זה הופך להיות לסיפור

מאיר כהן:  ואני קורא לכל אנשי ה-6 באוקטובר, כל אנשי ה-6 באוקטובר, שמה שהם עשו זה לפלג ולשסע אחד בשני – תעזבו אותנו בשקט

מאיר כהן:  אנחנו לא שם

מאיר כהן:  העם הזה לא נמצא שם

מאיר כהן:  העם הזה רוצה שנתווכח, שדעותינו יהיו שונות, אבל הוא לא רוצה פילוג ושיסוי

מאיר כהן:  תודה רבה

משה סולומון: תודה רבה

משה סולומון:  הדובר הבא, חבר הכנסת ווליד טאהא, בבקשה

משה סולומון:  לרשותך שלוש דקות, בבקשה

וליד טאהא: תודה רבה, היושב-ראש

וליד טאהא:  הצעת החוק לתיקון פקודת בתי הסוהר – אף אחד לא דיבר לגופו של עניין על הצעת החוק הזו, וגם לא דיבר על התנאים ששוררים בבתי הסוהר, אבל אני רוצה לומר לך, היושב-ראש, שהתנאים בתוך בתי הסוהר במדינה, כבר היו עליהם דיונים רבים

וליד טאהא:  בית המשפט קבע קביעות לגבי התנאים, תנאי המחיה של האסירים בבתי הסוהר

וליד טאהא:  44% מהאסירים הם ללא תנאי מחיה מינימליים, על פי נתוני שב"ס

וליד טאהא:  כ-10,000 אסירים מוחזקים בתנאי מחיה שאינם עומדים בפסיקת בג"ץ

וליד טאהא:  לבג"ץ הייתה פסיקה בעניין מחייתם של האסירים בבתי כליאה, והמצב בבתי הסוהר הוא קטסטרופה אחת גדולה

וליד טאהא:  אז גם בתקופת מלחמה, מדינה שמכבדת את עצמה ומכבדת את חוקיה צריכה לפעול על פי חוק

וליד טאהא:  עכשיו לא רק שאינם פועלים לפי חוק לפני המלחמה, ולא רק שהתנאים בתוך בתי הסוהר לפני המלחמה לא היו הולמים את התנאים המינימליים שקבע החוק, עכשיו בהמשך, בעקבות המלחמה, בעקבות כך שהתווספו אלפי אסירים נוספים, המצב בבתי הכלא הוא שערורייה אחת גדולה

וליד טאהא:      אני רוצה לומר, אסור לעבור על זה לסדר-היום

וליד טאהא:  מישהו צריך להתערב מייד כדי לתקן את מה שנעשה בבתי הכלא

וליד טאהא:  העדויות שמגיעות אלינו כנציגי ציבור הן עדויות קשות מאוד

וליד טאהא:  ההתנהלות בבתי הכלא היא לא התנהלות על פי חוק, היא התנהלות – מנטלית, התנהלות של מצב חירום מנטלי, התנכלויות שלא על פי חוק

וליד טאהא:  גזלת זכויות של אסירים שלא על פי חוק, בקיצור, התנהלות מפלגתית

וליד טאהא:  המפלגה ששולטת במשרד הזה, שאחראי גם על בתי הכלא, על בתי הסוהר, מיישמת את המדיניות המפלגתית הגזענית שלה גם בתוך בתי הכלא

וליד טאהא:  מדינת חוק איננה יכולה לאפשר המשך מצב כזה

משה סולומון: תודה רבה

משה סולומון:  חבר הכנסת יוסף עטאונה, לרשותך שלוש דקות, בבקשה

יוסף עטאונה: כבוד היושב-ראש, כנסת נכבדה, לקראת סוף השבוע שעבר, 80 חברי כנסת כמעט מכל סיעות הבית, חוץ מהסיעות הערביות ומפלגת העבודה, 80 חברי כנסת מתוסכלים, שפנים שלא יכולים להסתכל למציאות בעיניים ומולכים על ידי נתניהו, חותמים להדיח חבר כנסת

יוסף עטאונה:  ועל מה? מהיום הראשון אמרנו בצורה הכי ברורה: אני, אני מעל דוכן זה אמרתי שאנחנו לא נדקלם את דף המסרים של נתניהו

יוסף עטאונה:  מהיום הראשון אנחנו בחד"ש גם הצבענו נגד קבינט המלחמה

יוסף עטאונה:  העמדה האנושית, העמדה המוסרית שלנו, היא נגד המלחמה, ואנחנו דרשנו מהיום הראשון, כן, כן, להפסיק את המלחמה הזאת

יוסף עטאונה:  אחרי 100 מלחמה רוצים להדיח חבר כנסת, שנבחר על ידי הציבור שלו, על העמדות שלו

יוסף עטאונה:  שמבטא עוד פעם – העמדה הכי אנושית, הכי מוסרית, הכי מתקבלת בכל חברה בעולם, כי אמרו – אין שום דבר טוב במלחמה

יוסף עטאונה:  אין שום דבר טוב במלחמה חוץ מלסיים אותה

יוסף עטאונה:       מדינת ישראל ביום שישי הייתה בהאג, לא בגלל מה שעופר כסיף אמר

יוסף עטאונה:  לא בגלל מה שעופר כסיף אמר

יוסף עטאונה:  מדינת ישראל הייתה בהאג ביום שישי בגלל סמוטריץ', שר במדינת ישראל, שאמר: שני מיליון נאצים בעזה

יוסף עטאונה:  הוא אמר את זה בעברית

יוסף עטאונה:  הוא לא יכול להגיד את זה באנגלית, אבל בגרמנית זה יישמע אחרת; עמיחי אליהו, שר במדינת ישראל, שאמר להטיל פצצת אטום על עזה; ליברמן, יושב – אין חפים מפשע בעזה; דיכטר – נכבה שנייה; ואטורי – למחוק, לשטח, לשרוף

יוסף עטאונה:  מה לא אמר על פשעים בעזה? גילה גמליאל – הגירה מרצון

יוסף עטאונה:  מה לא נאמר על ידי חברי כנסת - -      

משה סולומון: תודה רבה, נא לסיים, תם הזמן

יוסף עטאונה: - - שרים – לנתק חשמל ומים ולהרעיב אזרחים

יוסף עטאונה:  אתם בהאג כ-100 ימים אחרי המלחמה

משה סולומון: חבר הכנסת, נא לסיים

יוסף עטאונה: תן לי משפט אחרון

יוסף עטאונה:  10,600 ילדים הרוגים בעזה; 7,200 נשים הרוגות בעזה

משה סולומון: תודה רבה, נא לסיים

משה סולומון:  תם הזמן

יוסף עטאונה: 7,000 נעדרים

משה סולומון: חבר הכנסת, אני מבקש

יוסף עטאונה:  65,000 טונות של פצצות הטלתם על עזה

יוסף עטאונה:  בגלל זה אתם בהאג

משה סולומון: חבר הכנסת עטאונה, נא לסיים

משה סולומון:  תם הזמן

משה סולומון:  תודה רבה

משה סולומון:  אני לא רוצה להוריד אותך

יוסף עטאונה: לא בגלל מה שאמר עופר כסיף

משה סולומון: עופר כסיף סיכן, סיכן בהיותו כאן פרלמנטר, את ביטחון מדינת ישראל, וחבל שזה המצב שלו

משה סולומון:       הדוברת הבאה – חברת הכנסת שרון ניר

שרון ניר: אדוני היושב-ראש, חבריי חברי הכנסת, אבא שלי, דוד, ייבדל לחיים ארוכים, הוא בן למשפחה ברוכת ילדים בת 13 נפשות, שעלתה לארץ מפאס שבמרוקו בשנת 1950

שרון ניר:  אנו עם קטן, שמורכב ממשפחות גדולות וקטנות, והמכנה המשותף לכולנו זה ציונות ואהבת הארץ

שרון ניר:  אחות של אבא, דודה לאה, נישאה לדוד אלי, שמשפחתו הגיעה לארץ מעיראק ושרדה את פרעות הפרהוד

שרון ניר:  היום דוד אלי האהוב מבכה את חטיפתו של אחיו שלמה מנצור כבר 100 ימים

שרון ניר:  שלמה מנצור, שנחטף מקיבוץ כיסופים, זכה לתואר החטוף המבוגר ביותר בשבי

שרון ניר:  שלמה הוא אח של דוד שלי, הוא בן 86, הוא בעלה של מזל, הוא אבא של איציק, בתיה, דקלה, מושית ותמיר, הוא גם סבא, ומשפחתו היקרה נאנקת מדאגה וגעגועים

שרון ניר:  שלמה הוא גם אח של רחל, משה, אוריה, אלי ודסי

שרון ניר:  שלמה עלה לארץ מעיראק בשנת 1951, ומאז הוא פיזר רק טוב בארץ הנפלאה הזאת

שרון ניר:       בגיל 14 הוא היה חבר בתנועת נוער בקיבוץ, והיה ממקימי קיבוץ כיסופים

שרון ניר:  שלמה אהב חקלאות, אהב לעבוד בלולים, הוא נטע בקיבוץ שורשים, תרתי משמע

שרון ניר:  שלמה הוא מהאנשים האלה שיש להם ידי זהב, וכולם יודעים שהוא הנדימן

שרון ניר:  במעלה הדרך הוא ניהל מפעל למסגרות למשקפיים, הצטיין בעבודות נגרות והייתה לו נגרייה

שרון ניר:  הוא אפילו השתתף בסרט מבצע סבתא

שרון ניר:  לשלמה יש לב רחב ורצון לעזור תמיד

שרון ניר:  הוא היה אהוב על כולם

שרון ניר:      לצערי, שלמה לא יכול לעשות היום שום דבר מהדברים שהוא אוהב לעשות, כי הוא נמצא כבר מעל 100 ימים בשבי חמאס

שרון ניר:  שלמה נחטף ממכוניתו בשבת השחורה על ידי המחבלים הארורים, ומאז נעלמו עקבותיו

שרון ניר:  המשפחה לא קיבלה שום אות חיים ממנו

שרון ניר:  שלמה זקוק למכשיר שמיעה, שלמה זקוק למשקפיים, הוא בתת-משקל ויש לו בעיות אורתופדיות

שרון ניר:  מגיע לשלמה לחזור הביתה

שרון ניר:  מגיע לנו לדעת מה עלה בגורלו ומה מצבו

שרון ניר:  מי יודע בכלל אם הוא מחזיק מעמד; מי יודע איך בן אדם בן 86 ששוקל 57 קילו שורד בשבי כבר 100 ימים בלי אוכל, בלי תרופות; שלמה, הוא ועוד 135 אחרים, נמצאים כבר 100 ימים בסרט האימה הזה

שרון ניר:  כל יום שעובר הוא גזר דין מוות עבורם

שרון ניר:  צריך להחזיר אותם הביתה

משה סולומון: תודה רבה

משה סולומון:  הדובר הבא – חבר הכנסת מיקי לוי, בבקשה, לרשותך שלוש דקות

מיקי לוי: תודה רבה, אדוני היושב בראש

מיקי לוי:  מכובדיי חברי הכנסת, זה חודשיים אני מטפל בנושא ההכרה של המדינה ביישובים עבדון, אלקוש, מנות ואבירים שבצפון

מיקי לוי:  בזמן שאיש לא דאג להם, פילנתרופים טובי לב מחו"ל מממנים את השהייה של התושבים בבתי מלון בירושלים במשך כל התקופה הארוכה הזאת

מיקי לוי:  היישובים, ברובם במרחק של 3

מיקי לוי: 7 עד 4

מיקי לוי: 2 קילומטר מקו הגבול, נמצאים בטווח טילי חיזבאללה, ורק בשל כך הייתה צריכה הממשלה לדאוג לפינוים בדחיפות, אך לא עשתה זאת, כמובן

מיקי לוי:  מהרגע שפגשתי אותם החלטתי לעזור לאנשים היקרים הללו

מיקי לוי:  קיימתי דיון בוועדה לביקורת המדינה, קיימנו דיון בוועדת הפנים של הכנסת, נאמתי על כך מולכם לא פעם אחת, חבריי ומכובדיי במליאה

מיקי לוי:  אף סייעתי לחברת הוועד עו"ד דיקלה נסימי מול השר ברקת, והיא נכנסה גם לראש הממשלה, לא תאמינו, וקיבלה ממנו הבטחות, גם לזה תאמינו

מיקי לוי:  אבל ככה זה – הבטחות כמו חול

מיקי לוי:       נכון להיום, בעוד חמישה ימים מהיום, ב-19 בינואר, דיקלה ושאר התושבים ייאלצו להתפנות שלא מרצונם מבתי המלון שמארחים אותם בירושלים

מיקי לוי:  נויה ולביא בני השמונה, שהבאתי אותם למליאה כאן בכנסת, הופיעו לפני שבועות אחדים בוועדת הפנים, ובבכי קורע לב התחננו: בבקשה, בבקשה תעזרו לנו, אנחנו לא יכולים לשוב הביתה

מיקי לוי:  לביא הוסיף וסיפר את החוויה המחרידה שלו, בפשטות מצמררת: קודם שומעים את הבום, ורק לאחר מכן את האזעקה

מיקי לוי:       מכובדיי, אתם מצליחים לדמיין לעצמכם את ממדי החרדה של הילדים האלה? "אנחנו מפחדים, בבקשה, שהממשלה תעזור לנו, בבקשה", ביקשה נויה כשהיא בוכה

מיקי לוי:  זאת ילדות? כך ילדים צריכים לגדול? בחרדה קיומית ובידיעה שהמדינה שלהם, שאמורה לדאוג להם, משליכה אותם לטווח הטילים? הילדים האלה ילכו לשרת בעוד כמה שנים בצבא

מיקי לוי:  זה הדור שמתעצב עתה

מיקי לוי:  מדוע ממשלת ישראל והעומד בראשה לא מסוגלים לקיים הבטחה פשוטה עבור אזרחיהם? זה לא חלק מהכספים הקואליציוניים

משה סולומון: תם הזמן

מיקי לוי: דקה וחצי

מיקי לוי:  פחות – 20 שניות

מיקי לוי:       אדוני ראש ממשלת ישראל, יש לכם חוב לתושבי עבדון, אלקוש, אבירים ומנות – הם חלק מיישובי עוטף לבנון, הם חלק ממדינת ישראל

מיקי לוי:  הבטחתם – תקיימו

מיקי לוי:  אתה, אדוני ראש הממשלה, הבטחת לה באופן אישי במשרדך פה בכנסת לטפל בעניין

מיקי לוי:  אם לא יהיה להם היכן לישון, מצידי אביא אותם למסדרונות הכנסת

מיקי לוי:  תודה רבה

משה סולומון: תודה רבה

משה סולומון:  הדובר הבא – חבר הכנסת ואליד אלהואשלה, בבקשה, שלוש דקות לרשותך

וליד אל-הואשלה: מכובדי היושב-ראש, חבריי חברי הכנסת, ראש הממשלה נכשל בתפקיד שלו כראש ממשלה של כל אזרחי המדינה

וליד אל-הואשלה:  הוא מינה את איתמר בן גביר לשר לביטחון לאומי כדי לטפל בפשיעה בחברה הערבית, וגם הוא נכשל בתפקיד שלו, לא סיפק את הביטחון – לא לאזרחים בכלל ובמיוחד לאזרחים הערבים

וליד אל-הואשלה:      איך יכול להיות שבמדינה כל כך חזקה, במדינה שמתיימרת להיות מדינה של כלל אזרחיה, ב-2023 יש לנו 247 נרצחים

וליד אל-הואשלה:  איפה זה קיים? איך זה יכול להיות? במקום להתעסק ולטפל בפשיעה בחברה הערבית השר מתעסק בפיתות, בחומוס ובמפתול

וליד אל-הואשלה:  איך יכול להיות? למה יש לנו בחברה הערבית אלפי פצועים, עשרות משפחות שכולות? אני לא חושב ובטוח שאין מדינה שמרשה לעצמה שיהיו בה אזרחים נרצחים במספרים כאלה

וליד אל-הואשלה:  במקום לשלוח את השר הביתה, ראש הממשלה שבוי אצלו, הוא לא יכול לקבל החלטות למען כלל אזרחי המדינה

וליד אל-הואשלה:       מדינה שאמורה לטפל בפשיעה, מדינה שאמורה לספק דיור, מדינה שאמורה להפסיק את ההריסות אצל האזרחים שלה, אבל הורסת יום-יום, הורסת ודורסת ומתנכלת לאזרחים שלה

וליד אל-הואשלה:       ומה אנחנו מבקשים? אנחנו מבקשים ביטחון; מבקשים להפסיק את ההריסות אצלנו; מבקשים שהמדינה תפסיק לדרוס את האזרחים שלה

וליד אל-הואשלה:  הגיע הזמן שתהיה ממשלה לכלל האזרחים, ותפסיק את המדיניות הזאת, המדיניות הגזענית כלפי האזרחים הערבים

וליד אל-הואשלה:  הגיע הזמן שהמדינה תביט לאזרחים שלה בעיניים ותתייחס לכלל האזרחים כאזרחים שווים, והממשלה הזאת תצטרך לתת דין וחשבון על הנרצחים בחברה הערבית, על האבדות הגדולות שיש לנו, על האי-ביטחון בערים ובכפרים שלנו

וליד אל-הואשלה:  איך יכול להיות? איפה זה קיים? אני לא מכיר שום מדינה בעולם שמפקירה את האזרחים שלה

משה רוט: תודה רבה

וליד אל-הואשלה: נתניהו ובן גביר הרסו את המדינה

וליד אל-הואשלה:  תודה

משה רוט: תודה רבה

משה רוט:  חברת הכנסת שלי טל מירון, בבקשה, שלוש דקות לרשותך, גברתי

שלי טל מירון: תודה רבה, אדוני היושב בראש

שלי טל מירון:  האמת, רציתי להשיב לשר אמסלם, לדעתי הוא בדיוק יצא

שלי טל מירון:  אבל אני עדיין אשיב לו

שלי טל מירון:  אני אומנם פספסתי בינתיים את נאום הבכורה שלי בכנסת, כי קרו פה כמה דברים בשנה האחרונה וזה לא הסתייע, ולא יצא לי לספר על עצמי כפי שנוהגים לעשות בנאום הבכורה

שלי טל מירון:  אבל הגעתי למסקנה, אחרי הדיון הסוער שהיה פה קודם, שבעצם כנראה יש לי איזה בלבול זהותי עמוק, כי אני, רחמנא ליצלן, חצי מזרחית וחצי אשכנזייה

שלי טל מירון:  איך אני אמצא את עצמי בעולם הזה? איך אני אדע לאיזה צד אני משתייכת? מצד אחד יש לי אימא אמריקאית, עם כל הגינונים ומה שקשור בזה, ומצד שני יש לי אבא עיראקי-כורדי, עם 12 אחים ואחיות, בית מזרחי חם ואוהב, לעומת אימא שלי – בת יחידה מאמריקה

שלי טל מירון:  אז בעצם, כנראה, אני בן אדם מבולבל – איך אני אבחר? הינה, חבר הכנסת קריב הגיע

שלי טל מירון:  אני בדיוק מדברת על נאומו של השר אמסלם, שהוא לא כאן

גלעד קריב: תפנו את המליאה - - - חפץ חשוד במליאה

שלי טל מירון: - - ורציתי לשתף שבגלל שאני חצי אשכנזייה וחצי מזרחית כנראה שיש לי בלבול זהותי עמוק

שלי טל מירון:  רציתי לספר לו, חבר הכנסת קריב, שכשאני גדלתי, באופן מפתיע, בירושלים, כל הנושא העדתי לא היה נוכח בחיים שלי

שלי טל מירון:  הוא לא השפיע על כל הדברים שעשיתי בחיי

שלי טל מירון:  הייתי תלמידה טובה, התאמצתי והתקדמתי בחיים, שלב אחרי שלב

שלי טל מירון:  מעולם לא שפטו אותי בגלל שאני חצי אמריקנית או חצי מזרחית

שלי טל מירון:       אני אוהבת את שני הצדדים של המשפחה האהובה והגדולה שלי, ואף פעם זה לא השפיע עליי

שלי טל מירון:  ואני שואלת את עצמי, לאור הצורה שבה הוא דיבר, מה אני צריכה לחשוב על עצמי? אולי אני לא שייכת פה למדינה, כי אני לא ימין או שמאל ואני לא מזרחית או אשכנזייה

שלי טל מירון:      ורציתי רק להזכיר לשר אמסלם ולכל חברינו פה שב-7 באוקטובר, כשנכנסו לפה המחבלים הארורים, הם לא בדקו מה כתוב בשם על בדלת

שלי טל מירון:  הם לא בדקו אם כתוב ליפשיץ או ביטון, הם לא בדקו אם זה מצביע ימין או שמאל, הם לא בדקו אם הוא מזרחי או ימני, הם טבחו בכולם

שלי טל מירון:  הגיע הזמן להתקדם מהשיח הרע, המשסע והנורא הזה

שלי טל מירון:  אין לזה מקום יותר

שלי טל מירון:  יש אנשים מוצלחים ומצליחים מכל הסוגים, מכל המינים, מכל העדות

שלי טל מירון:       אז רציתי גם להגיד לשר אמסלם – חבל שהוא לא פה – עברתי על קורות החיים המאוד מרשימים שלו, מסתבר שיש לו תואר מאוניברסיטת בר אילן, והוא עשה תפקידים מאוד מרשימים טרום כניסתו לכנסת – סימן שאפשר להצליח גם כשאתה מזרחי

שלי טל מירון:  תודה רבה

משה רוט: תודה רבה

משה רוט:  חבר הכנסת אבי מעוז – אינו נוכח; חבר הכנסת אחמד טיבי – אינו נוכח

משה רוט:  חבר הכנסת עמית הלוי, בבקשה

עמית הלוי: אי-אפשר לנצח רעיון, אדוני היושב בראש, חברותיי וחבריי לכנסת, אזרחי ישראל, את האמירה השגויה הזאת: אי-אפשר לנצח רעיון, אני שומע מתחילת המלחמה משרים, מחברי כנסת, מהרמטכ"ל, מראשי הצבא

עמית הלוי:  ככל שהמלחמה נמשכת, ולצערנו הרב, לצערי הרב, אנחנו לא מכריעים את החמאס, השגיאה הזאת של "אי אפשר לנצח רעיון" נשמעת – לי לפחות – ככיסוי לחוסר ההכרעה, מין מקום מפלט

עמית הלוי:  אנחנו לא מכריעים את הטרור החמאסי, אנחנו אומרים: זה רעיון, חמאס זה רעיון, אי-אפשר לנצח רעיון

עמית הלוי:      ובכן, בוודאי שאפשר לנצח רעיון

עמית הלוי:  מה, לא היו לנו בעולם מלחמות של רעיונות? לא היה ניצחון במלחמות הללו? לא היה ניצחון? ניצחון של רעיון אחד שניצח את השני? בטח היה

עמית הלוי:  ואנחנו, אנחנו, בני העם היהודי, שהובלנו חלק מהרעיונות הגדולים הללו שניצחו והפכו לנכסי נצח של התרבות האנושית – כמו שמופיע בתחילת מגילת העצמאות – אנחנו חושבים שאי-אפשר לנצח רעיון? אבל אנחנו התרגלנו להילחם באנשים, להילחם בלספור את הנשקים, לספור את האמל"ח ואת ההרוגים, וזה בדיוק הפוך

עמית הלוי:  המלחמה הפיזית והצבאית היא רק שיקוף למלחמה האידאית, הזדמנות שלנו להחריב את השורש, את הרעיון הרע, להעביר אותו מן העולם

עמית הלוי:      דוגמה, ברשותכם, רון

עמית הלוי:  הליברליזם לא ניצח את הנאציזם? הליברליזם לא ניצח את הנאציזם? בוודאי ניצח

עמית הלוי:  מבחינת צ'רצ'יל זה היה קודם כול מלחמה ברעיון

עמית הלוי:  קודם כול מלחמה ברעיון

עמית הלוי:  ולכן, ואני אומר את זה היום – אני אומר את זה בכוונה היום – הוא לא הסכים לאף פשרה, לא הסכים לפשרות, דחה את כל הניסיונות של ראש המודיעין הגרמני, שניסה בסוף המלחמה להגיע איתו לפשרות, לא הסכים – למרות המחירים, למרות האבדות, בעורף ובחזית כמובן – כיוון שהוא נלחם ברעיון הנאצי ולא יכולה להיות פשרה עם הרעיון הנאצי

עמית הלוי:      והינה, יש לנו הזדמנות

עמית הלוי:  אחרי המהלומה האיומה שספגנו אנחנו ניצבים מול העלובים הללו, מחללי אללה, מחללי אלוהים, המייצגים רעיון בזוי של הכנעת האדם, תפיסה דתית של ריסוק צלם האלוהים של האדם, אימפריאליזם מוסלמי, מבית המדרש של האחים המוסלמים – אסכולה שלא מכירה בקיום של עמים ודתות, לא מכירה באמת בקיום של עמים ודתות

עמית הלוי:       כן, יש גבול אחד – נכון, אחמד טיבי? יש גבול אחד, או דאר אל-אסלאם או דאר אל-חרב

עמית הלוי:  אין גבולות, אין עמים, אין דתות אחרות

עמית הלוי:  יש או דאר אל-אסלאם – מה שכבשו בכיבושים האכזריים מהמאה השביעית והלאה – ומה שעתידים לכבוש ולהשליט את השריעה על העולם כולו

עמית הלוי:       ומולם ניצב הרעיון הלאומי שלנו שמייצג צדק עמוק - - -     

אחמד טיבי: עמלק? עמלק?     

עמית הלוי: אצלנו, שתכיר, עמלק רוצה להתגייר, אחמד טיבי

עמית הלוי:  עמלק רוצה לחזור מדרך הרע, יכול להיכנס

עמית הלוי:  יכול אפילו להיות יהודי

עמית הלוי:  אבל זה לא מה שאנחנו פגשנו ברצועת עזה

עמית הלוי:  פגשנו אנשים אכזריים, לא עמלקים

עמית הלוי:  עמלק בטורבו פגשנו

עמית הלוי:  זה מה שפגשנו

עמית הלוי:  אנשים שאנסו

עמית הלוי:  עמלק ילד טוב לעומתם

עמית הלוי:  אנסו, רצחו, חתכו איברים

עמית הלוי:       אנחנו, מול הרעיון הרע, אדוני היושב בראש, מציבים את הרעיון הלאומי שלנו, שהוא רעיון צודק, שמייצג צדק עמוק, שכל עם צריך להיות ריבון בארצו, לטפח את התרבות הייחודית שלו

עמית הלוי:  אולי הרעיון הכי צודק בעולם הוא הרעיון הציוני

עמית הלוי:  העם שלנו, שנרדף את הרדיפות הכי אכזריות לאורך מאות שנים, שמר על הזהות שלו, שמר על הזיקה למולדת שלו

עמית הלוי:      אני רוצה לומר עוד משהו: זה לא רק מייצג את הצדק והאמת שלנו

עמית הלוי:  הרעיון הלאומי מייצג אמת תנ"כית ומבשר לעולם כולו גאולה מתרבות הכוח

עמית הלוי:  הוא קורא למדינות העולם לכונן את התרבות המדינית והחברתית שלהן על רעיונות של צדק ואמת

עמית הלוי:  זה רעיון החירות הישראלי

עמית הלוי:  אפשר לנצח רעיונות; אפשר לנצח רעיון, בוודאי שאפשר, רק בשביל זה צריך להכריז על המלחמה הרעיונית, לא להחביא אותה; להכריז עליה, להנכיח אותה, לשתף פעולה עם כל בני הברית שלנו נגד הרעיונות של הרוע והשקר של האסלאם הרדיקלי ולנצח

משה רוט: תודה רבה

עמית הלוי: אגב, הניצחון הזה יהיה גם לטובת המנוצחים, כי ניצחון הצדק הכללי יהיה למען כולם

עמית הלוי:  תודה

משה רוט: חברת הכנסת אימאן ח'טיב יאסין, בבקשה

משה רוט:  שלוש דקות לרשותך

אימאן ח'טיב יאסין: כבוד היושב בראש, כנסת נכבדה, אני יושבת כאן ושומעת את הנאומים, וחבל, חבל מאוד, שיש כאן אנשים – ולצערי הרב חלק גדול והרבה אנשים – שבחרו דרך הדברים שלהם להפיץ שנאה ושיסוע ולעשות דה-הומניזציה לאנשים

אימאן ח'טיב יאסין:  אנחנו נמשיך להיות אנשים מוסלמים, גאים במה שאנחנו, בדת שלנו, בשלום שאנחנו רוצים להביא לעולם, ובחמלה שאנחנו מרגישים גם ברגעים הכי קשים שעוברים עלינו

אימאן ח'טיב יאסין:       ולכן, אני רוצה להתייחס להצעת החוק, ואני לא רוצה להיכנס לפרטים, אני רק רוצה להגיד לכם מה שמעתי מאישה – ולא באופן ישיר, כל העולם שמע את זה – שיצאה אחרי שלושה חודשים ממעצר

אימאן ח'טיב יאסין:  על מה? על פוסט שאפילו היא לא כתבה

אימאן ח'טיב יאסין:  אישה בהריון בחודש שלישי, שעברה ימים שלמים בתוך הכלא, ולא היה לה מה לאכול, סיפרה על אילו בגדים ואילו תנאי מחיה היא עברה בשלושת החודשים שעברו

אימאן ח'טיב יאסין:       אם זה מה שעוברים העצורים והעצורות, אז מה נדבר על אלה שיושבים שם שנים על גבי שנים? לא משנה מה היה, בסופו של יום יש גם אמנה בין-לאומית שמדברת גם על זכויות בסיסיות שמאפשרות מחיה בכבוד, אוכל מכבד, שמאפשר חיים טבעיים, שמאפשרים להמשיך את היום, קבלת טיפול רפואי, על זה אנחנו מדברים ולא על משהו אחר

רון כץ: תדרשי את זה לחטופים, קודם תדרשי את זה לחטופים

משה רוט: חבר הכנסת אחמד טיבי

אחמד טיבי: אימאן, למה את לא עושה בדיוק מה שמבקשים ממך הח"כים היהודים?      

אימאן ח'טיב יאסין: הבעיה שלו - - -      

אחמד טיבי: בדיוק

אחמד טיבי:  נותנים לך פקודות באופן מתנשא - - -      

אימאן ח'טיב יאסין: - - -      

רון כץ: אנחנו מסתדרים, אחמד

אחמד טיבי: תמשיך לתת לה הוראות, ולח"כים הערבים

משה רוט: חבר הכנסת כץ

אחמד טיבי: מכובדי היושב-ראש, אפרופו הקיצוץ בתוכנית הכלכלית, תוכנית החומש, שהתחילה ב-2015, התקשר אליי מר עלי סאלם, ראש עיריית נצרת

אחמד טיבי:  הוא מודאג מההחלטה לבטל את הרכבת הקלה חיפה–נצרת

אחמד טיבי:  זה פרויקט גדול, נחוץ מאוד מבחינה תחבורתית, מבחינת פיתוח האזור

אחמד טיבי:  הוא עונה על הצרכים של אזור נצרת רבתי

אחמד טיבי:  פתאום בהחלטה הזאת זה פרויקט שמתבטל

נאור שירי: הוא נדחה, לא מתבטל

אחמד טיבי: עזוב, אני ואתה יודעים מה זה נדחה

אחמד טיבי:  נדחה פרויקט גדול – זה נקרא לבטל

אחמד טיבי:  למה אני אומר לך? כי כבר הציעו לו תחליף

אחמד טיבי:  מה התחליף? BRT, אוטובוסים, מערכת אוטובוסים במקום רכבות

אחמד טיבי:  זה אומר שזה התבטל

אחמד טיבי:  זה פוגע בתושבים של נצרת רבתי ולכן ראש העיר מודאג, ואנחנו צריכים כולנו לדחוף כדי להחזיר את הפרויקט הזה, ודנו בזה בוועדות ואמרנו שזה חשוב

אחמד טיבי:       נקודה שנייה, שתעניין אותך, אתה אוהד מכבי תל-אביב: א

אחמד טיבי:  שחקני כדורגל לא אמורים להיות נחקרים, לא אמורים להיות עצורים, לא אמורים להיות מושפלים – אפרופו שגיב יחזקאל

אחמד טיבי:  אבל ראיתי היום את ההודעה של איתמר בן גביר

אחמד טיבי:  הוא כועס בגלל שמתנהגים לא טוב לשחקנים

רון כץ: תזכיר לו שהוא - - -      

אחמד טיבי: ואז נזכרתי שהוא ביקש לשלול את האזרחות של שחקנים זרים במכבי חיפה

אחמד טיבי:  למה? כי האצבע שלהם לא נגעה בשלט של החטופים

אחמד טיבי:  היה מרחק של 8 ס"מ בין האצבע לשלט - - -      

וליד אל-הואשלה: היה צריך ללכת – נפל, נפל

אחמד טיבי: לכן הוא ביקש לשלול אזרחות ולגרש אותם

אחמד טיבי:  מילא, הוא צבוע, אבל האחרים

אחמד טיבי:  ואז נזכרתי, חברים, בדיא סבע

אחמד טיבי:  מה עשיתם לו? מה עשו לו במכבי חיפה? עטאא ג'אבר – מיקי זוהר ביקש לשלול לו אזרחות

אחמד טיבי:  איזו צביעות

משה רוט: תודה רבה

אחמד טיבי: מה שנראה משם לא נראה מכאן, ומה שמכאן לא נראה משם

אחמד טיבי:  די לצביעות

משה רוט: תודה רבה

משה רוט:  חבר הכנסת רון כץ, בבקשה

רון כץ: כשאתה צודק, אתה צודק

רון כץ:  לפעמים צודק

משה רוט: בבקשה, שלוש דקות

רון כץ: תודה רבה

רון כץ:  אדוני היו"ר, כנסת נכבדה, נמצא איתנו יושב-ראש ועדת החינוך, התרבות והספורט, חבר הכנסת יוסי טייב

רון כץ:  בגלל שאתה פה מייצג את הספורט, אני רוצה לשאול אותך ספציפית: לא נמאס לנו להיות ילדי הכאפות של העולם? למישהו נראה הגיוני שבדרום אפריקה מגישים תלונה על מדינת ישראל ומדינת ישראל לא עושה עם זה כלום? שר החוץ עסוק בחילופים, אז לא שם לב שתובעים אותנו, לא שם לב שאפשר לעשות אולי פעולות כמו להפסיק לספק להם ציוד לחקלאות, נגיד? נראה אותם מתמודדים עם זה

רון כץ:  להם ייעוץ ביטחוני? משהו? מדינת ישראל מרוויחה משהו מדרום אפריקה? אתן לך ספוילר, ממש לא

רון כץ:       נמשיך

רון כץ:  מה קורה לנו עם טורקיה? אנחנו ממשיכים לקבל, לקבל, לקבל, ולא נגיב? עצרו שחקן אחד, קראו לו לחקירה, היה צריך שיושב-ראש ההתאחדות יתערב; שר החוץ, המוסד, כל העולם שלחו מטוס פרטי להבריח אותו למדינת ישראל כאילו מדובר בפושע מלחמה

רון כץ:  עוד לא הספקנו, שחקן אחר העלה ציוץ עם הספרה 100, 100 ימים בשבי

רון כץ:  מה תגובת טורקיה? אסור לנו לתת לציונים הללו להרוויח כסף על אדמת טורקיה

רון כץ:       אז אני רוצה לשאול את שר החוץ: מותר להם להרוויח כסף במדינת ישראל? מה קרה לכם? איזו ממשלה אתם, שאתם לא מגיבים על כלום? מילא כבר לא מגיבים בדרום, לא מגיבים בצפון, אבל למה לא להגיב בעולם? מה עוצר אתכם? נמצא פה שר הכלכלה ברקת, וזה יכול לדבר גם אליך – מה עוצר אתכם מלנתק את היחסים מחר בבוקר עם דרום אפריקה? משהו מפריע לכם לעשות את זה, השר ברקת? משהו עוצר בעדכם מלהפסיק לספק לדרום אפריקה את כל מה שמדינת ישראל מספקת לה? משהו עוצר אתכם מלהפסיק לאפשר לטורקיה להתעשר על חשבון המוח הישראלי? משהו עוצר אתכם מלהפסיק להיות ילדי הכאפות של העולם?     

אחמד טיבי: רון, אתה חושב שאתה יותר אינטליגנטי מהטורקים?     

רון כץ: אני לא חושב שאני יותר אינטליגנטי מאף אחד

רון כץ:  אני חושב שמי שתוקף אותך – קודם כול תפסיק

אחמד טיבי: אתה אומר שהם מרוויחים על חשבון המוח היהודי

רון כץ: על חשבון ההמצאות של מדינת ישראל

רון כץ:  אני אומר שמי שתוקף אותך, אחמד, הכי לגיטימי בעולם – אתה לא צריך להיות איתו בקשרים

אחמד טיבי: זה משהו אחר

רון כץ: מדינה שהולכת ומגישה עליך תביעה, תנתק, הכול בסדר

שמחה רוטמן: אתה בעד לנתק איתם מחר בבוקר?     

רון כץ: אני בעד, בטח שאני בעד

רון כץ:  עם דרום אפריקה – מחר בבוקר, בטח שאני בעד, בטח שאני בעד

רון כץ:  הינה, אני כבר אומר לך

רון כץ:  אני אפילו מוכן לעשות עצומה כזאת, נחתים את כל מי שרוצה להצטרף לזה

רון כץ:       אני חושב ששר הכלכלה, שנמצא פה, צריך לקבל על עצמו את הבדיקה האמיתית מה מדינת ישראל נותנת לדרום אפריקה, מה מדינת ישראל נותנת לטורקיה, ולעצור את זה

רון כץ:  רק ככה מבינים

רון כץ:  נמאס שאנחנו ילדי הכאפות של העולם

רון כץ:  תודה רבה

קריאות: - - -      

משה רוט: תודה רבה

משה רוט:  חברת הכנסת מיכל מרים וולדיגר, בבקשה

משה רוט:       חבר הכנסת כץ, זה במקרה נכון, אגב

משה רוט:       שלוש דקות לרשותך, גברתי

מיכל מרים וולדיגר: כבוד היושב-ראש, כבוד השר

משה רוט: סליחה, חברי הכנסת, חברי הכנסת, סליחה

משה רוט:  סליחה, אפשר לבקש שקט, בבקשה? נא לכבד, תודה

מיכל מרים וולדיגר: תודה רבה

מיכל מרים וולדיגר:  כבוד היושב-ראש, כבוד השר, חברי כנסת נכבדים, ישבתי פה במשך הדיון גם בחוק הנוכחי וגם בחוק הקודם והבטן התכווצה לי מכאב

מיכל מרים וולדיגר:  אשכנזי, ספרדי – מילים נזרקו פה באוויר כאילו אנחנו עכשיו באיזה שוק או באיזה מגרש כדורגל הכי ברוטלי שאפשר

מיכל מרים וולדיגר:  השר צועק על ח"כ מסוים, אומר לו: אתה הכי מסוכן; הוא צורח עליו; חברת הכנסת מחזירה לו

מיכל מרים וולדיגר:  כמו איזה פינג פונג נוראי, מגעיל, דוחה, לא מתאים, לא ראוי; שום שיח הגיוני, שום שיח מכובד

מיכל מרים וולדיגר:  כל התחרות היא מי יקטין יותר את האחר, מי יבזה יותר את האחר, מי ירמוס יותר את האחר

מיכל מרים וולדיגר:  לעזאזל, לא למדנו כלום? לא קרה לנו כלום בשמחת תורה? לא הבנו שיש דברים אחרים, מעבר לרק לרדת אחד על השני כל הזמן ולהוריד ידיים בצורה מגעילה ודוחה? כנראה שלא למדנו כלום

מיכל מרים וולדיגר:  חבל

מיכל מרים וולדיגר:       אני אצרף לזה עוד דבר שראיתי ופגע בי קשות, ציוץ מתוכנית של רוני קובן, שמראיין את חיים באר, ואני מצטמררת

מיכל מרים וולדיגר:  מה זה, מה זה, לכל הרוחות והשדים? חיים באר מספר שלפני כארבע שנים הוא השתלח בציונות הדתית ואמר שהיא הפכה לסרטן באומה

מיכל מרים וולדיגר:  הוא אומנם התנצל אחר כך, כי הבין שפגע בהרבה אנשים – אוקיי, יפה, מכובד, התנצל; אבל אז בא הפאנץ' ליין, והוא אומר לקהל ולאדם שיושב מולו: תסתכלו מה קורה היום – הוא אומר – ותבינו שבמה שאמרתי בעבר צדקתי, הם סרטן, הציונות הדתית סרטן של האומה

מיכל מרים וולדיגר:  אני אומרת, זה סופר? זה איש ספר? איך אתה מדבר? פשוט לא ייאמן

מיכל מרים וולדיגר:       העברנו לפני שעה, אולי קצת יותר, את חוק האחדות בקריאה הראשונה

מיכל מרים וולדיגר:  נכון, אנחנו לא אותו דבר, וזה מצוין

מיכל מרים וולדיגר:  ויש בינינו ויכוחים, וזה מצוין – ויכוחים מלכתחילה

מיכל מרים וולדיגר:  אני חושבת שוויכוחים מחדדים אותנו; הופכים אותנו לאנשים טובים יותר

מיכל מרים וולדיגר:  מדייקים אותנו

מיכל מרים וולדיגר:  אחדות, עושים עם אנשים שונים

מיכל מרים וולדיגר:  להתווכח עד כלות, אבל נרד לשורש העניין, ולא לשורש האדם

מיכל מרים וולדיגר:       הציונות הדתית מר חיים באר, כנראה, בשבילך טובים רק למות במלחמה, כדי לשמור גם עליך

מיכל מרים וולדיגר:  לך

מיכל מרים וולדיגר:  לך לבית הקברות הצבאיים, ותמצא רבים, רבים מבנות ובני הציונות הדתית

מיכל מרים וולדיגר:  כן

מיכל מרים וולדיגר:  הם מתים, אבל לא מסרטן, אלא מהגנה על המולדת

מיכל מרים וולדיגר:  המולדת, שהיא גם שלך

מיכל מרים וולדיגר:  אז התבייש לך

מיכל מרים וולדיגר:  התבייש לך, והתביישו כל האחרים, שלא יודעים שאנחנו צריכים להיות ביחד

משה רוט: תודה רבה

מיכל מרים וולדיגר: הביחד שמאחד אותנו

מיכל מרים וולדיגר:  לא להיות אחידים – להיות מאוחדים

מיכל מרים וולדיגר:  תודה

משה רוט: תודה רבה

משה רוט:  חבר הכנסת חמד עמאר – אינו נוכח

משה רוט:  חבר הכנסת נאור שירי

משה רוט:  בבקשה

נאור שירי: אדוני היושב-ראש, חבריי חברי הכנסת, לצערי, השר אמסלם לא פה

נאור שירי:  אני מניח שהוא שומע אותי מאחור, או שלא

נאור שירי:  אבל בכל זאת אני אדבר אליו, כי היו שתי סיטואציות מצחיקות מעבר – אני מנסה עקב האירועים, וגם עבר זמן, אז - - -      

טלי גוטליב: עבר זמנו, בטל קורבנו

נאור שירי: לא

נאור שירי:  לא בטל קורבנו, אלא מתקרר דמו

נאור שירי:  אז אולי פחות עצבני, אבל אני אנסה לדבר, אולי, ללב שלך, כי כולנו יודעים, נכון? אמסלם עולה ומדבר הרבה מאוד – בעיניי, שטויות – על כל נושא המזרחים, אבל הוא בחור טוב, נכון? הוא בחור מצחיק

נאור שירי:  אז אני מנסה קודם כול לפתוח במחמאה, כי זה הסיכום שלי עם טלי גוטליב

נאור שירי:       אז אכן, כיף לשבת עם דוד אמסלם

נאור שירי:  מה שלא כיף, זה לשמוע אותו מציג את הסיכום ליום האחדות

נאור שירי:  אני גם אומר לעצמי, מדינה שצריכה חוק שיכריח אותה לאחדות, יש משהו לא אחיד במדינה הזו, אבל אני שם את זה בצד

נאור שירי:      אני גדלתי כילד, כמו שאתם רואים, לא אשכנזי – נכון, טלי? פחות אשכנזי

טלי גוטליב: חתיך הורס

טלי גוטליב:  אשכנזי, לא אשכנזי, הוא יודע את זה

נאור שירי: 	תודה

נאור שירי:  אבל פחות אשכנזי

נאור שירי:  אני הולך ברחוב - - -       

טלי גוטליב: והוא יודע את זה

טלי גוטליב:  תמשיך

נאור שירי: שנייה רצינות

נאור שירי:  אני הולך ברחוב בלילה, בסבירות די גבוהה שאם עוברת ניידת, היא עוצרת ומבקשת ממני תעודת זהות

טלי גוטליב: אבל בעיקר עצרו לידך בחורות

נאור שירי: כן

נאור שירי:  עכשיו, בזמני, – וחבר הכנסת רון כץ, ואולי משה פסל, אני מסתכל עליכם כשני חבר'ה צעירים, שנייה, מירב, את צעירה אומנם, אבל את מירושלים ופחות הלכת למסיבות שאנחנו הלכנו

נאור שירי:  בצבא היינו הולכים – רוץ, חממה, זוכרים?      

טלי גוטליב: גדלתי בבני ברק

נאור שירי: לא משנה, טלי, לא פניתי אלייך, כי היית בבני ברק

נאור שירי:  אני הייתי מחכה מהשעה 19:00, 19:30, הייתי יכול לחכות שעתיים, וכנראה, בסבירות די גבוהה, לא נכנס למסיבה

נאור שירי:  עכשיו, בהתחלה אתה לא מבין למה, אבל לאט-לאט אתה מבין את הפרוצדורה, מה שקרה בלחם ובחממה

קריאה: - - -     

נאור שירי: הייתי בעבר – עד שהתחלתי להסתדר על מה שנקרא כניסה מהירה – אבל היינו מחכים מחוץ לזה

נאור שירי:  אני נכנס לנתב"ג, ויש לי בעיה

נאור שירי:  לפני שהייתי חבר כנסת, הייתי עושה בידוק ביטחוני עם חבר'ה מהמגזר, מהחברה הערבית, כי זו החזות שלי

אימאן ח'טיב יאסין: מעניין למה

נאור שירי: מעניין למה, כי זו החזות, בסדר

נאור שירי:  הדברים האלה הם לא סוד במדינת ישראל

נאור שירי:  מצופה משר – שהגיע למשרה באמת בכירה – מצופה משר לשחרר מזה כבר

נאור שירי:  אבל דודי אמסלם, או איך שהוא נוהג לומר, אמסלם דודי או אמסלם דוד, פשוט לא משחרר מזה

נאור שירי:  בכל פעם שהוא עולה פה, אנחנו מקבלים הטפה, בדיוק ההפך מאחדות על מה שמפריד בינינו – אנחנו האשכנזים, ואתם באולפני הטלוויזיה המזרחיים

נאור שירי:  ואני המזרחי

משה רוט: תודה רבה

נאור שירי: רק משפט אחרון

נאור שירי:  ובגלל שהוא מזרחי, אז ככה יוצאים עליו

נאור שירי:  לא, מבקרים אותך כי אתה עושה עבודה גרועה

נאור שירי:  כי אתה שר לשיתוף פעולה אזורי, שלא עשה כלום לשיתוף פעולה אזורי

נאור שירי:  אתה עושה, ומדבר הרבה מאוד שטויות, אבל לא עושה כלום

נאור שירי:  משפט אחרון: לא שמענו ממך מילה על הקיצוצים המטורפים שעושים עכשיו בפריפריה, בצפון, בפרויקט תשתית, בחינוך, במשרד לנגב גליל – שום מילה על זה

משה רוט: תודה רבה

נאור שירי: אבל אתה עולה לפה, ורק מדבר על כמה אתה מסכן, עם הקול "פה מינור" שלך שכבר נמאס לשמוע אותו

נאור שירי:  יום אחדות שמח לכולם

משה רוט: תודה רבה

משה רוט:  חבר הכנסת עידן רול

משה רוט:  בבקשה

משה רוט:  סליחה

משה רוט:  שקט, חברי הכנסת

עידן רול: תודה רבה

עידן רול:  אדוני היושב בראש - - -     

טלי גוטליב: אתה תמיד יכול לבוא איתי לריקודי עם

טלי גוטליב:  שם יקבלו אותך - - -          

משה רוט: סליחה, סליחה, אני רוצה לשמוע את חברי הכנסת

משה רוט:  המליאה רוצה לשמוע

משה רוט:  סליחה, את לא מנהלת את הדיון במליאה

רון כץ: היא הזמינה אותו לריקודי עם

נאור שירי: היא לא רוצה לראות אותי - - -      

טלי גוטליב: חבר הכנסת רון, אמרתי לו שיבוא איתי לריקודי עם

רון כץ: יפה

רון כץ:  היא ראתה שלא הכניסו אותו למקומות - - -      

עידן רול: סליחה, בזכות טלי אני יודע שיש לבן זוגי, שיחיה, כמה? ארבעה שירים בריקודי עם?     

טלי גוטליב: חמישה

רון כץ: במיוחד לריקודי עם?     

עידן רול: כן

עידן רול:  כאלה שתפסו, שהם מאוד חזקים

רון כץ: עכשיו כולנו יודעים את זה

טלי גוטליב: אני אהיה שלך, ואת – ריקודי זוגות, יש כל מיני - - -      

רון כץ: עידן, רגע, בוא נעשה את זה מעניין, תשיר אתה את זה

רון כץ:  עידן, בוא נעשה השוואה, תיתן אתה קצת - - - 	 

טלי גוטליב:  - - - ריקודי עם

עידן רול: רגע

עידן רול:  די

עידן רול:  אדוני היושב-ראש, אם אפשר לאפס לי את השעון

משה רוט: סליחה, אני חשבתי שזה הנושא

עידן רול: לא

עידן רול:  לא

עידן רול:  רציתי לכבד - - -      

רון כץ: אני רוצה לבדוק שלא - - -     

קריאה: הוא הפעיל לך את השעון

משה רוט: סליחה, חברים

משה רוט:  אתם מדברים על הזמן שלו

טלי גוטליב: יותר ריקודים מלעידן עמדי, אני רק אומרת

עידן רול: לא נתחיל מההתחלה?     

משה רוט: התחלתי פעם אחת בהתחלה, הוספתי לך

משה רוט:  חשבתי שזה הנושא העיקרי

עידן רול: לא, מה פתאום

עידן רול:  הנושא הוא שונה בתכלית

עידן רול:  כנסת נכבדה, אני מנסה בשבועות האחרונים מדי פעם לעלות, ולדבר – לצד כל מה שעדכני כרגע ואקטואלי – להתייחס גם לעתיד

עידן רול:  לדבר קצת על חזון, על תובנות שיש לנו מאז 7 באוקטובר, ועל איך אנחנו רואים את העתיד שלנו כאן, ולאן אנחנו הולכים

עידן רול:      אני רוצה להתייחס היום גם קצת לזה

עידן רול:  דיברתי בעבר על התפיסה הביטחונית שמשתנה, ועוד תשתנה

עידן רול:  והיום, אני רוצה לדבר קצת על החזות, ועל התדמית של הציונות

עידן רול:  אני שומע לא מעט ברחוב, בתקשורת, בהלה מסוימת; אולי פשוט פליאה, בגלל שאנחנו מוצאים את עצמנו נאלצים לנסח מחדש את החזון של הציונות

עידן רול:  אני חלק מדור שגדל פה לתוך תפיסה אחרת של ציונות

עידן רול:  פחות מחרשות; פחות גדודי נוטרים ברחבי הארץ, ויותר באמת מדינת סטארט-אפ שמסתכלת החוצה

עידן רול:  אחת מכל חבר העמים

עידן רול:  שחקנית בזירה בין-לאומית

עידן רול:       אני חושב שהמציאות שאנחנו מגלים היום לא צריכה להרתיע אותנו, להפך – היא צריכה לחזק אותנו

עידן רול:  זה אפילו דבר די מדהים

עידן רול:  אנחנו, מדינת ישראל של 2024, צועדים לציונות מסוג חדש-ישן

עידן רול:  ציונות מסוג חדש, שנורא דומה לציונות של פעם

עידן רול:       אנחנו מבינים היום שאין תחליף לצבא גדול, ולחיילים ששומרים בכל הגבולות

עידן רול:  אנחנו מבינים שעלינו ליישב את כל חלקי הארץ, ולהיות מחויבים לזה

עידן רול:  אנחנו מבינים שאנחנו צריכים להיות טובים כמה שיותר בכל תחום, ולדעת להסתמך על עצמנו, עד כמה שיותר, על הביטחון שלנו, על היכולות שלנו, על הכלכלה שלנו

עידן רול:  אבל בד בבד, להיות נחשקים ומובילים, כדי שירצו קשרים כלכליים וטכנולוגיים איתנו בכל העולם

עידן רול:      כדי שזה יקרה – לצד כל מה שקורה עכשיו, לצד עדכון תפיסת הביטחון

עידן רול:  לצד הרחבת צה"ל, לצד הסתמכות גדולה יותר לתעשיות ביטחוניות ישראליות – חייבים – וזה רלוונטי לתקציב שהולך להגיע לכאן, לכנסת – מדינת ישראל חייבת להיות מדינה שמיישבת; מדינת ישראל חייבת להיות מדינה שמגינה על עצמה בתקיפות, אבל מדינת ישראל גם חייבת להיות מצטיינת - -       

משה רוט: תודה רבה

עידן רול: שנייה, אדוני היושב-בראש

עידן רול:       - - להיות גם מצטיינת במדעים

עידן רול:  מצטיינת בטכנולוגיה

עידן רול:  מצטיינת בחדשנות ובקדמה

עידן רול:  זה תחום שאסור לקצץ בו

עידן רול:  זה העתיד שלנו

עידן רול:  לצד זה שנדע להגן על עצמנו, ולסמוך על עצמנו כמה שיותר, אנחנו גם צריכים להיות הטובים ביותר

עידן רול:  ולהמשיך להיות מדינה שמדינות אחרות רוצות קשרים איתה, ורוצות וחפצות ביקרה

עידן רול:  זה חשוב מאוד, ואני מקווה שהתקציב ישקף את זה

עידן רול:  תודה רבה

משה רוט: תודה רבה

משה רוט:  חברת הכנסת לימור סון הר מלך – אינה נוכחת; חבר הכנסת משה רוט – מוותר; חברת הכנסת גלית דיסטל אטבריאן – אינה נוכחת

משה רוט:  חברת הכנסת מירב כהן

משה רוט:  בבקשה

מירב כהן: תודה

מירב כהן:  כנסת נכבדה – האנסים צחקו וירו

מירב כהן:  הם לבשו מדי זית, היא הייתה בחיים ודיממה מהגב

מירב כהן:  היא נאנסה והוצאה להורג

מירב כהן:  הגיע סוואנה ויצאו ממנה ארבעה או חמישה מחבלים

מירב כהן:  הם נאספו סביבה, היא עמדה והם אנסו אותה

מירב כהן:  אני עדיין זוכרת את הקול שלה, צעקות בלי מילים

מירב כהן:  ואז אחד מהם הרים סכין והם פשוט שחטו אותה

מירב כהן:  הייתי ממוקדת לחלוטין, ב-mode של הישרדות

מירב כהן:  הסתכלתי על הכול כאילו אני מצלמת זאת בעיניי, לא שוכחת שום פרט

מירב כהן:  אמרתי לעצמי: אני חייבת לזכור הכול

מירב כהן:  הם המשיכו גם אחרי שלא עוד רוח בה

מירב כהן: במקביל מצטברות יותר ויותר עדויות על כך שהאלימות המינית של חמאס ממשיכה גם ברגעים אלו ממש, עכשיו, כנגד החטופים והחטופות שלנו, שעדיין בשבי כבר 101 ימים ארוכים

מירב כהן:  האלימות הזו היא פשע מלחמה

מירב כהן:  פשע שרוב הקורבנות שלו כבר לא נמצאות כדי לספר

מירב כהן:  רק הפשע הזה לבד מצדיק תביעה בהאג

מירב כהן:  לא ייתכן שהם אלה שתובעים אותנו, שמצטיירים כקורבנות אחרי הפשעים נגד האנושות שחמאס עשו למשפחות שלנו

משה רוט: תודה רבה

מירב כהן: - - והאשמה, לא להסיט מבט ולזעוק בשמן של הנפגעות

משה רוט: תודה רבה

משה רוט:  חבר הכנסת מיקי לוי, בבקשה – מוותר

משה רוט:  חברת הכנסת יסמין פרידמן, חברת הכנסת פרידמן, את מדברת? מוותרת; חבר הכנסת רם בן ברק – אינו נוכח; חבר הכנסת דן אילוז – אינו נוכח; חבר הכנסת יאסר חוג'יראת – אינו נוכח; חבר הכנסת יבגני סובה – איננו נוכח; חבר הכנסת סימון דוידסון – אינו נוכח; חבר הכנסת ירון לוי – אינו נוכח

משה רוט:  חבר הכנסת גלעד קריב

גלעד קריב: זו הודעה אישית?     

משה רוט: לא, לא

משה רוט:  יש לך שלוש דקות

גלעד קריב: אדוני היושב-ראש, כנסת נכבדה, אדוני השר, הבנתי מהשר דודי אמסלם שאני הסכנה הגדולה ביותר לעם ישראל, כי אני נוסע ברכב בשבת

גלעד קריב:  כך הוא אמר, עם כיפה, לפני זמן לא רב

גלעד קריב:  טוב, אולי עכשיו אני מצליח להבין קצת יותר את מחדל 7 באוקטובר, כי הממשלות שדודי אמסלם היה חבר בהן חשבו שגלעד קריב יותר מסוכן למדינת ישראל, אולי יותר מחמאס, ושהיהודים הרפורמים הם סכנה לעתיד מדינת ישראל יותר מהאיום שנשקף מגבול הצפון

גלעד קריב:  עכשיו אני מבין את סדרי העדיפויות של הממשלות שבהן דודי אמסלם ישב

גלעד קריב:  אנחנו הסכנה הגדולה למדינת ישראל

גלעד קריב:       האמת היא שהקללות והנאצות של דודי אמסלם לא באמת מטרידות אותי, כי מה הן אותן קללות למול 1,000 בני ובנות מצווה שזכיתי להעלות לתורה, מה הן החרפות שלו למול העובדה שזכיתי להשיא למעלה מ-1,000 זוגות מתחת לחופה

גלעד קריב:  באמת, לא מאוד מרגש, על כבודי אני מוחל

גלעד קריב:      אבל על כבודן של אותן משפחות שכולות שהבנים שלהן נפלו בעזה כמה שנים אחרי שהם עלו לתורה בבתי הכנסת הרפורמיים בישראל, על כבודן של המשפחות השכולות הללו אני לא מוחל; ועל כבודן של המשפחות השכולות שיקיריהן נרצחו בקיבוצי עוטף עזה, כשהם חברים בקהילה הרפורמית של קיבוצי כפר עזה, על כבודן של המשפחות הללו אני לא מוחל; ואני לא מוחל על כבודן של אותן משפחות חטופים שמדי שבת באות לשאת תפילה לשחרור יקיריהן בבתי כנסת שבהם אין מחיצה בין גברים ונשים, על כבודן של המשפחות הללו אני לא מוחל; ואני גם לא מוחל על כבודן של המשפחות בארצות הברית, בפיטסבורג, שאיבדו את יקיריהן בטבח בבית הכנסת עץ חיים, גם על כבודן אני לא מוחל

גלעד קריב:  על כבודי – זה לא חשוב

גלעד קריב:      אבל העובדה שהשר המקשר בין הכנסת לממשלה עולה כאן לבמה ואומר שאנחנו הסכנה הגדולה לעם ישראל, זה כבר לא עניין של פגיעה בכבודי

גלעד קריב:  זה עניין של כתם של בושה נוסף - -     

משה רוט: תודה רבה

גלעד קריב: - - על פרצופה של הממשלה הנוכחית

גלעד קריב:  דודי אמסלם - -     

משה רוט: תודה רבה

גלעד קריב: - - אני בז לך

משה רוט: תודה רבה

משה רוט:  חבר הכנסת אלמוג כהן – אינו נוכח

משה רוט:  הוא היה האחרון

משה רוט:  חברי הכנסת, יש שר מסכם?     

קריאה: לא

קריאה:  אין צורך

משה רוט: השר רוצה לסכם? לא

משה רוט:       חברי הכנסת, נעבור להצבעה על הצעת חוק לתיקון פקודת בתי הסוהר (מס' 64 – הוראת שעה – חרבות ברזל)(מצב חירום כליאתי)(תיקון), התשפ"ד–2024, בקריאה הראשונה

משה רוט:  הצבעה

משה רוט: בעד ההצעה להעביר את הצעת החוק לוועדה – 18 

משה רוט: נמנעים – אין 

משה רוט: 18 בעד, שישה נגד, אפס נמנעים

משה רוט:  אני קובע כי הצעת חוק לתיקון פקודת בתי הסוהר (מס' 64 – הוראת שעה – חרבות ברזל) (מצב חירום כליאתי) (תיקון), התשפ"ד–2024, אושרה בקריאה הראשונה והיא תעבור לדיון בוועדה לביטחון לאומי להכנתה לקריאה השנייה והשלישית

משה רוט: [רשומות (הצעות חוק, חוב' מ/1629)

משה רוט: ] 

משה רוט: חברי הכנסת, הסעיף הבא על סדר-היום: הצעת חוק עבודת הנוער (תיקון מס' 22) (עבודת לילה בתקופת חופשת לימודים רשמית), התשפ"ג–2023, בקריאה הראשונה

משה רוט:  אני מזמין את השר ברקת להציג את הצעת החוק בשם שר העבודה

משה רוט:  בבקשה, אדוני השר, עשר דקות לרשותך

משה רוט:  בבקשה

ניר ברקת: אדוני היושב-ראש, מכודיי חברי הכנסת - -     

משה רוט: סליחה, חבר'ה

משה רוט:  סליחה, סליחה, אפשר לשמור על השקט? סליחה

משה רוט:  תודה רבה

משה רוט:  סליחה, אדוני

ניר ברקת: - - אני מדבר בשם שר העבודה

ניר ברקת:  מכובדיי, בשנת 2016 נחקק חוק עבודת הנוער (תיקון מס' 18 והוראת שעה), התשע"ו–2016, אשר אפשר עבודת צעירים עד השעה 24:00 במהלך חופשות רשמיות מלימודים, בתנאי שאם ההעסקה הסתיימה אחרי השעה 23:00, המעסיק יחזיר את הצעיר לביתו בעת סיום העבודה

ניר ברקת:  הוראת שעה זו ייתרה את הצורך של המעסיקים לפנות לקבל היתר להעסקה בלילה עד השעה 23:00 לפי סעיף 25 לחוק במהלך חופשות רשמיות מלימודים, ואפשרה גמישות העסקה, לרבות העסקה מאוחרת יותר בתקופת החופשה כאמור

ניר ברקת:      תוקף הוראת השעה פג ביום כ"ד בסיוון התש"ף, ב-16 ביוני 2020

ניר ברקת:  סעיף 24(א) לחוק עבודת נוער, התשי"ג–1953, קובע כי נער לא יועסק ולא ירכול בלילה

ניר ברקת:  בסעיף 24(ב) מוגדר "לילה" כפרק הזמן שבין 20:00 ובין 8:00 לגבי ילד ולגבי מי שגילו 16 עד 18 וחוק לימוד חובה חל עליו, חוק התש"ט–1949; לגבי מי שגילו 16 עד 18 שהחוק האמור לא חל עליו – פרק הזמן הוא בין 22:00 ובין 06:00

ניר ברקת:  כמו כן, בסעיף 25 לחוק נקבע כי השר רשאי להתיר העסקת צעיר עד השעה 23:00 במקום שבו עובדים במשמרות

ניר ברקת:      מטרת החוק המוצע היא לעגן בסעיף 24 לחוק, כהסדר של קבע, את ההסדר שהיה קבוע בהוראת השעה כאמור, המאפשר כאמור העסקת צעיר שגילו בין 16 ל-18 בתקופת חופשת לימודים רשמית, מעבר לפרק הזמן המוגדר "לילה" לפי סעיף 24(ב), ובלבד שהוא לא מועסק לאחר השעה 01:00

ניר ברקת:  כמו כן, אם ההעסקה של צעיר כאמור הסתיימה לאחר השעה 23:00, המעסיק מחויב להחזירו לביתו בעצמו או באמצעות מי מטעמו

ניר ברקת:       ההסדר המוצע מאפשר העסקת צעיר עד השעה 01:00

ניר ברקת:  שעה זו היא מאוחרת יותר ביחס להסדר שנקבע בהוראת השעה, והיא מותאמת לשעות הפעילות של מקומות העבודה הרלוונטיים להעסקת צעירים ומאפשרת גמישות בהעסקתם במקומות כאמור

ניר ברקת:      יצוין כי התיקון המוצע מבוסס על המלצות המועצה לענייני נוער עובד, אשר הוקמה מכוח סעיף 30 לחוק ותפקידה לייעץ לשר העבודה בכל עניין הנוגע לחוק זה

ניר ברקת:  כן מבוסס התיקון על הניסיון שהצטבר בתקופת תוקפה של הוראת השעה במינהל הסדרה ואכיפה במשרד העבודה באשר לאופי עבודת בני הנוער ולצרכים שלה ובהתחשב בהיצע מקומות עבודה רלוונטיים

ניר ברקת:  התיקון המוצע נועד לאזן בין הרצון לעודד תעסוקת בני נוער, לרבות בשעות הלילה, וכך לאפשר להם התנסות מעשית ראשונית בשוק העבודה ולהקנות להם ערכים כגון אחריות והתמדה – וכן למנוע מצב של שעמום וחוסר מעש – לבין הרצון לשמור על ביטחונם של הצעירים, המושג באמצעות הטלת חובה על המעסיק לדאוג לאותם צעירים להסעה לביתם אם העסקתם מסתיימת לאחר השעה 23:00

ניר ברקת:  עוד מוצע לקבוע במסגרת התיקון המוצע הוראת עונשין ביחס למעסיק המפר את החובה להחזיר את הצעיר לביתו בסיום העבודה; כן מוצע לתקן את החוק להגברת האכיפה של דיני עבודה, התשע"ב–2011, ולקבוע גם הטלת עיצום כספי במקרה של הפרת החובה להחזיר לביתו בסיום עבודתו את הצעיר שהועסק בתקופת חופשת לימודים רשמית אחרי השעה 23:00

ניר ברקת:      בשם השר אנחנו מבקשים לאשר בקריאה ראשונה את הצעת חוק עבודת הנוער, התשפ"ד–2024

ניר ברקת:  תודה רבה

משה רוט: תודה רבה

משה רוט:  תודה רבה, אדוני השר

משה רוט:  ראשונת הדוברים, חברת הכנסת מירב כהן

משה רוט:  שלוש דקות לרשותך

מירב כהן: תודה

מירב כהן:  כנסת נכבדה, אחרי אסונות ומאורעות חסרי תקדים צומחות לא פעם תיאוריות של קונספירציה, ולפיהן הקטסטרופה היא לא תוצאה של איזושהי קונספציה שגויה או מחדל נוראי אלא קשירת קשר זדונית

מירב כהן:  ולכן הגענו למצב שבו, כנראה, אין ברירה אלא לומר את המובן מאליו: את מתקפת 7 באוקטובר ביצע חמאס, ורק חמאס; לא אהוד ברק, לא קרן וקסנר, לא בכירים במערכת הביטחון ולא אחים לנשק

מירב כהן:  וגם כאן אין ברירה אלא לומר את המובן מאליו: מדובר בדמויות וגורמים ציוניים ופטריוטיים, שעושים רבות למען המדינה

מירב כהן:  כמו אחרי רצח קנדי, מלחמת יום כיפור, רצח רבין, או פיגועי 11 בספטמבר, ההלם הוא קרקע מאוד פורייה לספקות ולקונספירציות

מירב כהן:      עכשיו, שימו לב לנתון מטורף

מירב כהן:  לפי סקר של מכון טרומן באוניברסיטה העברית, 35% מהציבור הישראלי מאמינים בתיאוריית קשר לגבי 7 באוקטובר

מירב כהן:  עכשיו, כשמדובר על אנשים בודדים, אני יודעת, שבטוחים שכדור הארץ שטוח או שאלביס עדיין חי

מירב כהן:  אפשר לצחוק על זה

מירב כהן:  אבל כשכל ישראלי שלישי מאמין שחמאס קיבל סיוע פנימי בביצוע מסע הזוועות של השבת השחורה, צריך להיזהר, צריך להתעורר וצריך לשאול: מי מרוויח מהפצת השקרים האלו?     המלחמה תפסה אותנו בהפתעה

מירב כהן:  אבל היא גם איחדה, איחדה אצלנו את השורות

מירב כהן:  השיח המסוכן סביב תיאוריות הקשר עושה בדיוק את ההפך

מירב כהן:  זה לא משנה אם מאחורי הפצת השקרים האלה, מאחורי הקונספירציות האלו, נמצאים הביון הרוסי, סוכנים איראנים, מכונת רעל שפועלת מתוך המדינה או סתם אזרחים תמימים מהשורה; התוצאה היא אותה תוצאה: הרחבת הפילוג והשנאה בחברה שלנו

משה רוט: תודה

מירב כהן: הקונספירציות בדבר עזרה פנימית של ישראלים לחמאס הן עלילות דם

מירב כהן:  אין מאחוריהן פסיק, גרם אחד של אמת

מירב כהן:  מה כן יש מאחוריהן? שובל ארוך של שקרים ושל אינטרסים

מירב כהן:  בואו נסתכל למציאות בעיניים, בלי ליפול למלכודות הפילוג והשנאה ובלי להפוך להיות אידיוטים שימושיים בשירות גורמים זרים או שופרות חסרי אחריות

משה רוט: תודה רבה

משה רוט:  חבר הכנסת רון כץ אינו נוכח – אה, סליחה

רון כץ: התייעצתי עם הרבנית

משה רוט: עשית נכון

משה רוט:  בבקשה

רון כץ: תודה רבה, אדוני

רון כץ:  כנסת נכבדה, אדוני השר, אני רוצה שנדבר רגע על מה ששר הביטחון אמר ממש עכשיו

רון כץ:  הוא פנה לראש הממשלה ואמר: חוסר ההחלטה המדינית עלול לפגוע בהתקדמות צה"ל

רון כץ:  כפי שנראה, ארגון טרור קיקיוני שמשתמש בשיטות של לפני אני לא יודע כמה שנים – אנחנו לא מצליחים לגמור אותו

רון כץ:  צה"ל הגדול, החזק, לא מצליח לגמור את החמאס

רון כץ:      אני רוצה לומר לכם משהו

רון כץ:  זה לא המצב

רון כץ:  אם היו מקבלים החלטות והיו משחררים את צה"ל לעבוד, אז זה היה נגמר

רון כץ:  הבעיה היא לא הצבא

רון כץ:  בעיה היא ראש הממשלה, שלא מחליט מה הוא רוצה

רון כץ:  מה המטרות שלך ליום שאחרי? איך אפשר לנהל לחימה כשלא יודעים מה היום שאחרי? הרי אתה גוזר את התוכנית האופרטיבית שלך לפי המטרות שהמדינה ושהקבינט מגדירים לצבא

רון כץ:  אבל כשלא מגדירים מטרות, אז מה הצבא אמור לעשות שם, ללכת ברחוב ולחפש כל מחבל שעולה ממנהרה כאילו הוא איזה ג'וק? לא ככה מנהלים לחימה, מנהלים לחימה כשקובעים מה רוצים לראות שם ביום שאחרי

רון כץ:  ואם ראש הממשלה לא מסוגל להגיד מה יהיה שם ביום שאחרי, אז שיגיד את האמת היום: זה עוד סבב גדול מאוד

רון כץ:  אנחנו נשיג שקט לעוד כמה שנים, אבל בטח שלא נמוטט את החמאס ובטח שלא נעשה הרבה מאוד דברים שרושמים במצגת

רון כץ:      אז אני רוצה להציע מפה לראש הממשלה עצה קטנה: תקשיב יותר לשר הביטחון

רון כץ:  שר הביטחון רוצה לעבוד, יכול לעבוד וצריך להפסיק עם הפוליטיקה הקטנה

רון כץ:  אי-אפשר למדר את שר הביטחון מדיונים של הקבינט; אי-אפשר למנוע משר הביטחון להיפגש עם ראשי מערכת הביטחון; אי-אפשר לעשות פוליטיקה בזמן לחימה – אי-אפשר לעשות את זה

רון כץ:  אי-אפשר לעשות את זה, כי צריך לכבד את לוחמות ולוחמי צה"ל, שנמצאים שם ממש עכשיו ומסכנים את החיים שלהם, ולא מעניינת אותם הפוליטיקה שלך, צריך לכבד את משפחות החטופים שצריך לעשות הכול, אבל הכול, בשביל להביא אותם, ולא מעניינת אותם הפוליטיקה שלך

רון כץ:       בוודאי צריך לעשות את זה בשביל שיחזרו לכבד את העם הזה ואת המדינה הזאת

רון כץ:  מזמן הפכנו להיות ילדי הכאפות של העולם; אתה לא מצליח לגמור את הסיפור בעזה; אתה מתעלם מהסיפור בצפון; אתה מתעלם מהסיפור בטורקיה; אתה לא מגיב על הסיפור בדרום אפריקה

רון כץ:  אדוני ראש הממשלה, מתי תתעורר? מתי תגיב?     

משה רוט: תודה רבה

משה רוט:  חבר הכנסת איימן עודה – אינו נוכח; חבר הכנסת דני דנון – אינו נוכח; חבר הכנסת ווליד טאהא – אינו נוכח; חברת הכנסת מרב מיכאלי – אינה נוכחת; חבר הכנסת אחמד טיבי – אינו נוכח; חבר הכנסת משה גפני – אינו נוכח; חבר הכנסת יצחק פינדרוס – אינו נוכח; חבר הכנסת מתן כהנא – אינו נוכח; חברת הכנסת אימאן ח'טיב יאסין – אינה נוכחת; חבר הכנסת יאסר חוג'יראת – אינו נוכח; חבר הכנסת ואליד אלהואשלה – אינו נוכח; חבר הכנסת חמד עמאר – אינו נוכח; חבר הכנסת דן אילוז – אינו נוכח; חבר הכנסת ארז מלול – אינו נוכח; חבר הכנסת ניסים ואטורי – אינו נוכח; חבר הכנסת עידן רול – אינו נוכח; חבר הכנסת יוסף טייב – מוותר; חבר הכנסת משה אבוטבול – אינו נוכח; חברת הכנסת שרן מרים השכל – אינה נוכחת; חבר הכנסת אריאל קלנר – אינו נוכח; חבר הכנסת אבי מעוז – אינו נוכח; חבר הכנסת עודד פורר – אינו נוכח; חבר הכנסת יוסף עטאונה – אינו נוכח; חבר הכנסת ישראל אייכלר – אינו נוכח; חבר הכנסת ולדימיר בליאק – אינו נוכח; חבר הכנסת מאיר כהן – אינו נוכח; חברת הכנסת מיכל מרים וולדיגר – אינה נוכחת; חבר הכנסת צבי ידידיה סוכות – אינו נוכח; חבר הכנסת משה ארבל – אינו נוכח; חברת הכנסת שלי טל מירון – אינה נוכחת; חבר הכנסת משה טור פז – אינו נוכח; חבר הכנסת נאור שירי – מוותר; חברת הכנסת שרון ניר – אינה נוכחת; חברת הכנסת דבי ביטון – אינה נוכחת; חבר הכנסת מנסור עבאס – אינו נוכח; חברת הכנסת יסמין פרידמן – מוותרת; חבר הכנסת גלעד קריב – אינו נוכח; חבר הכנסת דוד ביטן – מוותר; חבר הכנסת סימון דוידסון – מוותר; חבר הכנסת יבגני סובה – אינו נוכח; חברת הכנסת פנינה תמנו – אינה נוכחת; חבר הכנסת רם בן ברק – אינו נוכח; חברת הכנסת נעמה לזימי – אינה נוכחת; חבר הכנסת ינון אזולאי – אינו נוכח; חברת הכנסת מטי צרפתי הרכבי – אינה נוכחת; חבר הכנסת יוראי להב הרצנו – אינו נוכח; חבר הכנסת ירון לוי – אינו נוכח; חבר הכנסת אלון שוסטר – אינו נוכח; חבר הכנסת מיכאל מרדכי ביטון – אינו נוכח; חבר הכנסת עופר כסיף – אינו נוכח; חבר הכנסת מיקי לוי – מוותר; חברת הכנסת יוליה מלינובסקי – אינה נוכחת; חבר הכנסת אוהד טל – אינו נוכח; חבר הכנסת עמית הלוי – אינו נוכח

משה רוט:  חברת הכנסת טלי גוטליב

טלי גוטליב: עם ישראל הנכבד, מי שקובע את מטרות הלחימה זאת הממשלה והקבינט, הם קובעים את מטרות המלחמה: מיטוט וחיסול חמאס

טלי גוטליב:  ואני אומרת לכם – ואני אומרת את זה גם לממשלה – שמטרות המלחמה חייבות להיות בראי ובעיניים ובהבנה של האויב

טלי גוטליב:  אני אומר את זה בשפת האויב, אל-ארד

טלי גוטליב:  בלי פגיעה באדמת האויב, אין לנו תמונת ניצחון בעיניים של האויב

טלי גוטליב:  אני אסביר לכם: האתוס של חמאס הוא כזה, שהוא לא סופר את מתיו

טלי גוטליב:       אז אנחנו חיסלנו, באמת בפעילות הירואית של צה"ל, 8,000 מחבלי חמאס מתוך 35,000 מחבלי חמאס

טלי גוטליב:  יש לנו 10,000 ג'יהאד אסלאמי פלסטיני בעזה

טלי גוטליב:  אז אנחנו בפעילות עצימה, קרקעית, של תמרון קרקעי, כי כבר הבנו שריסוק מהאוויר כבר לא קיים בדרום הרצועה

טלי גוטליב:  בהתחלה אמרו לי שהמצאתי, נכון? לא בעזרה מהאוויר, אלא בתמרון קרקעי עצים, במהלך שלושה חודשים נוספים, לצורך העניין, נחסל – מי ייתן, כן ירבו – עוד 3,000 מחבלי חמאס

טלי גוטליב:  איך זה ניצחון? ניצחון, זה לא – כי האויב לא סופר את מתיו

טלי גוטליב:       ואם יש משהו, רבותיי מהקבינט, שאתם צריכים להבין, אנחנו איבדנו את יכולת ההרתעה שלנו, וכדי להחזיר את יכולת ההרתעה שלנו – לא רק בעיניי חמאס וג'יהאד אסלאמי פלסטיני, לא רק בעיניי הרשות הפלסטינית, עם קיני החמאס ביהודה ושומרון, ולא רק בעיניי חיזבאללה – אנחנו צריכים לקבוע מטרת מלחמה של ניצחון בעיניים של האויב: אל-ארד

טלי גוטליב:  ולכן אני אומרת, שאם ראש הממשלה לא מסוגל להוציא מפיו את המילה: כיבוש צפון הרצועה – ולא רק שהוא לא מסוגל לדבר על כיבוש צפון הרצועה הוא אומר שלא יהיה כיבוש של צפון הרצועה, וראש הממשלה מדבר איתי על איזה פרימטר ועל איזה חלק שהוא יהיה רצועת ביטחון

טלי גוטליב:  נו, חלאס, מה זה?      אז אתם תגידו לי, תשלח עכשיו, תשלחו את כל המתודרכים נגדי: היא לא הייתה בצבא, היא לא מבינה, היא לא מבינה

טלי גוטליב:  את האויב אני מבינה, את האתוס של האויב אני מבינה וגם את המזרח התיכון אני מבינה יופי

טלי גוטליב:  ואני אומרת לך, אדוני ראש הממשלה, כל משחקי הגנון ילדים, מי בקבינט, מי אמר ומי לפני ומי אחרי, לא מעניין אותי

טלי גוטליב:  מעניין אותי דבר אחד: איך אתה, אדוני, מחזיר לעם ישראל את אלמנט ההרתעה, בכל החזיתות השונות

טלי גוטליב:       אם אתה תבין שאנחנו לא ב-2023 אלא ב-1948 – אנחנו חומה ומגדל, אנחנו צריכים להכות בשטח של האויב ולהחיל בו ריבונות

טלי גוטליב:  אנחנו צריכים לומר בפה מלא, שצפון רצועת עזה – אני לא אלך לשיטתי

טלי גוטליב:  לשיטתי זה לא רק צפון הרצועה, צריך הרבה יותר

טלי גוטליב:  אבל הינה, אני לא אבקש משהו שאי-אפשר להשיג אותו, הרי ריסקתם את צפון הרצועה בהפגזות ארטילריות לרבות תמרון קרקעי עצים בצפון הרצועה והעברת התושבים דרומה

טלי גוטליב:  שטח שלנו

טלי גוטליב:  זה מה שהאויב מבין, האויב מבין רק ניצחון בדרך של כיבוש

טלי גוטליב:       אם לא תדברו במונחים האלה, אין טעם בלדבר על ניצחון במלחמה הזו, כי הינה אנחנו רואים: ככל שאנחנו הולכים לקראת האויב ההזוי הזה, אנחנו לא מנצחים אותו

טלי גוטליב:  אנחנו נותנים לו דלק ואוכל וסחורות; אנחנו מתדלקים את חמאס ואת מנהרות חמאס ואת מקורות הארטילריה של חמאס

טלי גוטליב:  את כל זה אנחנו עושים

משה רוט: תודה רבה

טלי גוטליב: לכן אני אומרת פה לממשלה: כיבוש צפון הרצועה הוא מטרת המלחמה שתחזיר לנו את ההרתעה

משה רוט: תודה רבה, תודה

משה רוט:  חבר הכנסת אלמוג כהן – אינו נוכח; חבר הכנסת משה רוט – מוותר; חברת הכנסת גלית דיסטל אטבריאן – אינה נוכחת; חברת הכנסת מירב בן ארי – אינה נוכחת

משה רוט:  השר לא מסכם

משה רוט:       חברי הכנסת, נעבור להצבעה על הצעת חוק עבודת הנוער (תיקון מס' 22) (עבודת לילה בתקופת חופשת לימודים רשמית), התשפ"ג–2023, בקריאה הראשונה

משה רוט:  חברי הכנסת אנחנו הולכים להצביע

משה רוט:  הצבעה

משה רוט: בעד ההצעה להעביר את הצעת החוק לוועדה – 11 

משה רוט: נמנעים – אין 

משה רוט: 11 בעד, אפס מתנגדים, אפס נמנעים

משה רוט:  אני קובע כי הצעת חוק עבודת הנוער )תיקון מס' 22) )עבודת לילה בתקופת חופשת לימודים רשמית), התשפ"ג–2023, אושרה בקריאה הראשונה ותעבור לדיון בוועדת העבודה והרווחה להכנתה לקריאה השנייה והשלישית

משה רוט: [מס' מ/1635; דברי הכנסת, חוב' ל"ז, ישיבה 102; נספחות

משה רוט: ] 

משה רוט: נעבור לנושא הבא על סדר-היום

משה רוט:  חברי הכנסת, הסעיף הבא על סדר-היום – הצעת חוק לתיקון פקודת היבוא והיצוא (מס' 6), התשפ"ד–2024, בקריאה השנייה והשלישית

משה רוט:  אני מזמין את יושב-ראש ועדת הכלכלה, חבר הכנסת מר דוד ביטן, להציג את הצעת החוק

משה רוט:  בבקשה, אדוני

ועדת הכלכלה): אדוני היושב-ראש, כנסת נכבדה, אני מתכבד להציג בפניכם את הצעת חוק לתיקון פקודת היבוא והיצוא (מס' 6), התשפ"ד–2024, לקריאה השנייה ולקריאה השלישית

ועדת הכלכלה):  הצעת החוק, שהיא הצעת חוק ממשלתית, נועדה להסיר חסמים ביבוא טובין שחל עליהם תקן רשמי, והיא המשך לתיקוני חקיקה שנחקקו בשנים האחרונות במטרה להקל על יבואנים, הן אלו שיש להם קשר ישיר עם היצרן והן יבואנים מקבילים שקונים את הסחורה המיובאת ממקורות אחרים

ועדת הכלכלה):       כיום, פקודת היבוא והיצוא קובעת כי יבואן המייבא טובין שחל עליהם תקן רשמי, מחויב לפנות למעבדת בדיקה לצורך קבלת אישור הממונה על התקינה כדי להשתחרר מפיקוח המכס

ועדת הכלכלה):  כמו כן, בצו שנקבע לפי הפקודה לעניין קבוצות יבוא מפורטות ארבע קבוצות שונות של טובין שחל עליהם תקן רשמי

ועדת הכלכלה):  הקבוצות מחולקות לפי רמת המסוכנות של הטובין, ועל פי חלוקה זו נקבעת רמת הרגולציה החלה על יבואם של הטובין, כך שככל שהטובין משתייכים לקבוצה המדורגת גבוה יותר ברמת המסוכנות, תחול לגביהם רגולציה מחמירה יותר

ועדת הכלכלה):       הצעת החוק מבקשת לקבוע כי ביחס למוצרים שאינם משתייכים לקבוצה שברמת המסוכנות הגבוהה ביותר, כלומר ביחס למרבית הטובין המיובאים לישראל, לא יידרש היבואן להגיש הצהרה לממונה על התקינה לצורך שחרור הטובין מפיקוח המכס, וכפועל יוצא, היבואן יהיה פטור מפנייה למעבדת בדיקה לצורך יבוא טובין אלו

ועדת הכלכלה):  במקום חובת הגשת הצהרה לממונה על התקינה תחול על היבואן חובה להחזיק בידיו הצהרה שבה יצוין כי על הטובין המיובאים חל תקן רשמי וכי הם עומדים בדרישות התקן, ובכלל זה כי בוצעו לגבי דגם הטובין בדיקות המעבדה הנדרשות לגביהם

ועדת הכלכלה):  ההצהרה תישמר בתיק לצד המסמכים הנוספים המעידים על כך שהטובין עומדים בדרישות התקינה, שנקרא בפקודה "תיק מוצר"

ועדת הכלכלה):  תיק המוצר יוצג על פי דרישה בעת ביצוע פיקוח, בין אם הפיקוח נעשה כחלק מדגימת משלוח בנמל ובין אם הפיקוח נעשה בשווקים

ועדת הכלכלה):  בעקבות התיקון מוצע לערוך גם שינוי ביחס למערך הפיקוח והבקרה של הממונה על התקינה, כך שנוסף על מערכת ההתראות הממוחשבת של המכס ישב גם נציג של הממונה על התקינה במשרדי המכס כדי לסייע בקביעת רמת הסיכון של הטובין המיובאים, שממנה נגזרת ההחלטה אם לדגום משלוח בנמל

ועדת הכלכלה):  לצורך כך מוצע גם להוסיף לפקודה הוראות לעניין העברת מידע בין הממונה על התקינה ובין רשות המכס

ועדת הכלכלה):      במהלך דיוני הוועדה שמענו את נציגי הגורמים הנוגעים בדבר, ובהם נציגי מעבדות ונציגי היבואנים, והוספנו בעקבות זאת להצעת החוק תיקונים רבים שלא היו כלולים בהצעת החוק הממשלתית, בין היתר כהפקת לקחים מהרפורמות הקודמות בנושא

ועדת הכלכלה):  כעת אסקור את עיקרי השינויים שערכנו בנוסח המקורי של הצעת החוק:     ראשית, הוספו הוראות שנועדו להקל על היבוא המקביל

ועדת הכלכלה):  הוועדה הייתה מעוניינת ליצור הקלה נוספת ומשמעותית על היבואנים המקבילים, מעבר להקלות שכבר נכללו בהצעת החוק, וזאת מתוך הבנה כי פעמים רבות מדובר במחוללי התחרות במשק

ועדת הכלכלה):  לפיכך הוחלט להסמיך את הממונה על התקינה לקבוע בהנחיותיו הוראות לעניין חובתן של מעבדות הבדיקה לפרסם דגמי טובין שהן נתנו לגביהם אישורי דגם

ועדת הכלכלה):  הדבר מהווה בשורה עבור היבואנים המקבילים, שכן עצם הידיעה כי לדגם טובין מסוים ניתן אישור תאפשר להם שלא לערוך את בדיקת הדגם היקרה לצורך היבוא, אלא לערוך בדיקת השוואה לדגם שאושר, שהיא בדיקה זולה משמעותית מבדיקת הדגם

ועדת הכלכלה):       שנית, החלטנו לקבוע הוראת שעה שלפיה יינתן לכלל היבואנים המייבאים מוצרים שאינם משתייכים לקבוצה הכוללת את הטובין שברמת המסוכנות הגבוהה ביותר פטור מחובת החזקה של מסמכים מסוימים בתיק המוצר

ועדת הכלכלה):  מדובר במסמכים שלעיתים קרובות יבואנים מקבילים מתקשים בהשגתם

ועדת הכלכלה):  מאחר שמדובר בשינוי משמעותי שיש לבחון את השלכותיו, החלטנו כי הוראת שעה זו תחול למשך שנה וניתן יהיה להאריכה בתקופות נוספות שלא יעלו במצטבר על שנה נוספת, בצו שיקבע שר הכלכלה והתעשייה באישור הוועדה

ועדת הכלכלה):  זה בעצם מעין פיילוט שיימשך שנה על מנת לבדוק איך זה מתבצע בפועל

ועדת הכלכלה):       בנוסף, לגבי חובת היבואן להצהיר כי הטובין עומדים בדרישות התקינה, החלטנו לאפשר ליבואן בנסיבות מסוימות להצהיר כי המוצר עומד רק בחלק מדרישות התקינה וכי העמידה בשאר הדרישות תושלם לאחר היבוא ובטרם שיווק הטובין

משה רוט: מי יבדוק את זה אחרי שנה? יש איזשהו מנגנון שבודק?     

ועדת הכלכלה): את זה? לא, הוא רק מצהיר

ועדת הכלכלה):  תמיד יהיו בדיקות מדגמיות, בדרך כלל או במכס יחליטו לדגום משהו, או נגיד בסופר

ועדת הכלכלה):  אתה בא ובודק את זה

ועדת הכלכלה):  אם אתה רואה שיש בעיה - -      

משה רוט: שפשוט לא יהיה ברגולציה חדשה

ועדת הכלכלה): - - אם אתה רואה שיש בעיה, אז - - -      

משה רוט: הפוך, אני רוצה שיהיה כמה שיותר חלק

ועדת הכלכלה): לא, אבל מתי שיש בעיה זאת הבעיה

ועדת הכלכלה):  אם זה חלק אז אין שום בעיה

ועדת הכלכלה):  אם יתגלה פתאום שיש בעיה, אז קוראים ליבואן, יש לו תיק המוצר שהוא הצהיר עליו במועד השחרור שהוא מחזיק אותו, ואז בודקים את כל העניין

ועדת הכלכלה):  ברגע שרואים – זאת אומרת, אז או שמחליטים שהמוצר – יהיה ריקול עליו ויוציאו אותו מהמדפים, או יחליטו לתת קנסות, ובמקרים חריגים מאוד מאוד אפילו כתב אישום פלילי

ועדת הכלכלה):  אז יש מצד אחד הרתעה, אבל מצד שני מאפשרים ליבואן לשחרר את המוצר מהר, בלי בדיקות

משה רוט: זה תיקון גדול

משה רוט:  הנקודה הזאת שאני מעלה, שלא יהיה בהמשך הדרך איזשהו סטופ - - -     

ועדת הכלכלה): לא, לא יהיה

ועדת הכלכלה):  זה חוק ראשון

רון כץ: אפשר להצביע?     

ועדת הכלכלה): צריך להבין שזו רק התחלה

ועדת הכלכלה):  יהיה עוד חוק ששר הכלכלה – הוא נמצא פה, ואני מודה לו מאוד על מה שהוא עושה כרגע במשרד הכלכלה בנושאים האלה – יהיה חוק שבעצם יגיד שאין צורך בתקן ישראלי, אלא מה שמתאים לאירופה יתאים לישראל

ועדת הכלכלה):  זה שלב ראשון של שחרור מהמכס, שהמוצר יגיע מהר מאוד, איך שזה מגיע לישראל, למדפים הישראליים, מה שנקרא

ועדת הכלכלה):  אבל אחר כך יצטרכו בעצם לחוקק עוד חוק, שהוא החוק הגדול יותר, שיגיד שמה שמתאים לתקן אירופי, או שמשווק באירופה – יכול להיות מוצר שמגיע מסין, עם תקן לא אירופי, אבל הוא משווק באירופה, אז אנחנו מניחים שאם הוא משווק באירופה אז הוא בסדר גמור מבחינת תקן

ועדת הכלכלה):       אבל יש קבוצות, כמו למשל צעצועי ילדים, שבקבוצה הזאת יצטרכו לדגום מוצר-מוצר

ועדת הכלכלה):  זאת אומרת, על זה לא מוותרים, כי יש לזה השלכות הרבה מעבר

ועדת הכלכלה):  אבל רוב המוצרים במדינת ישראל הם מוצרים שהם לא באף קבוצה בעייתית, מסוכנת, ולכן יעברו יותר מהר

ועדת הכלכלה):  אני מקווה שהחיסכון שיהיה ליבואן כתוצאה מהמהלך הזה גם יביא להנחה במוצר, על מנת שאנשים יקנו יותר זול

ועדת הכלכלה):  לצערי הרב במדינת ישראל זה לא תמיד עובר לצרכן, וזה דבר שנצטרך לטפל בו אחר כך

ועדת הכלכלה):  אבל את המהלך הזה חייבים לעשות

רון כץ: דוד, אנחנו מקבלים, אנחנו מאשרים

ועדת הכלכלה): הוא שאל אותי שאלות, עניתי

ועדת הכלכלה):  מה אתה רוצה? אני לא מבין

ועדת הכלכלה):       תיקון נוסף שהחלטנו לכלול בהצעת החוק נועד לתמרץ יבואנים לערוך פעולות מקדימות שאינן מתחייבות לפי הוראות הפקודה, למניעת הפרות של הוראותיה

ועדת הכלכלה):  לפי המוצע, יבואן שיפנה לגורם מוסמך כמפורט בהצעת החוק כדי שיבדוק עבורו את תיק המוצר, יהיה זכאי להפחתה משמעותית של 40% בסכום העיצום הכספי שהממונה על התקינה רשאי להטיל עליו, אם יתברר כי למרות הבדיקה המקדימה יש ליקוי בתיק המוצר

ועדת הכלכלה):  הוראה זו שולבה במסגרת נסיבות להפחתת עיצום כספי הקבועות היום בתקנות וכעת יעוגנו בתוספת לפקודה

ועדת הכלכלה):       משרד הכלכלה והתעשייה התחייב כי בקרוב יביא לאישור הוועדה תיקון מקביל גם בתקנות ההפחתה שהותקנו לפי חוק התקנים, לעניין מוצרים שנקבע כי אינם עומדים בדרישות התקינה

ועדת הכלכלה):  לבסוף, ולמען הגברת השקיפות, החלטנו לחייב את הממונה על התקינה לפרסם לציבור מדי שנה דוח לגבי פעולות הפיקוח והאכיפה שביצע בשנה הקודמת לשם אכיפת הוראות הפקודה וחוק התקנים

ועדת הכלכלה):      זאת אומרת, מי שבעצם עושה בדיקה מקדימה ויש לו בדיקת מעבדה שהמוצר תקין, אם אחרי שנה עושים לו את הבדיקות האלה בשווקים ורואים שבעצם יש בעיה עם המוצר, עדיין תהיה לו הקלה בעונש במקרה כזה

ועדת הכלכלה):  הוא עשה פעולה מקדימה, אז הוא לא צריך להיות אשם באמת אם הייתה איזו בעיה בבדיקת המעבדה, ופה הוא יזכה להנחה של 40% בקנסות

ועדת הכלכלה):  יש לו עוד אפשרויות, לקבל הנחה עד 90%, אבל 40% יש לו בזכות הבדיקה המקדימה

ועדת הכלכלה):       זה גם לא יפגע במעבדות

ועדת הכלכלה):  למכון התקנים היו המון טענות, אבל בסופו של דבר החוק הזה יביא לו יותר עבודה, כיוון שבסופו של דבר אנשים, על מנת להגן על עצמם מבחינת הבדיקות האלה – ילכו לבדיקות מקדימות, והמעבדות יעבדו הרבה יותר טוב משעבדו קודם

ועדת הכלכלה):  אנחנו לא צופים פה לא פיטורים ולא שום דבר

ועדת הכלכלה):       הגענו גם להסכם עם משרד האוצר – כי הרי משרד הכלכלה יצטרך לעשות בדיקות בשווקים, הוא יצטרך יותר פקחים מנוסים – שבמקרה כזה, אם משרד הכלכלה ירצה למשוך עובדים שמיועדים לפיטורים בעקבות החוק הזה, הם יוכלו לעבור למשרד הכלכלה עם אותם תנאים שיש להם במכון התקנים

ועדת הכלכלה):  זאת אומרת, בגדול, בעצם זה לא יפגע בעבודה התקינה של מכון התקנים, גם אם יהיו בעיות כאלה ואחרות

ועדת הכלכלה):  אבל אנחנו חושבים שלא יהיו בעיות

ועדת הכלכלה):       עוד אציין כי משרד הכלכלה החליט לשלב בהצעת החוק הקלה נוספת על היבואנים, שעניינה ביטול מרשם היבואנים שניהל הממונה על התקינה מאז 2017

ועדת הכלכלה):  הקלה זו התאפשרה בעקבות הרחבת שיתוף הפעולה בין הממונה על התקינה ובין המכס

ועדת הכלכלה):      חברי הכנסת, ההסדר המוצע ייכנס לתוקף ב-1 ביולי 2024, אך חלק מהסעיפים הכוללים הקלות על היבואנים שניתן ליישמן כבר כעת ייכנסו לתוקף עם הפרסום ברשומות

ועדת הכלכלה):  כך, תורחב באופן מיידי רשימת המסמכים שניתן להוכיח באמצעותם התאמה של הטובין לדרישות תקן בין-לאומי ואסדרה זרה, וכן תיפתח בפני היבואן, בתנאים מסוימים, האפשרות לייבא טובין שאינם מתאימים לדרישות התקינה, אם יצהיר כי יערוך את ההתאמות הנדרשות לאחר השלמת הליך היבוא וטרם שיווק הטובין

ועדת הכלכלה):       אני מקווה כי הצעת החוק, על השינויים הרבים שהוכנסו בה בדיוני ועדת הכלכלה, אכן תקל על היבואנים, ובפרט על היבואנים המקבילים, וכי גם הציבור הרחב ייהנה מפירותיהן של הקלות אלה

ועדת הכלכלה):      חברי הכנסת, להצעת החוק לא הוגשו הסתייגויות, ואני מבקש מכם לאשר אותה בקריאה השנייה ובקריאה השלישית

ועדת הכלכלה):  תודה רבה

משה רוט: תודה רבה, אדוני יושב-ראש הוועדה

משה רוט:  להצעת החוק לא הוגשו הסתייגויות, ואלה שביקשו רשות הדיבור גם אינם נוכחים

משה רוט:  ולכן, חברי הכנסת, נעבור להצבעה בקריאה שנייה על הצעת החוק

ניר ברקת: רגע, אתה רוצה שאני אסכם? הסיכום שלא סוכם?     

משה רוט: סליחה? כבוד השר, בוודאי, איזו שאלה, לכבוד לנו

ניר ברקת: צריך להגיד תודה לדוד וזה

משה רוט: בהחלט, וזו עוד סיבה

משה רוט:  אדוני שר הכלכלה והתעשייה, בבקשה

ניר ברקת: תודה רבה

ניר ברקת:  מכובדי היושב-ראש, חברות וחברי הכנסת, אני רוצה קודם כול, לפני שאני ניגש לחוק, למסור תנחומים לבני משפחתה של הנרצחת בפיגוע ברעננה ולאחל רפואה שלמה לכל הפצועים

ניר ברקת:       מכובדיי, כל ישראלי שמטייל באירופה מכיר את התסכול

ניר ברקת:  אנחנו רואים על המדפים של הסופרמרקטים באירופה שפע של מוצרים, שלעיתים קרובות זולים בכ-50% מבארץ

ניר ברקת:  כשנכנסתי לתפקיד והעמקתי בנושא, הבנתי שיש פתרון להוזלת המוצרים מאירופה

ניר ברקת:  הפתרון הוא באימוץ "מה שטוב לאירופה טוב לישראל" – באימוץ של רגולציות אירופאיות

ניר ברקת:      יש כמה סיבות ליוקר המחיה, לסיבה שהמחירים בארץ גבוהים

ניר ברקת:  קודם כול, הרגולטור הישראלי הוא אחראי פלילית

ניר ברקת:  כלומר, אם יש תקלה, הוא אשם, ולכן הוא כל הזמן מעמיס עוד ועוד שכבות של הגנה, שמכבידות על היבואנים

ניר ברקת:  במקום לנהל סיכונים, הם פשוט לא לוקחים סיכונים

ניר ברקת:  מגלגלים את זה על היבואן ועל הצרכן

ניר ברקת:  הרגולטור הישראלי יותר "חכם" מכל העולם, ורק מתרחק כל הזמן ממה שמקובל בסטנדרטים הבין-לאומיים

ניר ברקת:      אני בא מהעולם העסקי, מהשווקים הבין-לאומיים, ואני אומר לכם שמה שטוב לכחצי מיליארד אירופאים טוב גם ל-10 מיליון ישראלים

ניר ברקת:  הרי אין אזהרת מסע כשאנחנו נוסעים לאירופה שלא לקנות מוצרים אירופיים בגלל שהם חלילה מסוכנים

ניר ברקת:      מכובדיי, הרפורמה "מה שטוב לאירופה טוב לישראל" בנויה משלושה מרכיבים מרכזיים: הראשון –  ביטול יבוא בלעדי; השני –  שינוי שיטת היבוא; השלישי, שיבוא עלינו לטובה, זה היתר ליבוא מוצרים אירופיים שעומדים בתקן האירופי EU

ניר ברקת:  את החקיקה בכנסת העברנו בחלקים, מהקל אל הכבד

ניר ברקת:  ב-23 ביולי חוקקנו את החלק ראשון, שבו ביטלנו את המושג "יבואן בלעדי"

ניר ברקת:  העברנו חוק שמטיל על יבואנים בלעדיים, שמפריעים ליבוא מקביל, קנסות של עד 100 מיליון שקלים – והתופעה פסקה

ניר ברקת:  היבוא המקביל, באופן טבעי, מעודד תחרות ותורם להורדת המחירים, וזו הפעם הראשונה בתולדות ישראל שקנסות משמעותיים מאיימים על מי שחוסם יבוא מקביל

ניר ברקת:       החוק שאנחנו מצביעים עליו היום, שהציג יושב-ראש הוועדה חבר כנסת ביטן בהרחבה, הוא החלק השני במהלך

ניר ברקת:  החוק הזה עוסק בשינוי שיטת היבוא

ניר ברקת:  מהיום היבואן לא מחויב לעבור בדיקה של מכון התקנים בכניסה לישראל

ניר ברקת:  הפיקוח עובר מבדיקות בנמל לבדיקות בשווקים, מבדיקת כל מוצר לבדיקה מבוססת מידע מוקדם ובינה מלאכותית

ניר ברקת:  והאחריות עוברת מהרגולטור ליבואן והיצרן

ניר ברקת:  בשורה התחתונה, המשמעות של החלק השני ברפורמת "מה שטוב לאירופה טוב לישראל" היא הקלה משמעותית ליבואנים מקבילים וחיסכון של 8%–12% בעלויות ליבואנים

ניר ברקת:  כמו כן, אנחנו נראה גידול ביבואנים ולכן הגברת תחרות, וחלקם – ואני מניח שלאורך זמן כולם – יורידו מחירים של המוצרים המיובאים בזכות החיסכון בעלויות ובתהליך

ניר ברקת:      השלב הבא – ובקרוב נציג את החלק האחרון בחקיקה של "מה שטוב לאירופה טוב לישראל" – זהו שלב מורכב יותר

ניר ברקת:  היינו אמורים להציג אותו ב־15 באוקטובר, לאחר שאושר כבר בוועדת השרים למאבק ביוקר המחיה בראשות ראש הממשלה

ניר ברקת:  באופן טבעי, בעקבות המלחמה החוק התעכב, וחוזר כעת לסדר-היום במיוחד לאחר העברת התקציב

ניר ברקת:  כשיסתיים החלק השלישי לא תהיה חובה לעמידה בתקן הישראלי; תהיה במקביל אפשרות לייבא מוצרים בתקן אירופי

ניר ברקת:  היבואנים יידרשו להראות שהמוצר משווק באירופה, ואנחנו הצרכנים ניהנה ממוצרים – כמו באירופה ובמחירי אירופה

ניר ברקת:       מכובדיי, העברת החוק היום לא הייתה מתאפשרת בלי שותפים

ניר ברקת:  ואני רוצה להודות לך, ידידי דוד ביטן, יושב-ראש ועדת הכלכלה, ולכל חברי הוועדה על ההירתמות והבאת החוק להשלמה

ניר ברקת:  בימים מורכבים אלו אני שמח גם לבשר שחקיקה בעלת משמעות כה גדולה לכלכלה וליוקר המחיה מובאת בהסכמה רחבה מקיר לקיר, וזו רק הוכחה שאפשר לפעול ביחד

ניר ברקת:      אני גם מבקש להודות לאמנון מרחב, מנכ"ל משרד הכלכלה והתעשייה, ולצוות המשרד

ניר ברקת:  ותודה מיוחדת לאיגור, שכרגולטור הפגין יצירתיות ופתיחות – דוגמה ומופת לכל הרגולטורים, ממש לא מובן מאליו

ניר ברקת:  בזכות ההירתמות של כולם החוק שמונח לפנינו היום הוא צעד חשוב מאוד בלהביא את "מה שטוב באירופה טוב לישראל"

ניר ברקת:      תודה רבה, ואני כמובן מבקש מכולם לתמוך בחקיקה

ניר ברקת:  תודה

משה רוט: תודה רבה, אדוני השר

משה רוט:       חברי הכנסת, כאמור, נעבור להצבעה בקריאה שנייה על הצעת חוק לתיקון פקודת הייבוא והייצוא (מס' 6), התשפ"ד–2024, כנוסח הוועדה

משה רוט:  הצבעה

משה רוט: בעד סעיפים 1–28 – 11 

משה רוט: נמנעים – אין  

משה רוט: 11 בעד, אין מתנגדים ואין נמנעים, אני קובע כי הצעת החוק אושרה בקריאה שנייה

משה רוט:       חברי הכנסת, נעבור להצבעה בקריאה שלישית על הצעת חוק לתיקון פקודת היבוא והיצוא (מס' 6), התשפ"ד–2024

משה רוט:  הצבעה

משה רוט: בעד החוק – 11 

משה רוט: נמנעים – אין  

משה רוט: 11 בעד, אין מתנגדים ואין נמנעים, אני קובע כי הצעת חוק לתיקון פקודת היבוא והיצוא (מס' 6), התשפ"ד–2024, התקבלה בקריאה שנייה ושלילית ותיכנס לספר החוקים

משה רוט: [מס' מ/1702; דברי הכנסת, חוב' י"ג, ישיבה 134; נספחות

משה רוט: ] 

משה רוט: חברי הכנסת, נעבור לסעיף הבא על סדר-היום: הצעת חוק לתיקון פקודת התעבורה (מס'   132 – הוראת שעה – חרבות ברזל), התשפ"ד–2024, בקריאה שנייה ושלישית

משה רוט:  יציג את הצעת החוק יושב-ראש ועדת הכלכלה חבר הכנסת דוד ביטן, בבקשה

משה רוט:       מזל טוב על החוק הקודם

ועדת הכלכלה): אדוני היושב-ראש, כנסת נכבדה, אני מתכבד להציג בפניכם את הצעת חוק לתיקון פקודת התעבורה (מס' 132 – הוראת שעה – חרבות ברזל), התשפ"ד–2024, לקריאה השנייה ולקריאה השלישית

ועדת הכלכלה):      הצעת החוק נועדה למנוע את פקיעתם של רישיונות רכב השייכים לאחת מקבוצות האוכלוסייה המושפעות ממצב המלחמה, כפי שאסביר כעת: פקודת התעבורה מקנה לשרת התחבורה והבטיחות בדרכים סמכות להאריך בצו, מטעמים מיוחדים, את תוקפם של רישיונות רכב, בתקופה של עד 90 ימים

ועדת הכלכלה):  במקביל, חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023, דחה את המועד לתשלום תשלומים שונים, ובהם את המועד לתשלום אגרת רישיון הרכב, בעבור מי שזכאים לכך, כתוצאה ממלחמת חרבות ברזל, ובכלל זה בעבור זכאים שהם אנשי כוחות הביטחון וחיילי מילואים

ועדת הכלכלה):       עם תחילת מלחמת חרבות ברזל, עשתה השרה שימוש בסמכותה לפי הפקודה, והאריכה בתקופות שונות את תוקפם של רישיונות רכב שפקעו, תחילה בעבור כלל האוכלוסייה, ולאחר מכן בעבור האוכלוסיות הזכאיות לדחיית מועדים לתשלום האגרה, לפי חוק דחיית מועדים שהזכרתי – זאת בשל הקושי של אוכלוסיות אלה לעמוד בדרישות חידוש רישיון הרכב, שמורכבות מתשלום האגרה ומביצוע מבחן הכשירות השנתי – טסט

ועדת הכלכלה):  לאחרונה, תוקן חוק דחיית מועדים, וניתנה דחייה נוספת בתשלום אגרת רישיון הרכב לאוכלוסיות הזכאיות לכך

ועדת הכלכלה):  אולם, סמכותה של שרת התחבורה והבטיחות בדרכים לעניין הארכת תוקפם של רישיונות הרכב מוצתה לגבי חלק מרישיונות אלה, משום שחלפו יותר מ-90 ימים ממועד פקיעתם

ועדת הכלכלה):  לפיכך, מוצע להקנות לשרה סמכות להאריך את תוקפם של רישיונות הרכב שבבעלות אוכלוסיית הזכאים בתקופה נוספת של עד 90 ימים – כלומר סך הכול בתקופה של עד 180 ימים מהמועד שבו פקע רישיון הרכב, כדי ליצור הלימה בין הארכת המועד לתשלום אגרת רישיון הרכב לבין תוקפו של רישיון הרכב, וכדי לוודא כי האוכלוסיות הזכאיות לכך מחזיקות ברישיון רכב תקף, אף אם אין באפשרותן לעמוד בדרישות תשלום האגרה וביצוע הטסט השנתי

ועדת הכלכלה):      יצוין, כי לפקיעת רישיון הרכב השלכות משמעותיות, ובכלל זה ביטוח הרכב עלול שלא להיות תקף לעניין רכבים שרישיונם פקע

ועדת הכלכלה):  למעשה בטעות לא תיקנו את כל החוקים באופן כזה שיכסה את כל הבעיות

ועדת הכלכלה):  כל פעם שמגלים בעיה, עושים תיקון נוסף, אחרת לא תהיה הלימה בין מועד התשלום של הרישיון לבין מועד הטסט

ועדת הכלכלה):  זה דבר שהיו חייבים לתקן על מנת שלא ייווצר מצב שאין ביטוח לרכבים האלה

ועדת הכלכלה):      ההסדר המוצע ייקבע כהוראת שעה לתקופה מוגבלת, כדי לאזן בין השיקולים הבטיחותיים, שבבסיס החובה לעריכת טסט שנתי כתנאי לחידוש הרישיון, לבין הקושי של אוכלוסיית הזכאים לקיים את החובה האמורה בתקופת המלחמה

ועדת הכלכלה):  מאחר שתוקפם של חלק מרישיונות הרכב שהוארכו על ידי השרה החל לפקוע כבר ב-6 בינואר 2024, מוצע להחיל את התיקון רטרואקטיבית מהמועד האמור, כדי להביא לרציפות בתוקפם של הרישיונות האמורים

ועדת הכלכלה):      חברות וחברי הכנסת, להצעת החוק לא הוגשו הסתייגויות, ואני מבקש מכם לאשר אותה בקריאה השנייה ובקריאה השלישית

ועדת הכלכלה):  תודה רבה

משה רוט: תודה רבה, כבוד יושב-ראש הוועדה

משה רוט:       חברי הכנסת, להצעת החוק לא הוגשו הסתייגויות ולכן נעבור להצבעה בקריאה שנייה על הצעת חוק לתיקון פקודת התעבורה (מס' 132 – הוראת שעה – חרבות ברזל), התשפ"ד–2024, כנוסח הוועדה

משה רוט:  בבקשה, הצבעה

משה רוט: בעד סעיפים 1–2 – 7 

משה רוט: נמנעים – אין  

משה רוט: שבעה בעד, אין מתנגדים ואין נמנעים

משה רוט:  אני קובע כי הצעת החוק אושרה בקריאה השנייה

משה רוט:      חברי הכנסת, נעבור להצבעה בקריאה שלישית על הצעת חוק לתיקון פקודת התעבורה (מס'   132 – הוראת שעה – חרבות ברזל), התשפ"ד–2024

משה רוט:  הצבעה

משה רוט: בעד החוק – 9 

משה רוט: נמנעים – אין  

משה רוט: תשעה בעד, אין מתנגדים ואין נמנעים

משה רוט:  אני קובע כי הצעת החוק לתיקון פקודת התעבורה (מס' 132 – הוראת שעה – חרבות ברזל), התשפ"ד–2024, התקבלה בקריאה השנייה והשלישית ותיכנס לספר החוקים

משה רוט: [מס'; דברי הכנסת, חוב' י"ג, ישיבה 134; נספחות

משה רוט: ] 

משה רוט: הנושא הבא על סדר-היום: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024, בקריאה שנייה ושלישית

משה רוט:  אני מזמין את יושב-ראש ועדת החוקה, חוק ומשפט חבר הכנסת שמחה רוטמן להציג את הצעת החוק

משה רוט:  בבקשה, אדוני

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, בשם ועדת החוקה חוק ומשפט שהכינה את ההצעה, אני מתכבד להביא בפניכם את הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024

חוק ומשפט):    זוהי הצעת חוק מטעם הממשלה, שמטרתה להאריך תקנות שעת חירום שהותקנו בתחילת המלחמה, ושעניינן בהארכה משמעותית של התקופה שבה ניתן למנוע מפגש של מחבלים עצורים, הקשורים לאירועי 7 באוקטובר, או למלחמה בעזה, עם עורכי דין

חוק ומשפט):       הממשלה מבקשת לקבוע תקופה מקסימלית של מניעת המפגש עם עורך דין לאותם עצורים לתקופה של עד 180 ימים, כלומר עד 3 באפריל 2024

חוק ומשפט):  לפי תקנות שעת חרום, ההארכה של מניעת המפגש היא לא אוטומטית, אלא מחייבת תחילה אישור של ממונה, עד 15 ימים – ממונה בכיר, דהיינו ראש מחלקת חוקרים בשב"כ, אלוף משנה או ניצב משנה – עד 30 ימים בסך הכול

חוק ומשפט):       מעבר לזה, נשיא מחוזי או סגן נשיא מחוזי רשאי להאריך את מניעת המפגש בפרקי זמן של עד 20 ימים בכל פעם, עד למקסימום של 180 ימים, על פי בקשה של היועצת המשפטית לממשלה

חוק ומשפט):  בקשה להארכת מניעת המפגש מוגשת במעמד צד אחד, ויש עליה זכות ערר

חוק ומשפט):  אזכיר גם, כי הדיונים מתקיימים בהיוועדות חזותית

קריאה: - - -     

חוק ומשפט): לא

חוק ומשפט):  אם זה במעמד צד אחד, הם לא מתקיימים בהיוועדות חזותית, אבל אם יש דיון במעמד הצדדים אז זה בהיוועדות חזותית

חוק ומשפט):      תקופת מניעת המפגש כפי שמוצע ארוכה משמעותית מהמותר לחשודים פליליים רגילים, ואפילו ביחס לחשודים רגילים בעבירות ביטחון

חוק ומשפט):  הוועדה השתכנעה כי למרות החריגות, ההסדר המוצע הוא חיוני כדי להציל חיים, וכדי לאפשר לכוחות הביטחון ולרשויות החקירה למצות את החקירה ולהפיק מידע מודיעני חיוני לפעולות הצבאיות שלנו בעזה – בעזרת השם זה גם יכול לסייע באיתור שבויים ונעדרים

חוק ומשפט):      כאמור, מדובר בחוק המאריך את תקנות שעת חירום ולכן נעשו שינויים קלים בלבד לעומת הנוסח של תקנות שעת חירום שהותקנו עוד ב-24 באוקטובר

חוק ומשפט):  תיקנו מעט את ההגדרות, וכמובן שהארכנו את התקופה הרלוונטית למניעת מפגש מ-90 ימים ל-180 ימים

חוק ומשפט):  מעבר לזה, השארנו את תקנות שעת החירום כפי שהיו

חוק ומשפט):       להצעה לא הוגשו הסתייגויות, אך הוגשו בקשות רשות דיבור

חוק ומשפט):  אני מבקש מחברי הכנסת לאשר את ההצעה בקריאה השנייה והשלישית בנוסח הוועדה

חוק ומשפט):  מאחר שאני מעריך שנעבור עוד מעט להצבעה, אקדים ואגיד את תודתי לצוות המשפטי של הוועדה, לצוות הממשלתי, לצוות של השב"כ, של משרד המשפטים – של כל העוסקים במלאכה, ולצוות הניהול של הוועדה

חוק ומשפט):  תודה רבה, אדוני היושב-ראש

משה רוט: תודה רבה, אדוני, יושב-ראש הוועדה

משה רוט:       חברי הכנסת, להצעת החוק לא הוגשו הסתייגויות, ואלה שביקשו רשות דיבור אינם נוכחים

משה רוט:  על כן, ניגש להצבעה

משה רוט:  חברי הכנסת, נעבור להצבעה בקריאה שנייה על הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024, כנוסח הוועדה

משה רוט:  הצבעה

משה רוט: בעד סעיפים 1–2 – 8 

משה רוט: נמנעים – אין 

משה רוט: שמונה בעד, אפס מתנגדים, אפס נמנעים

משה רוט:  אני קובע כי הצעת החוק אושרה בקריאה השנייה

משה רוט:       חברי הכנסת, נעבור להצבעה בקריאה השלישית על הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024

משה רוט:  הצבעה

משה רוט: בעד החוק – 8 

משה רוט: נמנעים – אין 

משה רוט: שמונה בעד, אפס מתנגדים, אפס נמנעים

משה רוט:  אני קובע כי הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד–2024, התקבל בקריאה השנייה והשלישית ותיכנס לספר החוקים

משה רוט: [מס' מ/1689; דברי הכנסת, חוב' י', ישיבה 128; נספחות

משה רוט: ]   

משה רוט: חברי הכנסת, הסעיף הבא והאחרון על סדר-היום: הצעת חוק זכויות החולה (תיקון מס' 16), התשפ"ד–2024, בקריאה השנייה והשלישית

משה רוט:  אני מזמין את יושב-ראש ועדת הבריאות חבר הכנסת יונתן מישרקי להציג את הצעת החוק

משה רוט:  בבקשה, אדוני היושב-ראש

ועדת הבריאות): תודה רבה, אדוני היושב-ראש

ועדת הבריאות):  חבריי חברי הכנסת, מכובדי השר, אני מתכבד להביא בפני הכנסת לקריאה השנייה ולקריאה השלישית את הצעת חוק זכויות החולה (תיקון מס' 16), התשפ"ד-2024

ועדת הבריאות):      הצעה זו היא הצעת חוק ממשלתית, שמטרתה העיקרית ליצור מנגנון סדור, יעיל, מהיר ומכבד, למתן אישור לקרוב משפחה של מטופל בגיר, שאינו מסוגל באותה העת לקבל החלטות רפואיות בעניינו, לשמש מקבל החלטות זמני לעניין טיפוליו הרפואיים

ועדת הבריאות):      במצב הקיים, כשמטופל מצוי במצב רפואי שאינו מאפשר לו לתת הסכמה מדעת לטיפולים רפואיים הנצרכים בדחיפות לבריאותו, בני משפחתו נדרשים לפנות לבית המשפט לשם מינוי אפוטרופוס לענייניו הרפואיים

ועדת הבריאות):  על פי רוב, ניתן האישור לאחד מבני המשפחה, אך ההליך כרוך בטרחה רבה לבני המשפחה בשעה קשה להם

ועדת הבריאות):        בהצעת החוק שבפניכם מוצע כי עובד סוציאלי במוסד הרפואי יוכל לתת אישור למקבל החלטות זמני, בשביל מטופל שמלאו לו 18 שנים, אם רופא מומחה באותו מוסד רפואי קבע כי המטופל אינו יכול לתת הסכמה מדעת בעצמו, וכי מדובר בטיפול רפואי שיש לתת לו בדחיפות

ועדת הבריאות):       ועדת הבריאות עמדה על כך שההחלטה של העובד הסוציאלי תגובה גם באישור ממנהל המוסד הרפואי או מי שהוא הסמיך לכך, כדי שיהיה עוד גורם רפואי בכיר שיפקח על הליך זה, בהתחשב בחשיבות ההסכמה מדעת כחלק מהאוטונומיה ומזכות המטופל על גופו

ועדת הבריאות):       מעת שניתן האישור למקבל ההחלטות הזמני הוא יוכל, במשך שישה חודשים, לקבל החלטות בעניין הסכמה מדעת ולקבל מידע רפואי על המטופל לשם כך, גם לגבי טיפולים רפואיים אחרים וגם במוסד רפואי אחר – אך זאת רק אם המטופל עדיין אינו מסוגל להבין בענייניו הרפואיים

ועדת הבריאות):   נקבעה גם חובה על המטפל שלא לפנות לקבלת אישור ממקבל ההחלטות הזמני, אלא לאחר שווידא כי המטופל אינו מסוגל לתת הסכמה מדעת

ועדת הבריאות):  עם זאת, תנאי לאישור מקבל ההחלטות הזמני ולתוקפו הוא שלא מונה לאדם אפוטרופוס לעניינים רפואיים, ושאין לו מיופה כוח בייפוי כוח מתמשך לעניינים אישיים, הכוללים גם עניינים בריאותיים או ייפוי כוח לעניינים רפואיים

ועדת הבריאות):       לכן, בכל מקרה שנודע שיש כוונה לפנות למינוי אפוטרופוס, יושהה אישור מקבל ההחלטות הזמני ל-24 שעות, כדי לאפשר את הגשת הבקשה, ואם הוגשה בקשה למינוי אפוטרופוס, לא יינתן אישור מקבל החלטות זמני

ועדת הבריאות):  בכל מקרה שמונה אפוטרופוס או נכנס לתוקף ייפוי כוח מתמשך כאמור, האישור למקבל החלטות זמני יפקע

ועדת הבריאות):  כמו כן, אם יש כוונה לפנות לבית המשפט לגבי טיפול רפואי מסוים, לא יוכל מקבל ההחלטות הזמני לתת הסכמה מדעת לפי האישור במשך 24 שעות

ועדת הבריאות):  אם כבר פנו לבית המשפט לעניין הטיפול הרפואי המסוים – יפעלו לפי החלטות בית המשפט

ועדת הבריאות):    ככלל, מקבל ההחלטות הזמני יהיה בן משפחה של המטופל לפי סדר הקדימויות שפורט בחוק המוצע, אך בני המשפחה יוכלו להסכים ביניהם על בן משפחה אחר, שלא לפי סדר הקדימויות, או להחליט על יותר ממקבל החלטות זמני אחד, ולקבוע כיצד יחליטו מקבלי ההחלטות הזמניים ביניהם

ועדת הבריאות):  אולם, כאשר המטופל הפקיד ייפוי כוח מתמשך, מהסוגים שהזכרתי, או שהפקיד הנחיות מקדימות וקבע בהן מי האדם שהוא מעוניין שימונה כאפוטרופוס בעבורו, ככלל, יינתן אישור מקבל ההחלטות הזמני לאותו אדם, לתקופה שעד כניסת ייפוי הכוח לתוקף או שעד למינוי האפוטרופוס

ועדת הבריאות):  אציין כי הוראה זו רלוונטית גם לגבי מטופל שאין לו בני משפחה קרובים

ועדת הבריאות):      הוועדה ערכה עוד תיקונים בהצעת החוק, כדי לנסות ולהבטיח שדבר מינוי האפוטרופוס או קיומו של מיופה כוח יובא לידיעה בצורה יעילה, ובין השאר עמדה על כך שהעובד הסוציאלי יתעד גם מידע בעניין זה, ככל שנודע לו, ברשומה הרפואית, והכול כדי למנוע תקלה ממקבל ההחלטות הזמני, בצד ההגנה הנתונה לו לפי סעיף 57 לחוק הכשרות המשפטית והאפוטרופסות

ועדת הבריאות):      נושא חשוב ומהותי בהצעת החוק הוא הוראות שנועדו להבטיח את פעולתו של מקבל ההחלטות הזמני לטובתו של המטופל, אך גם לפי רצונו של המטופל – לרבות רצון שהביע בעבר

ועדת הבריאות):  הצעת החוק מחייבת את מקבל החלטות הזמני לפעול בהתאם לעקרונות ודרכי הפעולה החלים על אפוטרופוס לעניינים רפואיים, הכוללים, בין השאר, את השמירה על פרטיותו של המטופל ואת כיבוד רצונו של המטופל – גם אם רצונו היה שלא להסכים לטיפול הרפואי שהוא מתנגד לו

ועדת הבריאות):       אחד מהעקרונות החשובים שהוזכרו בדיוני הוועדה הוא שאם המטופל מתנגד לטיפול רפואי מהותי שמקבל ההחלטות הזמני סבור שיש לתת לו, ומקבל ההחלטות הזמני לא הצליח להביא את המטופל להסכמה בעניין זה, על מקבל ההחלטות הזמני לפנות לבית המשפט בעניין

ועדת הבריאות):  ועדת הבריאות הוסיפה לתנאים, שעל העובד הסוציאלי במוסד הרפואי לבחון כתנאי לאישור מקבל החלטות זמני את התרשמותו אם מקבל ההחלטות הזמני צפוי לכבד את העקרונות האמורים, ובכללם את רצון המטופל

ועדת הבריאות):       הצעת החוק נועדה לאפשר אישור מקבל החלטות זמני במוסד רפואי שיש בו רופאים מומחים ועובדים סוציאליים, שיכול לכלול בתי חולים לסוגיהם השונים, וכן גם מרפאות של קופות החולים

ועדת הבריאות):  במהלך הדיונים הוועדה שמעה טענות מקופות החולים כי מערך העבודה הסוציאלית שבקופות החולים שונה מזה שבבתי החולים, ולכן סברו כי אין לאפשר אישור של מקבל החלטות זמני במסגרת קופת החולים

ועדת הבריאות):  מאחר שהוועדה נוכחה לדעת כי יש טיפולים רפואיים שנדרשת לתתם בדחיפות גם במסגרת הקהילה, וראתה חשיבות בכך שגם קופות החולים ייכללו במהלך, החליטה הוועדה כי התיקון יוחל על קופות החולים במועד שיקבע שר הבריאות בצו, או לכל המאוחר בתום שלוש שנים מיום תחולת החוק המוצע

ועדת הבריאות):       לצורך בחינת השפעותיו של החוק המוצע ואופן יישומו, מוצע לקבוע כי בתום שלוש שנים מיום התחילה, שר הבריאות ידווח לוועדה על הבקשות לאישור מקבל החלטות זמני בכל אחד מבתי החולים עד מועד הדיווח

ועדת הבריאות):  משרד הבריאות הבטיח להסדיר נושאים שונים הקשורים בעניין זה בנהליו, והוועדה תוסיף ותעקוב גם אחרי יישום הוראות אלה

ועדת הבריאות):      אני מקווה שהחוק אכן ישיג את מטרתו להקל על השלמת הטיפולים הנדרשים לפצועים ולחולים

ועדת הבריאות):  אני מנצל את ההזדמנות הזאת לשלוח מכאן איחולי החלמה מהירה ושלמה, בלי להכביד על בני המשפחות ותוך שמירה, במידת האפשר, על זכותם של המטופלים על גופם והאוטונומיה שלהם

ועדת הבריאות):      אני מבקש להודות למשרד הבריאות ולשר הבריאות הרב אוריאל בוסו, וכן למי שהיה שותף בקידום הצעת חוק זו והכנתה לקריאה שנייה ושלישית; למנהלת הוועדה גב' מיכל דיבנר כרמל, לכל צוות הוועדה, ליועצת המשפטית המסורה של הוועדה שליוותה את החוק, הגב' נעה בן שבת, וכמובן לנציגי המשרדים: משרד הרווחה, משרד המשפטים, משרד הבריאות והאפוטרופוס הכללי

ועדת הבריאות):  אני מודה גם לחברי הכנסת, שטרחו והשאירו את עצמם עד שעה מאוחרת כזו, כדי להצביע על הצעת החוק החשובה הזאת

ינון אזולאי: אם אפשר לקרוא בשמות – זה לא הרבה

ועדת הבריאות): אין פה הרבה, נכון

ועדת הבריאות):  חבר הכנסת ינון אזולאי, חברת הכנסת מירב בן ארי וחבר הכנסת מיקי לוי

ועדת הבריאות):  נאור שירי, גם אתה פה

ועדת הבריאות):  אז תודה רבה לכם שנשארתם עד שעה כזאת כדי להצביע על החוק החשוב הזה

ינון אזולאי: לא כל כך מאוחר

מירב בן ארי: האופוזיציה תסייע - - -     

משה רוט: לא צריך להוסיף לפרוטוקול - - -     

ועדת הבריאות): ההצעה אושרה בוועדת הבריאות פה אחד, ואני מבקש מהכנסת לאשר את הצעת החוק בקריאה השנייה והשלישית, בנוסח שאישרה הוועדה

ועדת הבריאות):  כמו כן, אני מבקש לשלוח מכאן ברכת מזל טוב לשר לשירותי דת הרב מלכיאלי, לרגל בר מצווה של הבן שלו הערב

ועדת הבריאות):  תודה רבה

משה רוט: תודה רבה, יושב-ראש ועדת הבריאות

משה רוט:       להצעת החוק לא הוגשו הסתייגויות

משה רוט:  אלה שהגישו בקשה לרשות דיבור אינם נוכחים

משה רוט:  לכן, נעבור להצבעה

משה רוט:  חברי הכנסת, בבקשה, נעבור להצבעה בקריאה שנייה על הצעת חוק זכויות החולה (תיקון מס' 16), התשפ"ד–2024, כנוסח הוועדה

משה רוט:  הצבעה

משה רוט: בעד סעיפים 1–10 – 7 

משה רוט: נמנעים – אין  

משה רוט: שבעה בעד, אפס מתנגדים, אפס נמנעים, אני קובע כי הצעת החוק אושרה בקריאה השנייה

משה רוט:      חברי כנסת, נעבור להצבעה בקריאה השלישית על הצעת חוק זכויות החולה (תיקון מס' 16), התשפ"ד–2024, הצבעה

משה רוט: בעד החוק – 7 

משה רוט: נמנעים – אין  

משה רוט: שבעה בעד, אפס מתנגדים, אפס נמנעים

משה רוט:  אני קובע כי הצעת חוק זכויות החולה (תיקון מס' 16), התשפ"ד–2024, התקבלה בקריאה השנייה והשלישית ותיכנס לספר החוקים

משה רוט:       חברי הכנסת, תם סדר-היום

משה רוט:  הישיבה הבאה תתקיים, בעזרת השם, ביום רביעי ז' בשבט התשפ"ד, 17 בינואר 2024, בשעה 11:00 בבוקר

משה רוט:  שרק נשמע בשורות טובות בכל הנושאים ובכל העניינים

משה רוט:  ישיבה זו נעולה